Рустем Сулейманов 


и (© [685] 


ж 
ра 6% 


"еу өле 


Рустем СУЛЕЙМАНОВ 


ғ А №. 


а. Ы! 


(асаллар 


: Хам 


И. Гаспринский адъна Медиамеркез 


ББК84-4(2Рос) 
С89 


Тувгьан тиллерде эдебият нешир этюв Консультатив кенъеши тарафындан 
тасдикъланды. Миллетлерара мунасебетлер ве сюргюнликке огъратылгъан 
гражданларнынъ ишлери боюнджа девлет комитетининъ маддий 
ярдымы иле нешир этильди 


Сулейманов Р. 


ко Тылсымлы масаллар. — Симферополь: КЪДЖДММ «И. Гаспринский 
адына Медиамеркез», 2016. — 160 с. : рес. — Къырымтатар тилинде. 
ІЅВМ 978-5-9909315-3-4 ББК84-4(Крмтат) 
Сулейманов Р. 
С89 Волшебные сказки. -- Симферополь: ГАУ РК «Медиацентр 
им. И. Гаспринского», 2016. — 160 с. : ил. — На крымскотатарском языке. 
ІЅВМ 978-5-9909315-3-4 ББК84-4(Крмтат) 


© Сулейманов Р., 2016 
ІЅВМ 978-5-9909315-3-4 © ГАУ РК «Медиацентр им. И. Гаспринского», 2016 


Лоторея Билети 


2 ллагъа пек инангъан мераметли ве яхшы бир адам муш- 
кюль бир вазиетке тюшип бир кереден бутюн байлы- 
гьыны, мал-мулькюни джойгъан. «Энди насыл яшайым, 

не япайым?», деп козьяш тёкип Аллагъа ялвармагъа башлагъан: 

«Аллам, санъа инанам, сенден башкъа танърым ёкъ, санъа сы- 

гъындым, манъа ярдымджы ол. Аллам, ялварам санъа, ойле эт де, 

мен лоторея билетини ютайым. Чокъ пара къазанайым. Аллам, эр 
шей сенинъ къолунъда, ярдымджы ол манъа». Бойледже Аллагъа 
дуалар эте-эте айлар кечкен, йыллар отькен, вакъыт кеткен. Бу 
адам ойле де зенгин оламайып, къартайып ольген. Аллагъа инанып 
омюрини намуснен яшагъаны ичюн, бу адам дженнетке тюшкен. 

Дженнетте адам Алланы корип: «Аллам, мен бутюн омрюмни на- 

муснен яшадым. Биревге ярамай лаф айтмадым, биревнинъ джа- 

ныны агъыртмадым. Джандан, юректен санъа инанып, сени севип 
гедже-куньдюз «Аллам, ярдым эт манъа, лоторея билетини ютма- 
гъа», деп, ялварып дуалар окъудым. Сен, Аллам, манъа къулакъ 
асмадынъ, мени эшитмединъ, манъа ярдым этмединъ. Сен мени 
унуттынъ», — деген. 

— Мен эшиттим сени, — деген Алла, — санъа ярдым этмеге 
истедим. Амма къабаат сенинъ озюнде. Сен ич олмагъанда бир 
дане лоторея билети сатын алмакъ керек эдинъ, — деп айткъан. 


Кечмиш хатырлавлары 


увукъ къыш куню бир карт адам къарлы тарладан кет- 
кенде агълап отургъан бир къарт апайны коре. Къарт, 
апайнынъ янына келип: 

— Сен не агълайсынъ, не олды, джанынъны ким агъыртты? — 
деп сорай. 

— Эй! Иште, акъылыма яшлыгъым кельди, — деп джевап бер- 
ген къарт апай, — йыллар пек тез оте. Гузель, беджерикли эдим. 
Акъайым мени севе эди, урьмет эте эди, къолумдан эр шей келе 
эди. Шимди такъатсыз, беджериксиз олдым. Алла адамны ойле 
ярата экен. Инсан олып кечкен яшайышыны, яшлыгъыны унутып 

оламай экен. Отип кечкен омрюмни акълыма кетирип, юрегим пек 
инджинип агьлайым, иште, - дей де, онынь лафларыны динъ- 
леп, тюшюнджеге далып, узакъкъа бакъып тургъан къарткъа айла- 
нып, — сен мени аслы да эшитмейсинъ, къайда бакъып къалдътнъ, 
не корьдинь анда? — деп сорай. 

Къарт къарлы тарлаларгъа бакъып тургъан еринден: 

— Мен тарлада ешиль отларны, ачылгъан чечеклерни корем. 
Кунеш парылдай, къушлар йырлайлар. Мен бу гузелликни ко- 
зюм огюне кетирем. Корьгениме юрегим къувана. Аллагъа шукюр, 
манъа ойле къабилиет, ойле беджериклик берген. Эр шейни акъ- 
лымда, козюм огюнде тутмагъа, бир шейни унутмамагъа билем. 
Бу сувукъ къарлы къыш куньлеринден сонъ баарь келир. Эр бир 
шейнинъ вакъыты, саати бар. Бир вакъыт козюнъ огюне ярамай 
шей кетирме, ич бир вакъыт ярамай шей тюшюнме. Бойле сувукъ 
къыш куньлеринде, баарьни кетир козюнъ огюнъе. Юрегинъ 
къызар, гонълюнъ ачылыр. Омюринде яхшы, бахтлы, къуванч- 
лы куньлерни акълынъа кетирип яша. Алла берген омюрнинъ 
къадирини билип, Аллагъа чокъ шукюрлер олсун, деп яшамагъа 
керек, — деп айта. 


| ъурурлы адам 


> ир адам базаргъа келип эшегининъ устюне бир чувал 
богьдай юклей, чувалнынъ устюне эки дане сепетни ер- 
лештирип багьлап къоя. Озюне исе эшегининъ устюнде 
отурмагъа ер къалмай. Энди не япсын? Эшеги огюнде, озю исе 
арттан, эшегини айдап яваш-яваш эвге кете. Ел боюнда, балабан 
терекнинъ кольгесинде бир эсли адам отурып, ёлда эшегинен келе- 
яткъан адамгъа бакъып отура экен. Адам эшегинен якъынлашыр- 
якъынлашмаз, терек тюбюнде отурып раатлангъан адам селям 
берип: 

— Кель, достум, бир аз салкъында отурып раатлан, — деп, ча- 
гъыра да, — сен не ичюн юкни ойле къолайсыз юклединъ? Озюне 
эшекнинъ устюнде отурмагъа ер къалмагъан да. Сен беджериксиз- 
лик яптынъ. Эр шейнинъ бир къолайы ола, кель, мен санъа ярдым 
этейим, — деп, эшекнинъ устюнде олгъан юкни ашагъа тюшюрди. 
Сонъ кене де эшекнинъ устюне ойле бир уйдурып, тертипнен эр 
шейни ерлештирип юклеп къоя да: 

— Мына энди озюнъе де эшекнинъ устюнде отурмагъа ер 
бар, — депайта. Эшекнинъ саиби пек къуванып, эшегининъ устю- 
не минип кете. Энди бир аз ёл кеткен сонъ: «Вай! Мен бу адамгъа 
миннетдарлыкъ бильдирмедим, сагъ ол, деп айтмадым. Масхара 
олдым», — деп эшегини айландырып, терекнинъ тюбюнде отур- 
гъан адамнынъ янына къайтып келе: 

— Айып этменъиз, багъышланъыз. Мен къуванып, зшекнинъ 
устюне минип кеттим. Сагъ ол, деп айтмагъа унуткъаным. Сиз 
окъумыш, бильгили бир адамсынъыз. Тертипли адамсынъыз, эр 
шейнинъ къолайыны, сырасыны билесинъиз, — дей. Къарт адам 
эшек саибининъ бу сёзлерини динълеген сонъ: 

— Ёкъ, джаным, мен окъумыш адам дегилим. Фукъаре адий 
бир адамым. Меним бутюн байлыгъым шу торбанынъ ичинде. 
Эвим-баркъым ёкъ, къорантам ёкъ, янъгъызым, — дей. Эшек саи- 
би буны эшитир-эшитмез бир яйгъара къопара: 

— Вай, гъарип! Бу яшкъа келип макъсадына етмеген экенсинъ. 
Бир ерде ерлешип яшап олмагъан экенсинъ. Вай, Аллам! Бу на- 
сыл шей, я? Онъмайджакъ бир темельсиз, огъурсыз, худжур бир 
адам экенсинъ. Озь омрюнъни, яшайышынъны уйдурып оламагъан 
сонъ манъа акъыл огретесинъ. Мен сенинъ акъылынънен иш тут- 
сам, сенинъ киби оладжагъым, санъа ошайджагъым. Аллам, мени 
сенден узакъ тутсын! — деп, эшегининъ устюден эр шейни ерге 
тюшюрип, юкюни янъы баштан, биринджи сефер озю юклегени 
киби юклеп, ачувланып, сёгюне-сёгюне эшегини айдап кете. 


Вет къадйнана 


2 ки таныш къадын ёлда расткелишелер. Бир-бирине се- 
лям берип ал-хатыр сорашкъандан сонъ, къадынлардан 
бириси дигеринден: 

— Къоджагъа чыкъкъан къызынъ насыл, яхшы яшайлармы? — 

деп сорай. Дигери пек джошып: 

— Вай! Меним балам, севимли къызчыгъым. Аллагъа чокъ 
шукюрлер олсун. Мен пек разым. Къызым пек бахтлы. Киевим 
тербиели, муляйим аджайип бир огълан. Къызымны пек севе. 
Къызым истеген шейни алып бере. Машина алып берди, къыймет- 
ли шейлер; алтын кюпе, юзюклер эдие эте. Саба эрте турмагъа да 

кереги ёкъ, къызым истегени къадар юкълай. Пек муаббет яшай- 
лар. Ойле бир акъай даа, бильмем, кимде бар, — деп макътана ве: 

— Я сенинъ огълунъ насыл, яхшы яшайлармы? — деп сорай. 
О бир къадын пек языкъсынып: 

— Ваа-ай! Сорама, акъыз, языкълар олсун. Огълум акъылыма 
кельсе юрегим яна. Гъарип огълум, пек бахтсыз. Аман да къыз 
тапты озюне. Къайдан тапып алды, акъылым етмей, ойле сойлары 
да бар экен дюньяда. Бир де назик шейчик, къолундан ич бир 
шей кельмей, бир шей бильмей. Огълум онынъ истегенини япа. 
Джаны не истесе алып бере. Машина алып берди. Паалы бахшыш- 
лар алып бере. Амма о, уйлегедже юкълай, тёшектен турмай. Саба 
турып къоджасына къаве биле пиширип бермей. Ана, иште, ойле 
бир келин тюшти манъа. Балам пек частсыз. Не япаджакъсынъ, 
къысмети бу экен, — дей. 


къыллы адам 


2 ир адамнынъ гузель къызы бар экен. О къызны эки огъ- 
лан пек бегене экен. Бир огълан фукъаре, экинджиси 
зенгин къорантадан экен. Къызнынъ бабасы, «къайсы 

огълангъа берейим къызымны», деп чокъ тюшюнген-ташынгъан. 

Ойле тюшюне-тюшюне къызны фукъаре огълангъа берген. Бу- 

тюн сой-соплар, таныш-билишлер: «Сен не яптынъ, аслы тюшюн- 

динъми япкъан ишинъни? Къызынъ барлыкъ-боллукъ ичинде 
яшагъаныны истемейсинъми, ёкъса? Не ичюн къызынъны фукъаре 
огълангъа бердинъ. Зенгин огъланнен яхшы, раат, бир шей тю- 
шюнмейип, бир шейни къасевет этмейип яшар эди. Сен балабан 
янълышлыкъ яптынъ», — деп айткъанлар. Къызнынъ бабасы шой- 
ле деген: «Мен, эльбетте, чокъ тюшюндим. Къызымнынъ яхшы 
яшамасыны, бахтлы олмасыны пек истедим. Анълайсынъызмы, 
зенгин огълан — тенбель, къолундан бир шей кельмей, бир зена- 
аты ёкъ. Умютини бабасына багълап, бабасынынъ парасына яшай. 

Амма фукъаре огълан — акъыллы, ишкир, талапкяр. Тек бойле 

адам мувафакъкъиетке иришип олур. Меним къызым онынънен 

бахтлы олур. Мен умют этем, ойле вакъыт келир ки, олар яхшы 
яшарлар». Сой-соплар, достлар бир аз тюшюнип: «Сен акъыллы 
адамсынъ, догъру къарар бергенсинъ», — деп разы олалар. 

Къартананынъ несиатъ 
2 ир гузель яш къыз къартанасындан: 
— Къартана, бир огълан мени пек бегене, нишанла- 
магъа истей. О яхшыбир огълан. Мен шашмаладым, не 
япмасыны бильмейим. Акъайгъа чыкъайыммы, чыкъмайыммы? Не 
этейим зкен, къартана, насыл насиат берирсинъиз манъа? — деп 
сорай. Къартанасы торунына джиддий-джиддий бакъып: 

— Сакьын-сакьын, балам, яньлышлыкь этме, аслы да разы 
олма. Чыкъма онъа къоджагъа, — дей. Торуны къартанасынынъ 
бу сёзлерине ачувланып: 

— Вай! Къартана, сиз не ичюн ойле айтасынъыз? — деп сорай. 
Къартанасы: 

— Балам, сен шашмаладынъ, шубеленесинъ. Сен онъа къо- 
джагъа чыкъайыммы, ёкъсам чыкъмайыммы, деп тюшюнесинъ, 
къоркъасынъ, не япмасыны бильмейсинъ. Не ичюн шубе эте- 
синъ, билесинъми? Чюнки севги ёкъ, сен оны севмейсинъ. Севги 
олгъан олса, балам, сен озюне эмин олып шубеленмез эдинъ. 
Бахт — севги олмагъан ерде олмаз, балам, бахт — севги олгъан 
ерде олур, — деп джевап бере. 


рамай табиат 
2 ир яш огълан, къарт адамнен лаф зтип тургъан сырада 
озь дертини анълата: 

— Къартбаба, меним ойле бир ярамай табиатым бар 
ки, насыл этип денъиштиреджегимнинъ чаресини тапалмайым. 
Ким ярдым этер де, мен бу табиаттан кьуртулайым, — дей. Къарт 
адам яш огъланнынъ боюн-постуна бакъып: 

— Бу сенде пек худжур бир шей. Къана косьтерчи манъа табиа- 
тътнънъг, — дей. Яш огълан омузларыны сыкъып: 

— Мен, бойле, бирден адетимни, табиатымы косьтерип ола- 
майым. 

Къарт адам: 

— Я не вакьыт, насыл этип табиатынъны косьтерип ола- 
джакъсънъ, — деп сорай. 


Яш огълан утаньш: 

— Анълайсынъызмы, о менде апансъздан, бирден озю пейда 
олып, чыкъа къоя, — деп айта. 

Къарт адам огъланнынъ омузыны таптап: 

— Ойле олса, огълум, о сенинъ табиатынъ дегиль — алышкъанлы- 
гъынъдыр. Сен бу алышкъанлыкънен догъгъанынъ ёкъ. Шу шимди 
сенде олгъан алышкъанлыкътан къуртулмакъ мумкюн. Эгер о се- 
нинъ табиатынъ олгъан олса эди, манъа бирден косьтериполур эдинъ. 
Бу алышкъанлыкъны денъиштирмеге тырыш. Япкъан ишинъе, айт- 
къан сёзюнъе мукъайт ол, дикъкъат эт. Мен санъа берген насиятны 
акъылынъда тут. Эр шей сенинъ озюнъе багълы. Пек истесенъ, бу 
алышкъанлыкътан мытлакъкъа къуртулырсынъ, — дей. 


У Буханка отьмек 


> ир адам эр кунь отьмек тюкянындан учь буханка отьмек 

ала экен. Отьмек сатыджысы меракьланып: 

— Багъышланъыз, эр кунь учь буханка отьмек аласы- 
нъыз, къорантанъыз пек балабан, гъалиба? — деп сорай. Адам бир 
аз тюшюнип: 

— Насыл этип айтайым сизге, бильмейим. Анълайсынъызмы, 
бир буханка отьмекни эр кунь апайымнен озюме алам. Экинджи 
отьмекни борджкъа берем. Учюнджисини де берип борджумны 
къайтарам, — дей. Отьмек сатыджысы шашып бир шей анъла- 
майып: 

— Багъышланъыз, мен сизни анълап оламадым. Сиз зевкъ- 
лы адамсынъыз, гъалиба шакъа этесинъиз. Насыл ола да, сиз 
эм борджкъа бересинъиз, эм борджунъызны къайтарып береси- 
нъиз, — деп сорай. Отьмек алгъан адам: 

— Оны анъламасы къыйын дегиль, бу адий шей. Бир буханка 
отьмек апайымнен экимизге. Экинджи буханка отьмекни баллары- 
ма борджкъа берем. Чюнки къартлыкъта бизни олар бакъаджакъ- 
лар. Учюнджисини анама-бабама борджумны къайтарып берем. Бу 
бизим вазифемиз, боюн-борджумыздыр. Энди анъладынъмы ме- 
ним айткъан сёзлеримнинъ манасыны, — дей. Отьмек сатыджысы 
бираз тюшюнип: 

— Пек догъру айтасынъыз. Мен энди эр шейни анъладым. 
Акъикъатен бу бизим боюн-борджумыздыр, — деп айта. 

Къарт адамлар 


ек дост олгъан учь къарт яшлыкъларыны хатырлап лаф 
этип отуралар. Къартлардан бириси: 

— Эй, Аллам! Къартайдым, такъатсыз, беджериксиз 
олдым, артыкъ. Аякъларым агьыра, юрип оламайым. Яшлыгъымда 
насыл чапкъалап юрьгенимни корьсейдинъиз. Энди бирев ярдым 
этмесе, ёлны биле бир ягъындан о бир ягъына кечип оламайым. 

Экинджи къарт лафкъа къошулып: 

— Догъру айтасынъ, достум, вакъыт бизни денъиштирди. Ко- 
зюм пек яхшы коре эди. Энди къомшуларымны биле танып ола- 
майым. 

Учюнджи къарт, шакъаджы бир адам экен. Башыны саллап: 

— Сизге не олды шу, мен сизни анълап оламайым. Мына мен, 
меселя, яшлыгъымда такъатлы олгъаным къадар шимди де о 
къадар такъатлыман. Меним эвимде балабан агъыр долап тура. 
Мен къыркъ йыл эвельси о долапны еринден къыбырдатып ола- 
май эдим. Тюневин кене долапны котерип чекмеге истедим. Кене 
де къыбырдатып котерип оламадым. Корьдинъизми, мен къыркъ 
йыл эвельси олгъаным киби такъатлыман. Ярамай шей тюшюн- 
менъиз, бир-биринъизнинъ кейфини бозманъыз. Шакъа этинъиз. 
Шакъа гонъюль котере, омюр узата. Шакъанен яшамасы зевкълы 
ве енгиль, — дей. 

Бу сёзлерден сонъ учевининъ де гонълю ачылып, кулюштилер. 


(еракъл Ы субет 


2 стюнде урбалары гузель ве паалы олгъан зенгин, амма 
пек къызгъанч бир адам, кибирленип, фукъаре бир 
къомшусынен лаф этип отура: 

— Сиз билесинъизми, бу дюньяда фукъаре яшагъан адам обир 
дюньяда пек зенгин оладжакъ экен. Анда гузель ве раат яшай- 
джакъ экен. Устюнде паалы гузель урбалар оладжакъ экен, — дей 
де, фукъаре къомшусынынъ устюндеки эски йыртыкъ-пыртыкъ 
урбаларына, ач козьлеринен бакъып: 

— Мына сен, къыйметли достум, меним къомшумсынъ. Мен сени 
пек урьмет этем ве саям. Ич къасевет этме. Сен азиз адамсынъ, 

обир дюньяда омрюнъде ич киймеген пек паалы ве гузель урба- 
лар кийип юреджексинъ. Омрюнъде ашамагъан леззетли ашлар 
ашайджакъсынъ. Сен пек сайгъылы, зенгин адам оладжакъсынъ. 
Меним санъа бир риджам бар, достум. Пек ялварам. Эгер мен 
санъа обир дюньяда келип, бир шей сорасам, истесем, манъа бир 
шей керек олса, «ёкъ», деме. Ялварам, ярдым эт. Яхшымы? Мен 
сенинъ къомшунъ олгъанымны унутма. Кьомшулар догъмушлар- 
дан да якъын олалар. Пек эминим ки, манъа ярдым этерсинъ. Сен 
яхшы, адалетли адамсынъ, мен санъа ишанам, — деп чыкъып кете. 
Заваллы фукъаре адам шашып, зенгин къомшусынынъ артындан 
бакъа къала. 


ТЕ? къартал 

2 ир яш къартал озь баласъна догъру тербие бермек 

ичюн, баласынынъ эр шейни яхшы зтип анълап огренме- 

си, бильмеси ичюн бир къарт къарталгъа тербиелемеге 
берген. Къарт къартал: теджрибели оджа, омрюнде чокъ шей корь- 
ген, чокъ шей бильген бир къартал зкен. Яш къартал, зр кунь 
къарт къарталнынъ баласына къанатларынынъ насыл тутмасыны, 
учмасыны, ве эр вакъыт пек мукъайт олмасыны джан гонъюль- 
ден огреткенини, буюк меракънен сейир этип бакъып отура экен. 
Кичкене къарталчыкъ дикъкъатлы ве къабилиетли экен, тез огрене 
экен. Бир кунь яш къартал, къарт къарталнынъ янына келип: 

— Сенинъ берген тербие ве дерслеринъни пек бегенем. Пек де 
яхшы, догъру огретесинъ, сенден гъайры оны кимсе бойле огретип 
оламаз. Мен пек разым. Амма сенден сорамакъ истейим. Не ичюн 
эр вакъыт оны учмагъа огретесинъ, не ичюн авланмагъа огретмей- 
синъ? Кокте къуш, чёльде тавшан тутмагъа, озенде балыкъ тут- 
магъа, онъа керек олмайджакъмы ёкъса, — деп сорагъан. Къарт 
къартал яш къарталнынъ бу сёзлерини динълеген сонъ шай деген: 
«Бизим энъ буюк вазифемиз — беджерикли ве догъру учмакътыр. 
Биз къарталлар — гъурурлы бир къушлар олып, кучьлю къа- 
натларымызнен, юксек ве гузель учушымызнен нам къазандыкъ. 
Бу буюк бир санаттыр. Бизим учкъанымызгъа эр кес зевкъле ба- 
кьып, айран къалалар. Амма ачлыкъ — менден даа яхшы оджа- 
дыр. О менден даа тез ве даа яхшы огретир авланмагъа». 

Одий атлар 


2 ир зенгин адам файтонына минип кете зкен. Файтонына 
эр бири башкъа-башкъа мемлекеттен кетирильген пек 
гузель алтыат екильген зкен. Ёлнынъ пек чамурлыерине 

кельгенде файтоннынъ копчеклери чамургъа батып къалгъан зкен. 

Адам атларыны не къадар къамчыласа да, файдасы ёкъ — атлар 

еринден къыбырдап оламай экен. Бу сырада, янындан эки арыкъ 

атыекильген бир фукъаренинъ арабасы яваш-яваш чамур ичинден 
кечип чыкһа экен. Буны корип шашып къалгъан зенгин, фукъаре- 
ден: «Сенинъ эки арыкь атынь насыл этип арабанъны чамурдан 
чекип кечти? Эки атынъ меним алты атымдан даа къуветлими, ёкъ- 
са»? — деп сорагъан. Фукъаре, зенгиннинъ атларына бакъып: 
«Сизинъ атларынъыз кучьлю, такъатлы олсалар да, эр бири 
башкъа-башкъа мемлекеттен кетирильгени ичюн бири-бирини 
анъламай, бир атны къамчыласанъ о бирлери къувана. Сизинъ ич 
бир атынъыз файтонны чекмеге истемей, башкъасы чексин деп, 
озюни къыйнамай. Амма меним, биенен тайчыгъым — адий, иш- 
кир атлар. Къамчымны тайчыкънынъ устюне котерсем, анасы ба- 
ламны урмасын, деп бар кучюнен арабаны чекмеге тырыша. Бу 
ерде бирлик бераберлик керек, меним атларым адий атлар олсалар 

да, бир-бирини аджып, бири-бирине ярдым этип арабаны чекелер. 
Амма сизинъ атларынъыз эр бири озюни тюшюне, оларда бирлик 
бераберлик ёкъ. Шунынъ ичюн файтонны еринден къыбырдатып 
оламайлар», — дей де ёлуна девам эткен. 


Г ъурурл ы хораз 


2 агъча ичинде отлар арасында чёпленип юрьген бир хо- 
раз кичкене йылтыравукъ инджи коре. Хораз бирден се- 
кирип инджи данесини чокъучлап ала. Энди, ютайым де- 

генде, йылтыравукъ шейнинъ богъдай данеси олмагъаныны фаркъ 

этип бир четке ташлай. Шу дакъкъасы инджи лаф этмеге башлай: 
— Мен пек паалы инджийм. Боюнджакътан тюшип бу багъ- 
чада отлар арасында джоюлдым. Сен бугунь пек бахтлысынъ. 

Аджайип, йылтыравукь, паалы, гузель инджини — мени тапкъан- 

сынъ. Гузеллигимни корип, эр кес айран олып шашып къалалар. 

Ойле бир къысмет бир кере чыкъа, бахтынъны къачырма. Сен 

мени нафиле инкяр этесинь, -- дей. Хораз кокюсини къабартып, 

гьурурланып: 

— Сен манһа керекмейсинъ. Не файда бар сенден? Эгер исте- 
ген бирев тапылса, мен аслы да тюшюнип отурмам, севине-севине 
бир богьдай данесине деньиширим сени, -- дей де айланып кете. 


Е къеуллыкънен (Огъуреыэлыкъ 

2 ир заманда Ёкъсуллыкъ Огъурсызлыкънен экиси бир 

кичкене, эски звчикнинъ ичинде яшай экенлер. Гьарип- 

лернинъ къапу янында оськен армут терегинден гъай- 
ры бир шейлери ёкъ экен. Армут тереги эр йыл чокъ армут бере 
экен. Амма армутлар пишкен вакъытта, балалар терекнинъ устю- 
не чыкъып, армутларны узип, къачып кете экенлер. Ёкъсуллыкънен 
Огъурсызлыкъ бир шей япып оламай экен. Не къадар къувсалар, 
не къадар бакъсалар да, балалар чаресини тапып, армутларны хыр- 
сызлап къачып кете экенлер. Бир сувукъ къыш куню, япалакъ-япа- 
лакъ къар ягъгъанда, бу гъариплернинъ къапусыны бирев къакъа. 
Ёкъсуллыкъ къапуны ачып бакъса, алчакъ бойлу, беяз сакъаллы 
бир къарт адамны коре. Къарт селям берип кирмеге рухсет сорай. 

Эвлерине кирип, къызынмагъа истей. Ёкъсуллыкъ къартны звине 
киргизип, сыджакъ собанынъ янына отурта. Къарт бираз къызы- 
нып, энди кетеджек олгъанда, Ёкъсуллыкъ: 

— Къайда кетеджексинъиз, къар даа ягъа, кьызынып отуры- 
нъыз. Мен шимди барып къомшулардан ашамагъа бир шейлер 
алып келейим, — дей. Бираз вакъыттан сонъ Ёкъсуллыкъ къу- 
ру отьмек алып келе. Шу отьмек кесечиклерини сувда джибитип, 
къартны ашата. Къарт мемнюн олып: 

— Чокъ сагъ ол! Мен энди кетейим, — деп аякъкъа тура. Энди 
къапунынъ огюне баргъанда, къарт Ёкъсуллыкъа: 

— Мен адий адам дегилим. Джанынъ не истесе сора менден, 
истегенинъни япарым, — дей. Ёкъсуллыкъ бу лафларны эшитип 
шашмалай ве шу дакъкъасы акъылына бирден армут тереги келип, 
озь дердини, шу армут терегининъ меселесини айтмагъа башлай: 

— Балалардан бир чаре ёкъ. Не япаджагъымны бильмейим. 
Ялварам санъа, ойле яп ки, терекнинъ устюне чыкъкъан адам, 


мен — «тюш теректен» демегендже, тюшип оламасын, — дей. 
Къарт: 
— Сенинъ истегенинъ киби олсун, — деп сагълыкълашып кете. 


Айлар кечип яз келе. О йыл берекетли ола. Армут тереги чокъ 
армут бере. Корьген адам сукълана экен. Эр вакъыт олгъаны 
киби, балалар армутларны джыймагъа келелер. Терекнинъ устю- 
не чыкъып, армутларны джыялар. Амма терекнинъ устюнден не 
къадар тырышсалар да, «теректен тюш» денильмегендже бириси 
тюшип оламай. Бундан сонъ хырсызлыкъ кесиле. Энди терекке 
кимсе тырмашмай. Бир куню саба эрте, бирев оларнынъ къа- 
пусыны къакъа. Ёкъсуллыкъ къапуны ачып, къоркъудан къатып 
къала. Огюнде арыкъ, узун бойлу, къара урбалар кийинген бир 
адамны коре. 

Адам: 

— Мен Азраилим, джанларынъызны алмагъа кельдим, — дей. 
Ёкъсуллыкъ къоркъусындан шашмалап: 

— Биз сени чагъыргъанымыз ёкъ, сени беклемедик, кет мындан! 
Биз даа ольмеге истемеймиз, — дей. 

Азраиль: 

— Мени бирев чагъырмай. Мен эр бир адамнынъ вакътыны- 
саатини билип озюм келем, — дей ве шу дакъкъасы армут терегини 
корип: 

— Не де татлы къокъулар келе! Мен бир къач дане армут 
алайым, — деп, терекнинъ устюне тырмаша. Бир къач дане армут 

узип, энди тюшейим дегенде, теректен тюшип оламай. Куньлер 
кече, вакъыт кете, Азраиль терекнинъ устюнде отура. Шу куньлер- 
де кимсе ольмей. Амма мирас беклеген адамлар бунъа разы олмай- 
лар. Бир кунь олар топлашъш падишагъа шикяет зтмеге баралар: 

— Падишам, Ёкъсуллыкънен Огъурсызлыкънынъ къапусы 
огюнде тылсымлы армут тереги осе. Азраиль шу терекнинъ устюне 
чыкъып къалды, тюшип оламай. Биз бунъа разы дегильмиз, озь 
мирасымызны алмакъ истеймиз. Сиз эмир бермесенъиз, Ёкъсул- 
лыкънен Огъурсызлыкъ Азраильни терекнинъ устюнден тюшю- 
реджеклери ёкъ. Алланынъ иши, эпимизнинъ озь вакъты-саати 
бар, — деп айталар. Падиша бир аз тюшюнип, Ёкъсуллыкънен 
Огъурсызлыкъкъа: «Азраильни теректен тюшюринъиз», — деп 
эмир яза. Адамлар падишанынъ язувлы эмирини Ёкъсуллыкъ- 
нен Огъурсызлыкъкъа кетирип берелер. Ёкъсуллыкъ падишанынъ 
эмирини окъуп: 

— Яхшы, мен Азраильни теректен эндиририм, лякин меним бир 
риджам бар: барып падишагъа айтынъыз, бу кягъытнынъ устю- 
не: «Ёкъсуллыкънен Огъурсызлыкъ бу дюньяда истегенлери къа- 
дар яшасынлар», деп язсын, — дей. Адамлар падишагъа барып, 
Ёкъсуллыкъ ве Огъурсызлыкънынъ риджасыны айталар. Падиша 
оларнынъ риджасынен разы ола. Кягъытнынъ устюне язылгъан ра- 
зылыкъны Ёкъсуллыкъкъа алып келелер. Сонъ, Ёкъсуллыкънен 
Огъурсызлыкъ Азраильге: «Тюш!», деп теректен эндирелер. Ойле 
этип Ёкъсуллыкънен Огъурсызлыкъ бу куньгедже яшап келелер. 

Ёкъсуллыкънен Огъурсызлыкъ, къолларындан бир шей кель- 
меген, тенбель, къабилиети олмагъан адамларны тапып оларнынъ 
эвинде яшайлар. Талапкяр, ишкир адамларнынъ эвинде исе 
эр вакъыт къысмет ве берекет олур. Ойле адамларнынъ эвинде 
Ёкъсуллыкънен Огъурсызлыкъа ер ёкъ. 


(ераметли адам 


2 ир адам гедже къаранлыкъ сокъакътан кеткенде, бир 
кёр адамнынъ кельгенини коре. Кёр адамнынъ бир къо- 
лунда янып тургъан фенер, бир къолунда да сепет толу 

къара эрик бар. Адам кёрнынъ янына келип: 

Багьышла, достум, сорамагъа айып олмасын. Санъа гедже- 
куньдюз эпси бир дегильми? Сен не ичюн кеткен ёлунъны фенер- 
нен ярыкълатып кетесинъ, бир шей корьмейсинъ де? — деп сорай. 

Кёр адам кулюмсиреп: 

— Фенер меним ичюн дегиль, достум, фенер сенинъ ичюн. Сен 
къаранлыкъта корьмейип, манъа урулсанъ, сепетим ерге тюшип, 
бутюн зриклер ерге текюледжек. Зльбетте, догъру айтасътнъ, дос- 
тум, мен кёр адамым. Манъа ярыкъ керекмей. Мен аселет сенинъ 
ичюн, сени урьмет этип, достлугъымны бильдирип ёлны фенерим- 
нен ярыкълатып кетем, — деп айта. Адам кёрнынъ айткъан сёзле- 
рини пек бегене, башы кокке тие, юреги къувана ве «бу кёр — не 
де яхшы, мераметли адам экен!», деп тюшюнип: 

— Огъурлар олсун, — дей де сагълыкълашып кете. 


Қъыркъаякъ ве чегертки 


2 ир кучюк меракълы ве ошлу чегертки отларнынъ арасын- 
да тез чапып юрьген къыркъаякъны буюк бир меракъ- 
нен сейир этип отура эди. Къыркъаякънынъ шашмала- 

майып, аякълары бир-бирине сюрюнмейип ойле чабик чапкъалап 
юрьгени чегерткини пек зевкъландыра эди. Чегертки секирип, 
къыркъаякънынъ янына келип: 

— Эфендим, багъышланъыз, мен сизге бакъып, пек шашам. 
Насыл этип ойле тез, енгиль чапкъалап юресинъиз? Сиз къайсы 
аягъынъызны котермек, къайсыны тюшюрмек кереклигини къай- 
дан билесинъиз? Мен сизге бакъып пек айран олам, — дей. 

Бу сёзлерни эшитип, къабарып, гъурурлангъан Къыркъаякъ: 

— Аслында бир къыйынлыгъы ёкъ. Аякъларым истегенимни япа- 
лар. Мен ойле тез чапам ки, керчектен де — шашыладжакъ шей. 
Аякъларым эмирлеримни беджерелер. Бакъ, мен шимди къыркъ 
аягъымнен насыл чеберликнен чапып юреджегим, — деп, энди чапып 
кетейим дегенде, аякълары къармашып йыкъыла. Аякъларынынъ 
устюне турып, кене чапмагъа истей, сюрюнип кене йыкъыла: 

— Вай! Манъа не олды? Бу насыл шей? Мен юрип оламайым да! 
Энди къайсы аягъымны котермеге, къайсы аягъымны басмагъа биль- 
мейим. Бу — не белясы, бу...? Сен мени шашмалаттынъ! Мен насыл 
арекет эткенимни асылында тюшюнмей эдим. Сен огъурсыз чегерт- 
ки! Сен сорамагъан олсанъ, эр шей яхшы оладжакъ эди. Кет! Бир 
даа козюме корюнме, нишаретли, сенинъ козюнъ тийди манъа! — 
деп, ачувлангъан къыркъаякъ, озь-озюнден, бирден чапып кете. 

Къыркъаякънынъ артындан бакъып къалгъан чегертки: «Меним 
не къабаатым бар ки, мен бир шей япмадым да», — деп тюшюнди. 

Она тилини Бильген адам 


2 алыкъчы къайыгъына бир адамны минсетип озеннинъ 
дигер тарафына алып кете. Балыкъчы ёл бою о адамнен 
лаф этип, тюрлю-тюрлю вакъиалар анълатып тура. 

Къайыкъта отургъан адам исе окъумышлы, ана тилини яхшы биль- 
ген бир адам экен. О балыкъчыны динълеп: 

— Сен догъру лаф этмейсинъ, пек чиркин лаф этесинъ, озь ти- 


линъни бильмейсинъ, бойле лаф этмеге утанмайсынъмы, — деп 
балыкъчыны тазирлей. 

Балыкъчы: 

— Мен окъумадым, мени огреткен адам да ёкъ эди, бильгеним 
къадар лаф этем, иште, — дей. 

Окъумыш адам: 

— Ойле олса, достум, сен яры омрюнъни джойдынъ, — дей. 


Бу адамнынъ айткъан сёзлери балыкъчынынъ джаныны пек 
агъырта. 

Бирден бирге шиддетли ель эсип, фуртуна башлай. Далгъалар 
къайыкъны де бир тарафкъа, де о бир тарафкъа саллап чалкъала- 
тып башлай. Къайыкъ ана-мына авдарыладжакъ вазиетте. Къайы- 


гъынынъ эки кенарына къолларынен тутынып отургъан балыкъчы 
окъумыш адамдан: 

— Сен ялдамагъа билесинъми? Сени ялдамагъа огреттилер- 
ми? — деп сорай. Адам къоркъкъанындан не япаджагъыны биль- 
мей, шашмалап: 

— Ёкъ, мен ялдамагъа бильмейим, — дей. Балыкъчы языкъ- 
сынып: 

— Языкьлар олсун! Ойле олса, достум, шимди, гьалиба, бутюн 
омрюнъни джояджакъсынъ, — дей. 


[5хылджы къомшу 

2 ир къарт адамнынъ азбарында аджайип, гузель тавус 

къушлары бар экен. О къушларыны бакъып юректен 

кьуванып, мемнюн олып яшай экен. Бу къартнынъ зен- 
гин, хынзыр, пахылджы бир къомшусы да бар экен. О къомщу, 
эр кунь диварнынъ тёпесинден тавус къушларгъа бакъып сукъла- 
на экен. Бир кунь хынзыр къомшу пахыллыгъындан не япаджа- 
гъыны бильмейип, къушларгъа таш аткъан. Къарт, къомшусынынъ 
къушларгъа таш аткъаныны корип, пек ачувлангъан, онъа пек джа- 
ны агъыргъан, амма, о, Аллагъа инангъан, намуслы адам олгъа- 
нындан, къомшусы тарафына таш атмагъан. Къарт, къомшусы бир 
даа таш атмасынъ деп, диварнынъ устюне тель чекип къойгъан. 
Бундан сонъ хынзыр къомшусы къушларгъа таш атып оламагъан. 
Амма о, къомшусыны кене пахыллагъан, раат яшап оламагъан. Бир 
кунь къарткъа келип: 

— Сен манъа тавус къушу йымыртасыны сат, оны тавугъымнынъ 
тюбюне къойсам, тавус къушу чипчеси чыкъар. Менде де бойле 
гузель къушларнынъ олгъаныны пек истейим, — деп ялваргъан. 
Къарт бойле хынзыр, ярамай адамгъа тавус къушу йымыртасыны 
бермеге истемеген: 

— Ёкъ, мен санъа тавус къушу йымыртасы бермем, - деген. 
Бунъа хынзыр къомшусы пек ачувлангъан. Имамгъа барып, шикя- 
ет эткен. Имам, къарт адамны чагъырып, къомшусына тавус къу- 
шунынъ бир йымыртасыны бермеге буюргъан. Къарт, имамнынъ 
сёзюне уйып, къомшусына бир дане тавус къушу йымыртасы бер- 
ген. Бираз вакъыттан сонъ бу зенгин хынзыр адам, кене имамгъа 
келип шикяет этип: 

— Билесинъизми, имам Агъа, къарт берген йымыртадан чипче 
чыкъмады. Гьалиба, о мени алдаткъан, — деген. 

Имам кене къартны озюне чагъырып: 

— Сен намуслы, урьметли адамсынь, не ичюн къомшунъа бер- 
ген йымыртадан чипче чыкъмады? Насыл бир айнеджилик яп- 
тынъ, догьрусыны айт, — деп сорагъан. Къарт, имамгъа ялан ай- 
тып оламагъан, къомшусынынъ япкъан ишлерини сёйлеп, бойле 
пахылджы, хынзыр, ярамай адамгъа тавус къушунынъ йымырта- 
сыны пиширип бергенини айткъан. 

— Сиз сайгъылы, адалетли акъыллы адамсынъыз, — деген 
къарт, — япкъан арекетлеримни анъламакъ керексинъиз, — деп 
лафыны битирген. Имам къарткъа бакъып, тюшюнип, бир шей де- 
меген. 


Бахт ве севги 


2 ичкене Бала-бахт Баба-бахттан: 
— Баба, насыл ола да севги оте де кече, манъа анъла- 


тып бер, — деп сорай. 
— Севгисиз яшамакъ мумкюн олмаз, — деп лафыны башла- 
гъан Баба-бахт, — балам, базы адамлар севгини къорчалап, сакъ- 


лап оламайлар. Севгининъ не къадар кучьлю-къуветли олгъаныны 
анъламайлар. Севгинен яшагъаннынъ омюри къуванчлы, мувафа- 
къиетли, бахтлы ола, — деп джевап бере. 

Бала-бахт тюшюнип къала: «Мен осип буюк олсам, севгиге ве 
бутюн инсанларгъа ярдым этип, оларны бахтлы этерим», деп сёз 
бере. 

Йыллар кече, Бала-бахт осип етишкен Бахт ола ве озь-озюне 
берген сёзюни унутмай, адамларгъа ярдым этип башлай. Амма 
адамлар Бахтнынъ къадрине етмейлер. Бу себептен Бахтнынъ 
алы ярамай олып кунь-куньден азып-тозып, такъатсызлашып, бою 
алчакълаша. Бахт бу алындан разы олмайып, иляджыны къы- 
дырып ёлгъа чыкъа. Ёлда болдурып бираз раатланайым, деп бир 
терек тюбюне отура. Энди юкъугъа далайым дегенде, биревнинъ 
кельгенини дуя. Козюни ачып бакъса, къолунда таягъы, устюнде 
эски йыртыкъ урбалары, аякъкъаплары джарты бир къарт битай- 
чыкъны коре. Бахт, битайчыкънынъ бу хор ве аджыныкълы сы- 
фатыны корип: 

— Отурынъыз, раатланынъыз, — деп янына чагъыра. Битай- 
чыкъ бир аз вакъыттан сонъ, озь омюрини, башына кельген беля- 
ларны тариф этип озюни таныта: 

— Мен къарт дегилим, мен даа яшым, адым — Севги, — дей. 
Буны эшитип шашып къалгъан Бахт: 

— Севги дегенлери сизмисинъиз? Меним адым Бахт. Бабам, 
«дюньяда энъ яхшы, энъ гузель — Севгидир», деген эди, — дей. 
Бахткъа муляйим-муляйим бакъкъан Севги: 

— Манъа да Бахтнынъ пек гузель олгъаныны айткъан эди- 


лер, — деп джебинден кузьгюсини чыкъарып Бахткъа косьтере. 
Бахт кузьгюде гъарип юзюни корип агъламагъа башлай да: 
— Бакъ! бизни не яптылар, инсафсыз адамлар, — деп, даа бетер 


агълай. Севги Бахтны аджып, явашчыкътан къучакълап: 

— Сен пек къасевет этме, эгер биз бирлик олсакъ, бир-биримиз- 
ни къорусакъ, имае этсек, биз кене гузель ве къуветли олурмыз, 
эр кесни къувандырырмыз, — деп айта. О ерде Севгинен Бахт: 
«Эр вакъыт берабер оладжакъмыз. Ич бир вакъыт айырылмай- 
джакъмыз», — деп бир-бирине сёз берелер. О куньден сонъ олар 
бири-бирисиз яшап оламайлар. Дюньяда энъ гузель, энъ керек- 
ли - Севги ве Бахттыр. 


Эки сабан 


> емирджи бир-бирине ошатып эки сабан ясагъан. Бир са- 

банны устаханесинде къалдыргъан, экинджисини ара- 

багъа къойып тарласына алып кеткен. Бир къач ай ер 
сюрюлип ишлетильген сабан пек гузель, кумюшдай йылтырагъан 
сабан олгъан. Амма устаханедеки сабан тура-тура эскирип тотланып 
къалгъан. Бир вакъыттан сонъ, эки сабан бир-биринен корюшкен. 
Кунеш киби парылдап ялтырагъан сабанны корип, шашып къал- 
гъан тотлу сабан: 

— Сен насыл этип бойле йылтыравукъ, гузель олдынъ? Уста 
экимизни де бир куньде, бир демирден ясагъан, дегиль эди ми? 
Меним тотланып къалгъаныма бакъ. Бунынъ себеби недир? — деп 
сорагъан. 

— Онынъ бир сыры ёкъ, достум, – деген йылтырагъан са- 
бан, — мен чалышкъаным ичюн, бойле йылтыравукъ, гузель ол- 
дым. Манъа иш ярашкъан. Амма сенинъ белянъ ишсизликтир. 
Сен чалышмайып, арекетсиз тургъанынъ ичюн эскирип, тотланып 
къалгъансынъ, — деп джевап берген. 

Къартбабанынъ сезлери 


2 ир кунь яш огълан къартбабасына: 
— Къартбаба, сиз манъа эр вакъыт «сен бахтлы ин- 
сансынъ», дей эдинъиз. Мен бу сёзлерни эр вакъыт ай- 
тып юрьсем, бахтлы олурым беллей эдим. Бу сёзлерни эр кунь 
айтып юрьдим. Амма бунъа бакъмадан, юрегимде не бахт, не къу- 
ванч бар. Мен энди не япаджагъымны бильмейим. Сизинъ берген 
насиатынъыз манъа ярдым этмей, — дей. Къартбабасы бу сёзлерни 
динълеп, торуннынъ огюне къашыкънен мешребе къойып: 
— Къайсыны сайлайсынъ, огълум, къашыкънымы, мешребени- 
ми? — деп сорай. 


Торуны: 

— Къашыкъны сайлайым, — дей. 

Къартбабасы: 

— Энди, «къашыкъны сайлайым», деп беш кере текрар этип 
айт, — дей. Торуны шу сёзлерни беш кере айта. 

Къартбабасы: 


— Корьдинъми? Балам, истесенъ беш кере айт, бинъ кере айт 
«къашыкъ истейим», деп. Озюнъ къолунъны узатып къашыкъны 
алмагъандже, къашыкъ сенинъки олмаз. Къавалгъа бакъып тур- 
санъ, къавал чалмагъа огренип оламазсынъ. Энди санъа айткъан 
сёзлеримнинъ манасыны анъладынъмы? — дей. 


балла несип этсе 


2 ир адам юзюм багъында чалышмагъа азырланып апайына: 
— Акъыз, мен ярын саба эрте турып юзюм багъына 
чалышмагъа бараджагъым, — дей. 

Апайы: 

— Эбет, Алла насип этсе барырсынъ, — дей. 

Акъайы: 

— Алла насип этсе де, этмесе де, эп бир бараджагъым, — дей. 
Адам саба эрте турып, кете. Ёлда апансыздан кучьлю ель котериле. 
Кокни къара булутлар къаплап ала, сонъра да бир ягъмур ягъа. 
Энди не япсын, ягъмурдан сакъланмагъа ер де ёкъ. Устю-башы сы- 
лакъ. Ашыкъып тез-тез эвине къайтып келе. Къапусыны къакъып: 

— Ач къапуны, — деп къычыра. 

Апайы: 

— Ким бар, — деп сорай. Акъайы ачувланып: 

— Ким бар, ким бар? Алла насип этсе мен барым. Сенинъ 
акъайынъ олам. 


Къойлар 


2 ектепте эсап дерсинде оджа бир талебени тахтагъа 
чагьырып вазифе бере: «Бир адамнынъ он къою бар 
эди. Бир къой авла къорасы устюден секирип къачып 

кеткен, авлада къач къой къалгъан?», — деп сорай. Бабасы чо- 
бан олгъан, онынъ ичюн къойларнынъ къылыкъларыны пек яхшы 
бильген талебе: 

— Бир дане къой къалмагъан, — деп джевап бере. 

Оджасы: 

— Догьру дегиль, сен саймагъа бильмейсинъ. Бу кьолай вазифе, 
яхшы этип тюшюнип бакъ, ашыкъма, -- дей ве суалини текрарлай: 

«Адамнынъ он дане къою бар эди, бир данеси къачьш кеткен. 
Анълайсынъмы? Бир данеси къачып кеткен. Не къадар къой 
къалгъан?» 

Талебе: 

— Оджам, сиз нафиле ачувланасынъыз, — дей, — Бу вази- 
фе пек къолай, онынъ джевабыны эр кес биле. Бир къойнынъ 
акъылы эписине ете. Бутюн къойларнынъ акъылы бир къойнынъ 
башында ола. Эгер бириси къачып кетсе, къалгъан къойлар да 
онынъ артындан къачып кетелер. Онынъ ичюн мен сизге, «бир 
дане къой къалмады», деп джевап бердим. 

Оджа талебенинъ джевабына шашып къала. 


Эки мелек 


2 ки мелек Аллагъа хызмет эте. Бирисининъ иши пек чокъ, 
инсанларнынъ тилеклерини топлап Аллагъа алып бара, 
экинджиси исе эр вакъыт булутларнынъ устюнде ишсиз 

отура. Бир кунь ишсиз отургъан мелек, чокъ чалышкъан мелектен: 

— Достум, не ичюн сенинъ ишинъ чокъ, инсанлар эр вакъыт 

сени чагьыралар? Мени исе кимсе чагьырмай, менден бир шей 
истемейлер? — деп сорай. Чокъ чалышкъан мелек: 

— Билесинъми, достум, инсанлар Алладан чокъ ярдым сорай- 
лар, тилеклерини мен Аллагъа алып барам ве бунынъ ичюн ишим 
чокъ ола. Сенинъ вазифенъ исе инсанларнынъ «Аллагъа шукюр», 
деп айткъан сёзюни Аллагъа еткизмектир. Шимдики заманда пек 
чокъ инсан «Аллагъа шукюр» сёзлерини айтмагъа унута. Бунынъ 
ичюн сен ишсиз отурасынъ, — деп ишине девам эте. 


(Задыкъ дост 

> ир кунь бир адам атына минип, копегини де янына алып, 

ёлгъа чыкъа. Яваш-яваш, кете-кете баягъы ёл юрелер. 

Апансыздан кок гудюрдеп, ель котериле. Пек кучьлю 
ягъмур ягъмагъа башлай. Адам атынен копегини алып, терекнинъ 
тюбюне сакъланалар. Яшын терекке чарпып учевини де ольдюре. 
Адам бирден не олгъаныны анъламай. Энди бу дюньядан кечке- 
нини бильмейип, кене атынынъ устюне минип, копегинен берабер 
яваш-яваш ёлуна девам эте. Баягъы ёл юрип болдурып сувсайлар. 
Оларнынъ огюнде гузель, алтындан япылгъан бир сарай пейда 
ола. Сарайнынъ ортасында чешмеден темиз сув акъып тура. Адам 
сарайнынъ къапусында тургъан къаравулгъа селям берип: 

Бу насыл ер? Омрюмде бойле гузель сарай корьмедим. Бу 
ернинъ ады не? — деп сорай. 

Къаравул: 

— Бу ернинъ ады Дженнеттир, — дей. Адам пек къуванып: 

Не де яхшы олды мында келип чыкъкъанымыз! Бизлер пек 
сувсадыкъ. Ялварам, мумкюн олса йиберинъиз бизни сув ичме- 
ге, — дей. 

Къаравул: 

— Эльбетте, буюрынъыз, амма атынъызнен копегинъизни йибе- 
рип оламайым. Чюнки айванларгъа мында кирмеге олмай. 

Адам бу лафларны эшитип, бираз сакъына. Атыны ве копегини 
ташлап, бир озю барып сув ичип оламай. Адамнынъ гонълю пек 
бозула. Ве бу ерден кетелер. Ёл бою кетип сувсузлыкътан къый- 
налып пек ёрулалар. Бираздан бир кой корюне. Койге кеткен ёл 
кенарында сыранен оськен ешиль тереклернинъ кольгесинде раат- 
ланып отургъан бир къарт адамны корелер Адам къарткъа селям 
берип, озь дердини айта: 

— Меним атымнен копегим пек сувсадылар. Сувсузлыкътан къый- 
налып, такъаттан кесильдик, — дей. Къарт буны эшитип адамгъа: 

— А-а-на! О балабан ташны коресинъизми? Шу ташнынъ ар- 
тында балабан чокъракъ бар, суву темиз ве салкъын. Барынъыз, 
истегенинъиз къадар ичинъиз, — дей. Адам, аты копегинен бе- 
рабер чокъракъкъа барып къана-къана сув ичелер. Сонъра адам 
къарткъа миннетдарлыгъыны бильдирип: 


— Бу ернинъ ады недир, — деп сорай. 
Къарт: 
— Бу ернинъ ады Дженнеттир, — дей. 
Адам: 


— Ёлда гузель бир сарай корьген эдик. Сарайнынъ къаравулы 
да, «бу ер — Дженнеттир», деп айткъан эди. 

Къарт: 

— О сизге ялан сёйлеген, оер — джеэннемдир, — дей. 

Адам: 

— Я не ичюн олар адамларны алдаталар? — деп сорай. 

Къарт: 


-- Шай деп, олар бизге ярдым зтелер, — дей. 

Адам: 

-- Насыл ярдым зтелер, мен аньламайым, — деп сорай. 
Къарт: 


— Сарайгъа кирген адамлар саткъын, инсафсыз, намуссыз, 
хынзыр, ярамай адамлардыр. Амма сенинъ киби садыкъ, мерамет- 
ли адам ич бир вакъыт о ерде къалмаз, — дей. Адам бу лафлар- 


дан эр шейни анълай. 
дий чобан 


2 олла джамиде вааз окъумагъа азырлана. Бакъса, джа- 
мининъ ичинде олгъаны оладжагъы тек бир адам бар. 
Молла о адамгъа бакъвш «чокъ окъуп отурмайым, 
къыскъадан окъуп битирейимми экен», деп тюшюне. 

Молла бу адамдан: 

— Сенден гъайры бирев ёкъ, сен бир озюнъ кельгенсинъ. Не 
дерсинъ, ваазны тез-тез окъуп битирейимми? — деп сорай. Чобан 
башында къалпагъыны тюзетип: 

— Мен бир адий чобаным. Насыл оладжагъыны бильмейим де, 
анъламайым да. Амма мен къой авласына киргенде, авлада бир 
къой олса да, эписи бир онъа керек ашыны берем. Мен чобаным, 

озь ишимни, вазифемни япам, — деп айта. Чобаннынъ айткъан 
сёзлери моллагъа пек тесир эте. Молла ойле бир юректен джошып 
вааз окъумагъа башлай ки, зки сааттен зияде окъуй. Окъуп битир- 
ген сонъ, чобандан: 

— Ваазымны бегендинъми? — деп сорай. 


Чобан: 
— Сайгъылы эфенди акъам, мен бир адий чобаным. Мен авлада 
олгъан бир къойгъа бутюн сюрюнинъ ашыны бермейим, — дей. 


Молла бу сёзлерни зшитип, айран олып къала. 


Ава эшек 
2 ир адамнынъ бир къарт зшеги бар зкен. Адам зшекни 
пек аджып, оны яхшъг бакъа экен. Бир кунь эшек аз- 
бардаки зски къуругъан къуюгъа тюше. Заваллы зшек 
къоркъудан къычырмагъа башлай. Адам зшекнинъ сесини зшитип 
чапып келе. Шашмалап къуюнынъ этрафыны чапъш-чапкъалап: 

— Аллам, къайдан тюшти бу беля меним башыма! В-а-й! Не 
япайым!? — деп бакъыртлай-чакъыртлай. Сонъ къомшуларгъа ба- 
рып, олардан ярдым сорай: 

— Джемаат, ярдым этинъиз, эшегимни къуртарынъыз! — деп 
ялвара. Джемаат къую башына топланып: 

— Языкъ, зшегинъни къуюдан чыкъармакънынъ чареси ёкъ. 
Сабыр эт, эджели — бу экен, — дейлер. Бираздан сонъ «эшегим 
къарт эди, эски къую чокътан къурып къалды, эшекни къуюгъа 
комейимми экен?», деп тюшюне. Сонъ ойле де япалар; къомшу- 
лары куреклерини алып къуюгъа топракъ атмагъа башлай. Эшек, 
айван олса да, не япылгъаныны анълай ве даа бетер къычырмагъа 
башлай. Адамнынъ юреги бунъа зорнен даяна, курегинен топракъ 
алып, къуюнынъ ичине зорнен ташлай. Бир вакъыттан сонъ эшек- 
нинъ сеси кесиле. Юреги эзильген адам эгилип къуюнынъ ичине 
бакъса не корьсин; заваллы эшек топракъ устюнде тура экен. Адам- 
лар къуюгъа топракъ аткъан сайын, эшек топракънынъ устюне 
чыкъа бере экен. Ойле этип эшек яваш-яваш юкъарыгъа чыкъа. Эр 
кес къувана, эшекнинъ саибини тебриклей. Адамнынъ козьлери 
яшлы: «Эй, Аллам, Санъа чокъ шукюрлер олсун»! — деп, эшеги- 
ни къучакълай. 

из мелек 


2 ир балачыкъ, догьып дюнья юзю корьмеге бир кунь 
къалгъанда Алладан: 

— Аллам, сен мени бильмеген, танымагъан дюньягъа 
йибереджексинъ. Мен бир озюм къоркъам анда бармагъа. Биреви- 
ни танымайым, тиллерини бильмейим, анда насыл яшайджагъым? 
Аллам, ялварам санъа, менимле берабер бир мелек олсун. О, эр 
вакъыт янымда олып, манъа ярдым этер, — деп ялвара. 

Алла: 

— Яхшы, къасевет этме. Сенинъ янында эр вакъыт бир ме- 
лек оладжакъ. Сени яхшы бакъаджакъ, озь тилинъни огретеджек. 
Санъа ярдым этеджек, эр кестен чокъ севеджек. Амма сен осип 
буюген сонъ, сени ташлап кетеджек. 

Бала кене де: 

— Аллам, дюньяда пек чокъ адам яшай, оларнынъ арасында 
насыл этип мен озь мелегимни къыдырып тапарым? — деп сорай. 
Алла: 

— Кимсени къыдырып юрьмейджексинъ, о сени чокътан бе- 
клей, — дей. Бала бир даа: 

— Я мелегимнинъ ады не? — деп сорай. 

Алла: 

— Сен онъа «АНА», диеджексинъ, — дей. 


Къыйметли Е ззадвни 


> 


2 ир къызчыкъ, куньлернинъ биринде ойнап отурганда, 
бабасы: 
— Сен не ичюн ойле гузель йылтыравукъ кягъытны 
кесип парчаладынъ, — деп дарыла. 
Къызы: 
— Мен бу йылтыравукъ кягъыттан къутучыкъ ясамагъа 
истейим, — дей. 


Бабасы: 
— Олмайджакъ къутучыкъ ичюн ойле паалы гузель кягъытны 
зиян этинъ, — дей. Козьлери яш толу бала, бабасына бакъып бир 


шей айтмай. Экинджи куню къызчыкъ кягъыттан гузель этип яп- 
къан къутучыкъны бабасына кетирип: 

— Баба, бу меним санъа бахшышым. Мен бу къутучыкъны санъа 
деп ясадым, — дей ве къуванып бабасына узата. Бабасы озюнинъ 
къабаатлы олгъаныны анълап: 

— Сагъ ол, кьызым, — дей. Соньра къутучыкъны ачып бакъса, 
ичи бош олгъаныны корип кене ачувлана: 

— Я, балам, бош къутучыкъны бахшыш этмейлер де? - дей. 
Къызы бабасына муляйим-муляйим бакъып: 

— Екъ, бабам, къутучыгъым бош дегиль, ичине санъа олгъан 
бутюн севгимни къойдым. Бабачыгъым, мен сени пек-пек севем! — 
дей де, агъламагъа башлай. Бабасынынъ юреги бунъа даяналмай ве 
къызындан афу сорай: 

— Багъышла мени, меним гузель къызым, мен де сени пек-пек 
севем, — деп къызыны къучакълап козьлеринден опе. Бундан сонъ 
бабасы бу къутучыкъны сакълап тута ве къызынынъ энъ къыймет- 
ли, энъ азиз бахшышы деп сая. 


Чұкъургља тюшкен Бахт 


> ёрт агъа-къардаш бахт къыдырмагъа кеткенлер. Къы- 
дыра-къыдыра, чокъ долашкъан, чокъ юрьгенлер. Бир 
кунь ёл четинде балабан бир чукъур корьгенлер. Чу- 
къур ичине эгилип бакъсалар, айран олгъанлар. Анда, Бахт отура 
экен. Бахт, агъа-къардашларны корип: 

— Сизге не керек, не истейсинъиз менден, — деп сорагъан. 
Уйкен агъалары: 

— Дюньяда эр шей меним ичюн пек зевкълы, пек меракълы. 
Мен эр шейни бильмеге, анъламагъа истейим, — деген. Бахт онъа 
«Буюк энциклопедия» китабы берип: 

— Бу пек меракълы ве пек файдалы китап. Оны окъуп дюнья- 


нынъ бутюн бильгилерини огренирсинъ, — деген. 
Агъаларнынъ экинджиси: 
— Мен зенгин олмакъ истейим, — деген. Бахт онъа эки юз ал- 


тын дукат берген. 

Учюнджи къардаш: 

— Мен къуветли инсан олмакъ истейим, — деп айткъан. Бахт 
оны пек къуветли эткен. Энъ кучюк къардашлары, бир шей исте- 
мей, индемей Бахткъа бакъып тура экен. 

Бахт: 

— Я сен, не истейсинъ, — деп сорагъан. 

Кучюк къардаш: 

— Мен бильмейим. Сен агъаларымнынъ истегенлерини бердинъ, 
чокъ тешеккюр санъа. Мен сенден сорамагъа истейим. Сен озюнъ 
не истейсинъ? — деп сорагъан. Бахт: 

— Бир истегим бар. Мен бу чукъурдан чыкъмакъ истейим, 
деген. Къардашлар къолларыны узатып, Бахтны чукъурдан чы- 
къаргъанлар. Кучюк къардашлары Бахткъа: 

— Сизге ярдым этип олгъаныма пек мемнюним, — деген. Бой- 
леликнен, агъа-къардашлар Бахтнен сагълыкълашып кеткенлер. 
Бахт исе бир аз тюшюнип, кучюк къардашнынъ артындан чапып, 
онынънен берабер кеткен. 


Қъашкъырнынъ пайы 


> 


2 ир кунь арслан, къашкъыр ве тильки бирлешип авгъа 
чыкъкъанлар. Шу куню бир эчки, бир тавшан ве бир де 
сыгъын авлагъанлар. Авдан пек мемнюн олгъан арслан 

къашкъыргъа: 

— Къашкъыр къардаш, сен буларны бизге догъру, адалетли пай 
этип бер, биревнинъ джаны агъырмасын, — деген. Къашкъыр пай 
этмеге башлагъан: 

— Мен, беллесем, арслан Агъа, эчкини санъа бермек керек, 
сыгъын меним олсун, тавшанны исе тильки къардашкъа бермеге 
ляйыкъ корем, — деген. Къашкъырнынъ япкъан пайына пек ачув- 
лангъан арслан, бирден джекирип: 

— Серсем къашкъыр! Мен санъа догъру пай эт демедимми? 
Сен анъламадынъ, бизлерни алдатмагъа истединъ, — деп агъыр 
панджасыны къашкъырнынъ башына эндирип парам-парча эткен. 
Сонъ тилькиге айланып: 

— Энди сен, тильки къардашчыгъым, къана бакъайым, пай 
эт! — деген. Къоркудан отю патлай язгъан тильки индже ве къал- 
тыравукъ сесинен: 

— Пай этмекни манъа буюргъанынъыз ичюн чокъ сагъ олунъыз, 
арслан Агъа. Бу меним ичюм буюк бир шерефтир, — деп пай эт- 
меге башлагъан. 

— Арслан Агъа, бу сыгъынны саба емегинде ашарсынъыз, эч- 
кини уйледе, тавшан къавурмасы исе акъшам софранъызгъа пек 
ярашыр, — деп авны пай эткен. 

Тилькининъ пайындан пек мемнюн олгъан арслан: 

— Машалла! Тильки къардашчыгъым. Ким огретти санъа бойле 
догъру пай этмеге? — деп сорагъан. 

Тильки: 

— Сизнинь янынъызда парчаланып яткъан къашкъыр агъа, 
деп джевап берген. 


адишанынъ тюшю 


> ир падиша пек кьоркьунчлы тюш корьген. Агьызындан 

бутюн тишлери тюшкен экен. Тер ичинде уянып, бу на- 

сыл бир шей экен деп кьоркьып, къасеветке далгъан. 

Корьген тюшнинъ манасыны анъламакъ ичюн бильгили, икметли 

адамны янына чагъырткъан. Бильгили адам падишаны дикъкъат- 
нен диньлеп, кедер толу сесинен: 

— Падишам, корьген тюшюнъиз — пек гьамлы, ярамай хабер- 

нинъ аляметидир. Сиз бири-бири артындан энъ якъын догъмуш 


адамларынъызны джояджакъсынъыз, - деген. Бильгили киши- 
нинъ бу сёзлерине пек ачувлангъан падиша: 
— Сен бир шей анъламай экенсинъ, — деп бильгили кишини 


зиндангъа ташламасыны буюргъан. Падишагъа башкъа бир биль- 
гили-икметли адамны тапып кетиргенлер. Бу бильгили адам пади- 
шанынъ корьген тюшюни дикъкъатнен динълегенден сонъ, тюшни 
шойле анълаткъан: 

— Мен сизге къуванчлы хабер айтмагъа истейим. Пек яхшы 
хайырлы тюш корьгенсинъиз. Алла сизни бутюн яманлыкълар- 
дан къорчалайджакъ. Пек узун омюр яшаджакъсынъыз. Сиз бу- 
тюн догъмушларынъыздан даа чокъ яшайджакъсынъыз, — де- 
ген. Бильгили адамнынъ изаатындан мемнюн олгъан падиша онъа 
къыйметли бахшыш берип огъурлагъан. Бу ишке пек шашкъан па- 
дишанынъ везири бильгили адамнынъ артындан етип: 

— Мен бир шей анъламадым, бу насыл олды, я! Сен падиша- 
нынъ тюшюни анълаттынъ, зинданда отургъан адам да анълатты. 
Не ичюн падиша оны джезалады да, сени макътап бахшыш берип 
озгъарды, — деп сорагъан. 

Бильгили адам: 

— Догъру айтасынъ. Падишанынъ корьген тюшюни биз эки- 
миз изаат эттик. Амма эр бир меселени чешит тюрлю фикир этип 

анълатмакъ мумкюн. Мен, падишанынъ эшитмеге истегени киби 
анълатып, айтып бердим. Онынъ ичюн падиша манъа бахшыш бер- 
ди, — деген. 


Къартал ве папий 


2 ир къартал авлагъан тири папийни кескин тырнакъ- 
ларынен тутып, кокке котерилип уча. О ерде авджы- 
лар авлап юре экенлер. Отлар ичинден даа бир папий 

къоркъып, авеленип учып кете. Къартал юкъарыдан авджылар- 
нынъ къоркъуткъан папийни корип «мен шимди онынъ да артын- 
дан етип тутарым», деп тюшюне. Экинджи папийнинъ артындан 
ойле бир авесликнен уча ки, тырнакъларыны бошата. Къартал- 
нынъ тырнакълары бираз бошагъаныны дуйгъан папий, бар такъ- 
атынен къыбырдап, сыптырылып учып кете. Къартал шашмала- 
гъанындан экинджи папийни де тутып оламай. Ач къалып кейфи 
бозулгъан къартал, тюшюне-тюшюне озь-озюне: «Алла манһа бир 
къысмет берди. Мен онъа разы олмайып, экинджисини истедим. 
Къызгъанчлыкъ эттим. Алла мени онынь ичюн джезалады. Алла 
берген къысметинъе шукюр демесенъ, мына бойле алларгъа къа- 
лырсынъ», — депбир шейсиз учып кете. 


А“) 29 ФУ 


Эр шей козьге 
корюнгени ий дегиль 


2 ки мелек, бириси къарт адамнынъ экинджиси исе яш 
адамнътнъ сыфатыны алып бир зенгин адамнынъ звине 
кельгенлер. Мелеклер геджелеп къалмагъа рухсет сора- 

гьанлар. Зенгин адам, мусафирлерни сувукъ къаршылагъан, эвде 
къалдырмагъа истемейип сувукъ аранда ер косьтерген. Мелеклер 
раатланайыкъ деп ятаджакъта, буюк мелек араннынъ чатлап те- 
шильген диварыны корип тюзетип къойгъан. Буны корьген яш ме- 
лек: 

— Сен не ичюн диварны тюзетип къойдынъ? — деп сорагъан. 

Буюк мелек: 

— Эр шей козьге корюнгени киби дегиль, — деп джевап берген. 

Экинджи куню мелеклер геджелемек ичюн фукъаре яшагъан 
бир адамнынъ эвине баргъанлар. Эв саиби апайынен берабер му- 
сафирлерге незакет косьтерип пек яхшы къаршылап алгъанлар. 
Олгъан ашларыны чыкъарып софрагъа къойгъанлар. Мусафирлер 
ашагъан сонъ раат юкъласынлар деп юмшакъ тешек тешегенлер. 
Саба эрте мелеклер уянып тургъанда, биревнинъ агълагъан сесини 
эшитип тышарыгъа чыкъанлар. Азбарда эв саибининъ апайынен 
берабер: 

— Ва-ай! Къайдан кельди бу беля бизим башымызгъа! Энди не 
япармыз? Не мушкюль алгъа къалдыкъ! — деп окюр-окюр агъла- 
гъанларыны корьгенлер. Сыгъырлары ольген, онынъ ичюн агълай 
экенлер. Заваллылар шу тек сыгъырнынъ берген сютюни алып 
кечине экенлер. Бу янъыкъкъа гонълю пек къырылгъан яш мелек 
буюк мелекке бакъып: 

— Сен не ичюн бу белядан оларны къорчаламадынъ, не ичюн 
бойле олып чыкъты. Мен сенинъ япкъанларынъны анълап ола- 
майым: биринджи куню, эвинде геджелегенъимиз адамнынъ эр 
шейи бар эди, зенгин адам эди. Аранынынъ чатлап тешильген 
диварыны тюзетип къойдынъ да, онъа ярдым эттинъ. Амма бизни 
яхшы этип къаршылап алгъан, бутюн байлыкълары шу тек сы- 
гъырлары олгъан, бу фукъаре къорантанынъ сыджакъ къанлы, 
яхшы инсанларына не ичюн ярдым этмейип бу белядан къуртар- 
мадынъ? — деп сорагъан. 

— Эр шей козьге корюнгени киби дегиль, — деген буюк мелек, 
ишнинъ аслыны шойле анълаткъан: «Биз аранда экенде чатлагъан 
диварнынъ тешигинде, алтын толу бир къутучыкъ корьдим. Зен- 
гин — къызгъанч, ярамай бир адамдыр. О алтынлар зенгиннинъ 
элине кечмесинъ деп, диварны ясап-тюзетип къойдым. Экинджи 
гедже бу фукъаре адамнынъ эвинде кьалгьаньымызда, Азраиль 
адамнынъ апайынынъ джаныны алмагъа кельди. Мен онъа апай 
ерине сыгъырны бердим. Ана, энди анъладынъмы? Эр шей козьге 
корюнгени киби дегиль. 


аралы педише 

2 ир падиша тахтътнда отура-отура пек сувсагъан. Хызмет- 

чисини чагьырып: «мен сувсадым», — дееджек ерине, 

— агьызым къурудьг, — деген. Хызметчи тез-тез, ашы- 
кьып базаргъа барып падишанынъ богъазыны йымшатмакъ ичюн, 
зейтюн ягьы алып кельген. Падишагъа «сув кетирип берейимми?», 
деген бир кимсечик тапылмагъан. Озь садыкълыгъыны ве севги- 
сини косьтермеге тырышкъан хызметчи, кетирген ягьны падиша- 
гъа ичирген. Ягъ падишанынъ сувсызлыгъыны бираз бастырса да, 
юреги буланмагъа башлагъан. Энъ намлы экимни чагъыргъанлар. 
Эким пек дикъкъатнен падишаныбакъып, динълеген сонъ, онъа са- 
рымсакълы, сиркели, тузлу саламура берген. Саламура ичкениден 
бир къач дакъкъадан сонъ падишанынъ къурсагъы агъырмагъа 
башлагъан. Илядж берильген сонъ къурсакъ агърысы токътагъан. 
Падишанынъ кене де агъызы къурып башлагъан. Бириси онъа ша- 
рап, бириси шербет берген. Не кетирип берселер, эр шейни ичкен. 
Падиша кене ярамай олгъан. Бу шейлернинъ эписини корьген ба- 
гъчеван, падишанынъ янына келип: 

— Падишам, мен беллесем, агъзынъыз къуругъан олса, сизге 
бир къач ютум темиз, салкъын сув ичмек керек. Меним агъзым 
къуругъанда, мен эр вакъыт темиз сув ичем, эр шей яхшы ола, — 
деп айткъан. 

Багъчеванынъ бу сёзлерине пек ачувлангъан падиша: 

— Сен не беллейсинъ? Эй! Сен, къабакъ баш багъчеван, меним 
киби азатмалы падишагъа адий сув ярдым этеджек, деп беллей- 
синъми? Мени энъ яхшы экимлер келип бакъты, о къадар илядж 

ичтим — бир файдасы олмады. Энъ намлы бильгили адамлар 
йылдызларгъа бакъып, тедавий этип оламады. Къара куньлерим 
якъынлаша, бу хасталыкъ мени йыкъаджакъ, гъалиба. Меним 
ольгенимни беклегенлер пек чокъ. Мени сагъ этмек — пек къыйын 
бир меселе. Сенинъ беллегенинъ киби дегиль. Анъладынъмы, 
анъкъав!? Адий темиз сув манъа ярдым эталмаз, — деп багъчеван- 
ны къувып джиберген. 

Къарт багъчеван падишагъа бакъып ичинден: «Экимизден анъ- 
къав ким олгъаны белли, я. Адий шейлерни бильмеген анъкъавлар 
эр кесни зый-чув этип, озь башына, озь-озюне хасталыкъ чыкъа- 
ралар», — деп тюшюнген. 


(2онъуны тюшюнмеген адам 


2 тына минип эвине кетеяткъан бир адам, ёлда пек яман 
борангъа огърай. Адам атынен берабер пек болдурып, 
пек ушюй. Энди такъаты къалмагъан, эвге сагъ-селямет 

къайтмакътан умюди кесилип, чаресиз бир алгъа кельгенде, къол- 

ларыны кокке узатып Аллагъа ялвармагъа башлай: 

— Аллам! Яраббим! Эр шей сенинъ къолунда, Аллам, ялварам 
санъа, къуртар мени шу яман борандан. Аллам, мен санъа сёз бе- 
рем: сагъ къалсам, атымны сатып, парасыны фукъарелерге дагъы- 
тып берерим, — деп адакъ адай. 

Боран яваш-яваш тынмагъа башлай. Адам Алланынъ ярдымы- 
нен сагъ-селямет эвине къайтып келе. 

— Аллагъа чокъ шукюрлер олсун, мен сагъ къалдым, — деп 
пек къувана. 

Арадан бир къач кунь кечкен сонъ, Аллагъа берген сёзю, ада- 
гъан адагъы акъылына тюше. Бутюн гедже не япайым экен деп, 
тюшюнип чыкъа. Адамнынъ аты пек яхшы экен. Амма, «Аллагъа 
берген сёзюмни, адагъан адагъымны тутмагъа кереким», деп саба 
эрте турып атыны базаргъа алып бармагъа азырлана. Атыны сатма- 
гъа пек истемей. Амма бираз тюшюнгенден сонъ балабан бир сепет 
алып ичине къазыны къоя. Атына минип къолунда сепетини тутып, 
базаргъа кете. 


Базарда: 
— Ат къазнен берабер сатыла! Атнынъ фияты — он кумюш, 
къазнынъ фияты докъсан кумюш, — деп, бакъырып муштерилерни 

чагъырып атнен къаз ичюн юз кумюш пара истей. Чокъкъа бармай, 
адам атынен къазыны юз кумюш парагъа сатып джибере. Бойле 
этип чаресини тапкъанына пек къувангъан адам, Аллагъа сёз бер- 
гени киби, адагъаны киби, атыны сатып парасыны фукъарелерге 
дагъыта. Къалгъан докъсан кумюш параны да «ат алырым» деп 
озюне къалдыра. Бу адам балабан бир айнеджилик япты, амма, — 
кимге? Сонъу не олгъаныны бир Алла биле. 


Ойнеджи 


2 ир адам эр кунь алма багъчасы янындан кечип кете зкен. 
Гузель пишкен алмаларны корип, джаны алма пек истей 
экен. Амма, биревнинъ шейине сорамай тиймеге олма- 

гьаныны да пек яхшы биле ве аньлай экен. Энди не япсын, бираз 
тюшюнип бир балабан алма терегининъ янына келип: 

— Мухтерем алма тереги, сенинъ далынъдан бир-эки алма узип 
алмагъа мумкюнми? — деп сорагъан. Бираз вакъыт динълеген киби 
олып, «буюр, бир-эки дегиль, беш-алты дане ал», деп озь-озюне 
айткъан. Япкъан арекетини бегенип, эр кунь ойле этип, алма узип 
кечкен. Амма бу хырсызлыкъ чокъкъа бармагъан. Бир кунь багъ- 
чеван алмасы хырсызлангъаныны дуйгъан. Хырсызны тутып: 

— Сен не ичюн алмаларымны хырсызлайсынъ? Биревнинъ 
шейине сорамадан тиймеге олмагъаныны бильмейсинъми, ёкъса, — 
деп дарылгъан. Тутулгъан хырсыз къоркъып: 

— Ялварам, дарылманъыз. Мен хырсыз дегилим, тербиели бир 
адамым, алманъызны хырсызламадым. Биревнинъ шейини сорама- 
дан алмам, — деп айткъан. Бу лафларны эшиткен багъчеван шашып: 

— Я, сен, кимден сорадынъ? - деп сорагъан. 

Айнеджи хырсыз: 

— Мен алма терегинден сорадым, терек манъа рухсет берди, — 
деп джевап берген ве эр шейни насыл олгъаныны, бирлей-бирлей 
багъчевангъа айтып бермеге башлагъан. Хырсызнынъ лафыны 
динълеп тургъан бахчеван: «Адам амма да айнеджи экен. Бу арсыз 
адамгъа анълатмакъ, тербие бермек керек», деп тюшюнген ве хыр- 
сызнынъ къолундан тутып, сув толу хавуз янына алып кельген: 

— Хавуз, сув толу хавуз, айт манъа. Мына бу айнеджи адам- 
нынъ, башыны бир-эки кере сувгъа батырып чыкъармагъа мум- 
кюнми? — деп сорагъан. 


47% зз У 


Бираз динълеген киби олып озь-озюне, «бир-эки кере дегиль, 
истесенъ беш-алты кере чомдурып ал», деген. Ондан сонъ хырсыз- 
нътнъ елькесинден тутып: 

— Ойле айнеджи олма, кьардашым, — деп адамнынъ башыны 
бир къач кере сувгъа батырып чыкһаргьан. 


У тюрлю одам ола 
> ир падишагъа, башкъа бир девлетнинь падишасы, 
бир-бирине пек ошагъан учь дане алтындан япылгъан 
адам эйкельчиги бахшыш этип йиберген. Эйкельчиклер- 
нен берабер кельген мектюпте, «эр бир эйкельнинь озюне хас 
фаркьлы бир манасы бар», деп язылгъан. Падиша хызметчилери- 
ни чагьырып, алтындан япылгъан бир-бирине бенъзеген учь адам 
эйкельчигини косьтерип: 

— Шу учь эйкельчикнинъ бир-биринден не фаркьы бар, - деп 
сорагъан. Хызметчилер алтындан ясалгъан эйкельчиклерни те- 
разеге кьойып чекип бакъкъанлар, ольчеп де, къокълап да бакъ- 
къанлар. Ич бир тюрлю фаркъ тапып оламагъанлар. Падишанынъ 
акъыллы, икметли бир везири бар экен. Эйкельчиклерни къолуна 
алып дикъкъатнен бакьып, учевининъ де кьулагьында пек кичкене 
тешичиклерни корьген везир, бир индже тельчик алып, эйкель- 
чикнинъ къулагъына кирсетип бакъкъан. Тельчик бир къулагъына 
кирип о бир къулагъындан чыкъкъан. Экинджи эйкельчикнинъ 
кьулагьындан кирип агьзындан, учюнджисининъ де кобегинден 
чыкъкъан. Везир бираз тюшюнип тургъан сонъ: 

— Падишам, эйкельчиклернинъ фаркълары, гизли маналары 
шу: Биринджи эйкельчик — айтылгъан лаф бир къулагъына кирип 
экинджи къулагъындан чыкъакъан бир анъкъав адамнынъ эйкель- 
чигидир. Ойле адамнынъ пек зарары ёкъ. Экинджи эйкельчик — 
бир шейни анъламаса да уйдурып айткъан, пахылджы, ошекчи 
бир адамны косьтерген бир эйкельчик деп, анъламакъ керек. Бой- 
ле адамлардан пек сакъынмакъ керекмиз. Учюнджи эйкельчик — 
эшиткен лафыны акъылында туткъан, япкъан ишини тюшюнип 
япкъан, биревининъ джаныны агъыртмагъан, яманлыкъ этмеген 
икметли, акъыллы адамнынъ темсилидир. Бу учюнджи эйкельчик- 

нинъ манасы пек къыйметлидир, — деп изаатыны тамамлагъан. 
Везирининъ айткъанларындан пек мемнюн олгъан падиша: 

— Бар экен янымда бир акъыллы, икметли адам, — деп вези- 
рини макътап къыйметли бахшышлар берген. 


Хурма бегенген Бала 
> ир кунь, бир апай баласыныкъолундан тутып, пек намлы 
бир экимге алып келе: 

— Мухтерем эким, мен не япаджагъымны биль- 
мейим, -- дей. Эким, козьлери яшлы апайгъа ве янындаки балагъа 
бакъып: 

— Хайыр ола! Не олды? — деп сорай. Апай, баласыны косьтерип: 

— Балам хурмадан гъайры башкъа бир шей ашамай. Хурма бер- 
месем, къыямет къопарып, ойле бир агълав агълай, хурма берме- 
гендже токътамай. Ялварам сизге, эким эфенди, анълатынъ шу 
балама, хурмадан башкъа ашларнынъ да ашамакъ кереклигини, — 
деп пек ялвара. Эким кулюмсиреп, баланынъ башыны сыйпап: 

— Билесинъизми, чокъ языкъ ки, мен бугунь сизге бир шей айтып 
оламайым. Ярын бу саатте баланы алып келинъиз, — деп айта. 

Экинджи куню, айтылгъан саатте, апай баласыны бир даа экимге 
алып келе. Эким баланы тизине отуртып, муляйим-муляйим сёзлер 
айтып, баланынъ къолундаки хурманы ала да: 

— Огълум, дюньяда хурмадан гъайры пек чокъ леззетли ашлар 
бар. Хурма чокъ ашасанъ зарары олур, балам, хасталанырсынъ. 
Ананънынъ айткъаныны динъле, ананъ санъа ярамай шей айт- 
маз. Ананъны динълесенъ — такъатлы, сагълам олурсынъ, — деп 
анълата. Экимнинъ бу сёзлерине шашып къалгъан апай: 

— Сайгъылы ве мухтерем эким эфенди, бу лафларны тюневин 
айткъан олсанъыз олмай эдими? Не ичюн бизни бугунь де кель- 
дирттинъиз, — деп сорай. 

Эким апайгъа бакъып: 

— Билесинъизми? Тюневин бу лафларны бугуньки киби инанды- 
рыджы тарзда айтып, баланы къандырып оламаз эдим. Мен озюм 
балалыкъта хурма чокъ ашай эдим. Менде де бу меселе бар эди. 
Озюм де тюневин бутюн кунь хурма ашап отурдым. Насыл этип 
де балагъа, «хурма ашама, балам», деп айтайым. Бу сёзлернинъ 
тюневин айтмагъанымнынъ себеби — одыр, - деп айта. 

Апай шашып, экимге бакъып, бир сёз айтып оламай. 

Эде пли тавшан 


2 ек эдепли бир тавшан бар экен. Бир кунь, тавшан 
къапыста оськен бостангъа кирип ашап тойып, энди эвге 
къайтмагъа азырлангъанда, бирден, тилькининъ келеят- 

къаныны сезген. Тильки койде бир шей авлап оламагъанындан, ач 

ве пек ачувлы дагъгъа къайта экен. Къоркъусындан дыр-дыр къал- 
тырагъан тавшан, о дакъкъасы, шу ерге якъын олгъан бир къоба 
янына чапып баргъан. Амма, къобада оны насыл бир явуз душман 
беклегенини бильмеген. Тавшан пек тербиели ве эдепли бир тав- 
шан экен, биревнинъ эвине кирмеден эвель башта селям берип эв 
сабысындан изин сорамакъ керек олгъаныны пек яхшы биле экен. 

Къобада йылан яшагъаныны бильмеген тавшан, къобагъа селям 

бермеге ве изин сорамагъа къарар берген: 

— Мераба! Мераметли къоба, ичери кирмеге изин берир- 
синъми? — деп изин сорагъан. Къобада джайылып яткъан йылан 
тавшан сесини эшитип «меним къысметим манъа озю кельген», деп 
пек къувангъан. Йыланнынъ энъ севген ашы тавшан экен. Лякин 
тавшаннынъ о къадар муляйим ве тербиели олгъанына пек шаш- 
къан. «Тавшанларнынъ о къадар незакетли олгъанларыны мен 
бильмез эдим», деп тюшюнген йылан: 

— Вай! Джаным, хош кельдинъ, кир-кир, достум, — деп тав- 
шанны ичериге давет эткен. Сесинден йыланнен лаф эткенини 
анълагъан тавшан: 

— Сизни раатсыз эткеним ичюн, багъышланъыз, унуткъаным, 
мени эвде апайым беклей. Сагълыкънен къалынъыз! — деп, къо- 
ба янындан тез-тез къачып кеткен. Чапа-чапа эвине келип, бираз 
раатлангъан сонъ: «Хайырлысынен пек яман белядан къуртулдым. 
Тербие ве муляйимлик биревге бир зарар кетирмеген», — деп, 
тавшан пек къувангъан. 

Йылан исе алданып тавшанны къачыргъанына пек янгъан: 
«Тавшан незакетли сёзлер айтып, мени шашмалатты. Керек эдими 
манъа онынънен лаф этип отурмагъа? Мен — акъмакъ: «Вай! Джа- 
ным! Хош кельдинъ, кир-кир, достум», деп, аз къалдым тавшаннен 
къучакълашып опюшмеге. Татлы сесинден байылдым къалдым. Пу- 
сып, агъзынъны къысып, беклеп, отурмайсынъмы, къабакъ баш, 
деп озь-озюне ачувланып бир маальгедже дарылып отургъан. 

Идракъл Ы КЪУШЧЫКЪ 


2 ир базиргяннынъ ят мемлекеттен кетирилип къафесте 
яшагъан гузель бир къушу бар зкен. Бир кунь базир- 
гян бир иши иле, къуш тутулып кетирильген мемлекетке 

кетмек ичюн азырлангъанда, къуштан: 

— Сенинъ мемлекетине кетем, бир истегинъ бармы? Санъа на- 
сыл бир бахшыш кетирейим? Джанынъ не истей? — деп сорагъан. 
Башы дертли, гонълюни гъам алгъан къуш: 

— Бир бахшыш истемейим. Джаным азатлыкъ истей, ялва- 
рам санһа, йибер мени. Асрет олдугьым ватаныма къайтмакъ 
истейим, — деген. Базиргян къушнынъ бу истегини къабул этмеген. 

— Ойле олса санъа бир риджам бар, — деген къуш, — ватаны- 
ма кетсенъ дагъгъа барып, бутюн сербест къушларгъа селям сёй- 
леп меним алым-эхвалымны, къафес ичинде яшагъанымны, айтып 
бер, — деп ялваргъан. Базиргян къушнынъ риджасыны ерине ке- 
тирген. Дагъгъа барып сербест къушларгъа къушунынъ селямы- 
ны сёйлеп, къафес ичинде яшагъаныны, озь догъмушларыны пек 
сагъынгъаныны айтып берген. Сербест къушлар, къафес ичинде 
отургъан къушны пек аджыгъанлар. Базиргяннынъ къушуна пек 
ошагъан бир къуш, бу лафларны эшитип пек дуйгъуланып, терек- 
тен йыкъылып ольген. Базиргян ольген къушкъа бакъып, «гъали- 
ба, меним къушумнынъ догъмушы», деп тюшюнген, озюни къаба- 
атлы сайгъан. Базиргян ишини битиргенден сонъ эвине къайтып 
кельген. 

Къуш саибинден: 

— Мемлекетимде не янъылыкъ бар, насыл бир хабер кетир- 
динъ? — деп сорагъан. 

Саиби пек сакъынып: 

— Кетирген хаберимни, пек ынджынып-кедерленирсинъ деп, 
санъа айтмагъа къоркъам. Мен сенинъ догъмушларынънен ко- 
рюштим. Сенинъ ал-эхвалынъны, истегинъни, айткъанымдан сонъ, 
санъа пек ошагъан бир къуш юреги ярамай олып, теректен йыкъы- 
лып ольди, — деп, айтып битирир-битирмез, къуш йыкъылып озю- 
ни ольген киби косьтерип, къыбырдамай яткъан. Базиргян, къу- 
шума бир шей олды деп, отю патлайязгъан. Къушны къафесинден 
чыкъарып, авучында тутып устюне уфюрген. Сонъ тазе ава алсын 
деп, ачыкъ пенджеренинъ огюне къойгъан. Къуш бирден учып, 

пенджеренинъ янындаки терекнинъ далына къонгъан. Сонъ дал- 
дан-далгъа учып пенджереге якъын келип базиргянгъа: 

— Энди анъладынъмы сен манъа кетирген гъамлы хабернинъ 
манасыны, — деген кьуш, — бу хабер, меним ичюн пек хайыр- 
лы, файдалы олды. Сен теректен йыкьылып, ольген кьуштан 
бахс эттинъ. О кьуш манъа бир орьнек олды. Бу хорлукътан, бу 
вазиеттен къуртулмакъ чаресини, ёлуны огретти. Бу хаберни сен 
кетирдинь. Амма мени кафесте тутып даянылмаз азаплар ичине 
аттынь, хорлукь чектирдинъ. Мен шу къафесте ватан асретлиги 
иле яшадым, азатлыкъны тюшюндим ве ахыры — сербестликке 
къавуштым. Шимди санъа айтаджагъым сонъ сёзюм шу: Ич бир 
кимсе, ич бир кимсени ватанынъдан айырмагъа, сербестликтен 
марум этмеге, акъкъы ёкътыр. Буны япкъанлар агъыр бир джи- 
нает — зулум япкъан олалар. Айткъан бу сёзлерим къулагъына 
купе олсун, — деп авеленип учып кеткен. 


къыллы везир 
2 ир падиша «мен оледжегим», деп пек къоркъа зкен. Па- 
дишанынъ везири акъыллы, икметли адам зкен. Ола- 
джакъ шейни звельден дуйьш айта зкен. Падиша везири- 
ни чагьыртып: 

- Сен келеджекте не оладжагъыны огюнден билип, догърусъг- 
нъгайта зкенсинъ. Керчектен де ойле бир икметли, бильгили адам 
олсанъ, айт бакъйым, манъа, мен не вакъыт оледжегим? — деп 
сорагъан. Везир бойле бир суаль къаршысында шашып-шашмалап 
къалгъан. Башында фикирлери бир-бири иле къарышып къалгъан 
везир не дееджегини бильмеген. Падиша исе везири не айтаджакъ 
деп, раатсызланып сабырсызлыкънен беклеп тура экен. Беклев 
баягъы сюрген. «Бир шей айтмакъ керек, индемейип турмакъ ол- 
маз, ёкъса падиша мени джезалар», деп энди къасевет этип башла- 
гъан везирнинъ акълына бирден аджайип бир фикир кельген. Ве- 
зир бираз сакинлешип, озюне келип: 

— Эй! Азаматлы падишам, мен ольген сонъ, бир афтадан сиз 
оледжексинъиз, — деген. Падиша бу сёзлерни эшиткен сонъ, бир 
даа не вакъыт оледжегини сорамагъан. Олар узун омюр яшагъан- 
лар. Къартайгъан сонъ, везирнинъ айткъаны киби олгъан. 

Падиша ве онынъ адалетли огълу 


м 


ир заманда мерхаметли ве акъыллы падиша бар экен. О 
падиша ойле зенгин эди ки, озь зенгинлигини сайып да 
оламай экен. Онынъ бир огълу бар экен. Огълу да баба- 
сы киби пек мерхаметли, акъыллы, тербиели огълан экен. Энди 
къартайгъан падиша огълуны чагъырып: 

— Огълум, энди бу мемлекетнинъ падишасы сенсинъ. Санъа 
тек бир риджам бар. Мен сагъ экенде меним зенгинлигиме тийме. 
Ольген сонъ фукъаре ве тиленджилерге садакъа этип бер, — деген. 

Огълу разы олып, бабасына: «Айткъанынъ киби япарым», — 
деп сёз берген. 

Шу куньден башлап падишанынъ огълу падишалыкъны ойле 
авесликнен, акъылнен алып бармагъа башлагъан ки, халкъ ондан 
разы олып, бабасыны унутып башлагъан. Яш падиша куньдюзлери 


бир якъкъа чыкьмай, тек геджелери атына минип, керек ерине 
кете экен. Бу яш падиша бир зевкълы шей япа экен. Гедже атына 
минип кеткенде, хызметчилерине ёлны ярыкъ этмек ичюн, янгъан 
мешъаллерни артындан алып кетмеге эмир бере экен. Бу япкъан 
ишине эр кес шаша, кимсе анълап оламай экен. Кеткен ёлунынъ 
огю къаранлыкъ, амма артындан мешъаллер янып ярыкъ бере 
экен. Не ичюн ойле ошлу шей япкъаныны оны урьмет этип кимсе 
сорамай экен. Бир кунь бабасы хызметчилеринден: 

— Огълум падишалыкъны догъру, яхшы идаре этеми? — деп 
сорагъан. 

Бабасына эр шейни айтып анълаткъанлар. Огълунынъ япкъан 
ишлерине шашкъан бабасы огълуны янына чагъырып: 

— Огълум, сени эр кес макътай, машалла, яхшы падиша экен- 
синъ. Амма, айт манъа, не ичюн геджелери атнынъ устюнде кеткен- 
де, мешъаллерни тутып кеткенлер артындан кетелер, бутюн ярыкъ 
артынъда къала, озюнъ исе къаранлыкъта кетесинъ. Не ичюн 
мешъаллерни огюнъден юрип алып кетмейлер? Кеткен ёлунъ, ба- 
лам, ярыкъ олса, кетмеси енгиль олур. Япкъан ишинънинъ, бель- 
ки, манасы бардыр, мен анъламайым, — деген. 

Огълу бабасыны урьмет этип: 

— Баба, бу куньгедже айтып оламадым. Мен бу япкъан ишим- 
нен сизге бир шейни анълатмагъа истедим. Не ичюн сагъ олгъа- 
нынъызда, халкъкъа акъчаларны дагъытып бермейсинъиз? Яхшы- 
лыкъ этип, халкъны къувандырып, савап къазанынъыз. Япкъан 
эйилигинъиз ичюн халкъ сизге Алладан сагълыкъ, узун омюрлер 
истер, севип-сайып пек разы олур. Яхшылыкъны бу дюньяда, сагъ 
олгъанда япмакъ керек. Бу дюньяда япкъанынъыз къаладжакъ. 
Алла къабул этип, япкъан эйилигинъиз огюнъизге чыкъар. Амма 
фукъарелерге акъчаларны ольген сонъ дагъытсалар, о мен гедже 
кеткенде артымдан янгъан мешъаллерге ошайджакъ. Артымда 
ярыкъ, огюмде къаранлыкъ, — деген. 

Бабасы тюшюнип, огълунынъ акъылына шашып къала: 

— Огълум, сен догъру айтасынъ. Яхшылыкъны, савап ишни 
сагъ олгъанда япмакъ керек, — деген. 

Къарт падиша бутюн акъчаларыны фукъарелерге дагъыткъан. 
Халкъ къувангъан, озю де пек разы олгъан. 

(Окъумыш адам ве эсли апай 


> едже кокте йылдызларнынъ гузеллигине бакъып айран 
олып ёлда кетеяткъан окьумыш бир адам, огюнде балабан 
бир чукъурны корьмейип, ичине йыкъылгъан. Йыкъылып, 
къоркъкъанындан, къычырып башлагъан. Адамнынъ сесини якъын- 
да яшагъан бир эсли апай эшиткен. Тез-тез келип адамны чукъурдан 
чыкъаргъан. Адам пек къувангъан. Апайгъа миннетдарлыкъ биль- 
дирип, пек мемнюн олып: 
— Чокъ сагъ олунъыз! Сиз мени къуртардынъыз. Келип ярдым 


этмеген олсанъыз, чукъурнынъ ичинде къаладжакъ эдим, — деген. 
Сонъ устюни-башыны къакъып, озюне келип: 
— Сиз мени ким олгъанымны билесинъизми? — деп, макътан- 


магъа башлагъан: 

— Мен пек намлы окъумыш адамым. Энъ буюк итибарлы адам- 
лар менимнен корюшип акъыл танышмагъа ашыкъалар. Менде 
буюк бир истидат бар, йылдызларгъа бакъып келеджекте не ола- 
джагъыны — эр шейни корем. Эгер келеджек омрюнъизде не ола- 
джагъыны бильмеге истесенъиз, мен сизге эр шейнинъ догърусыны 
айтып берейим, — деген. 

Эсли апай, бу сёзлерни эшитип кулип джиберген: 

— Не айтып оладжакъсынъ сен манъа, достум. Аягъынъ тюбюн- 
де балабан чукъурны кормейип йыкъылдынъ. Шимди, насыл ола 
да, кокте йылдызларгъа бакъып, келеджегимнинъ не оладжагъы- 
ны корип биледжексинъ. Мен олып кечкенини корьдим, яшадым, 
оладжагъыны да корерим, Иншалла! — деп айткъан. 


« Бир, эки» деген огълан 


> ойде яшагъан бир яш огъланнынъ эвленмеге вакъты 

кельген. Бир кунь эшегине минип шеэрге кетип бир 

къызнен таныш олгъан ве чокъкъа бармай о къызгъа 
эвленген. Энди койге къайтмагъа керек деп, огълан апайынен бе- 
рабер эшекке минип койге кетеяткъанда, эшек дерт аягьынытиреп, 
кетмеге истемеген. Инат эшекни еринден кьыбырдатмагһа бир ча- 
реси ёкъ экен. Огьлан бир таякъ тапып, эшекни урмагъа башла- 

гъан. Эшек юрьген. Огълан «БИР» — деп айткъан. Бираз ёл юрь- 
ген сонъ, эшек кене токътагъан. Огълан кене эшекни таякънен 
котеклеген сонъ, эшек бир даа юрьген. Огълан «ЭКИ» — деген. 
Чокъа бармай, инат эшек кене дёрт аягъыны тиреп тургъан. 

Огълан эшегинден тюшип апайына: 

— Тюш эшекнинъ устюнден, — деп айткъан. Апайы да эшектен 
тюшкен. Шу дакъкъасы пычагъыны чыкъаргъан огълан эшегини 
сойгъан. Буны корьген апайы къыйямет къопарып: 

— Бу насыл акъылсызлыкъ! — деп, къычырып-бакъыргъан ве: 

— О заваллы, инат эшек айванны не ичюн сойдынъ! Сенинъ яп- 
къан ишинъ — пек яман, ярамай иш. Сен юрексиз залым бир адам- 
сынъ, — деп баягъы вакъыт сёгюнип ниает токътагъан. Огълан 
апайынынъ козюне бакъып «БИР» — деп айткъан. Бу вакъиадан 
сонъ, олар бутюн омюрлерини муаббет-муаббет, бахтлы-частлы 
олып яшагъанлар. 


аа ве шеэр Башы 
2 ир кунь шезр башъг хызметчилеринен берабер шеэрге 
чъкъкъан. Бутюн халкъ шезр башыны корип башлары- 
ны эгип тургъанлар. Тек бир тиленджи, башыны згмей 
тургъан. Шезр башъгтиленджининъ янътна келип: 
— Сен не ичюн башынъны згмей турасынъ, — деп сорагъан. 
Тиленджи шеэр башына бакъып: 
— Мен сизге башымны не ичюн эгеджегим? Мен сизден бую- 


гим, — деген. Шеэр башы тиленджиге серт бир бакъыш атып: 

— Насыл олып сен менден буюк оласынъ. Мен шеэр башым, 
амма сен бир тиленджисинъ, — деген. 

Тиленджи: 


— Мен шимди анълатырым; озюнъиз тюшюнип бакъынъыз, 
шеэр башындан ким даа буюк? — деп сорагъан. 

Шеэр башы: 

— Мен беллесем, веляетимизнинъ башы, — деп джевап берген. 

Тиленджи: 

— Бизим виляетимизнинъ башындан да, ким даа буюк? — деп 
сорагъан. 

Шеэр башы: 

— Улькемизнинъ башы, — деген. 

Тиленджи: 


— Я улькемизнинъ башындан ким даа буюк? — деп бир даа 
сорагъан. 

Шеэр башы: 

— Падиша буюк, — деп айткъан. 


Тиленджи кулюмсиреп: 
— Я падишадан да, ким даа буюк? — деп сорагъан. 
Шеэр башы: 


— Тек Алла падишадан буюктир! — деп джевабыны берген. 

Тиленджи: 

— Алладан даа буюги бармы? — деп сорагъан. 

Шеэр башы: 

— Алладан буюк ич бир кимсе вкъ, — деп айткъан. 

Тиленджи: 

— Догъру айтасынъыз, шу «ИЧ БИР КИМСЕ» дегени меним. 
Мен Алладан гъайры башымны биревге згмем, — деп айткъан. 


Шеэр башы тиленджининъ сёзлерине шашып, бир шей айтып 
оламагъан. 


Залым падиша 


ир падиша тахтында ишсиз отура-отура джаны пек 
сыкъылгъан. Не япайым экен деп тюшюнген. Бираз 
эгленмек керек деп, хызметчилерини чагъыртып: 

— Эр биринъиз манъа аджайип ве зевкълы шейлер айтмакъ 
керексинъиз. Амма сёзюнъизни айтьш башлагъанда «Падишам, 
истесенъиз мени джезаланьыз», деп башлайджакъсынъыз. Эгер де 
айткъан сёзлеринъизни бегенмесем, мен сизни джезаларым. Ана 
энди, не айтаджагъынъызны яхшы этип тюшюнип башланъыз, — 
деп буюргъан. 

Сарай хызметчилери падишанынъ бу буйругъындан пек къор- 
къып, не айтайыкъ экен, деп шашмалап къалгъанлар. Чюнки пади- 
шанынъ залым, инсаниетсиз бир адам олгъаныны эпси биле эди- 
лер. Ондан яхшы бир шей бекленильмез. Хызметчилерине серт 
бир назар ташлагъан падиша, пармагъынен ишарет этип бир хыз- 
метчисине: 

— Сен башла, — деп эмир берген. 

— Падишам, истесенъиз мени джезаланъыз, — деп сёзюне 
башлагъан хызметчи. — Сиз пек буюк, урьметли, яхшы адамсы- 
нъыз, — деп айткъан. 

Падиша хызметчиге бакъа да, агьызыны кенъ ачып, зснеп: 

— Яхшы-яхшы башладынъ, сагъ ол, лякин айткъан сёзлеринъни 
пек яхшы билем, сен янъы бир шей сёйлемединъ, — деген ве хыз- 
метчини джезалангън. Экинджи хызметчиси тюшюнип, башкъа 
бир тюрлю келиштирип: 

— Падишам, истесенъиз мени джезаланъыз. Амма, сиз пек 
мераметли, итибаргъа саип, адалетли, алидженап бир адамсы- 
нъыз! — Бу сёзлерни эшиткен падиша, отургъан тахтында бир аз 
къыбырданып: 

— Машалла! пек догъру айтасынъ. Лякин бу сёзлерни де чокъ 
кере эшиттим, — деген ве экинджи хызметчини де джелляткъа 
джезалаткъан. Учюнджи хызметчи бу шейлерни корип падиша- 
нынъ зулумындан къуртулмакънынъ чареси олмагъаныны анъла- 
гъан, эп бир джезаланаджагъым деп, шойле деген: 

— Падишам, истесенъиз мени джезаланъыз, не япсанъыз, япы- 
ньыз. Мен тек догьрусыны айтаджагъым. Сизни бир кимсе севмей, 
падиша олманъызны да бир кимсе истемей. Чюнки сиз энъ хыя- 
нет, инат, энъ ашаа, арсыз-намуссыз залымларнынъ залымысы- 
нъъз! Падиша бу сёзлерден абдырагъан, шашкъан къалгъан, пек 
ачувлангъан, иддетке кельген ве хызметчисине атылып: 

— Насыл олып да сен, серсем, къоркъмайып падишанъа бойле 
лафлар айтасынъ. Сен озюнъни джесюр бир адам деп саясынъмы, 
ёкъса? Сен делисинъ, бу сёзлернен озь-озюне энъ агъыр джеза къа- 
зандынъ, — деп, джеллятны чагъырып хызметчисини ольдюрткен. 


Нал тапкъан адам 


7 ир фукъаре адам ёлда дёрт дане ат налы тапкъан. Адам, 
юректен пек къуванып: 

— Аллам! Санъа чокъ шукюрлер олсун! Энди мен де 
барлыкълы оладжгъым, — деп къувангъанындан эвине насыл ке- 
лип чыкъкъаныны дуймагъан. Оны къаршылап чыкъкъан апайына: 

— Вай! апайчыгъым, бугунь пек хайырлы, огъурлы кунь. Мен 
ёлда кеткенде дёрт дане ат налы таптым. Энди тек ат сатып ал- 

магъа къалды. Къысмет этсе ат сатып алсакъ, мен дюньяда энъ 
бахтлы адам оладжагъым. Эр кунь атыма минип, тарлагъа, ишке 
къатнайджагъым. Озь атынъ олса не къадар яхшы экен, — деп, 
заваллы пек къувангъан. 

Лафкъа апайы кьошулып: 

— Вай! акъайчыгъым, бизлер де эндиден сонъ бахтлы олып 
яшайджакъмыз. Мен де аткъа минип энди анама сыкъ-сыкъ барып 
келеджегим, — деп пек къувангъан. 

Акъайы апайынынъ бу сёзлерине пек ачувланып: 

— Ёкъ, вкъ! Апакъай, эм де истеме, мен санъа атымны бермем. 
Сен, не, о къадар чокъ чалышып болдурасынъмы, ёкъса? Ананъа 
джаяв да барсанъ ола. Мен атны, ананъа къатнарсынъ, деп ала- 
джагъым ёкъ. Сакъын, сакъын, апакъай! Сен о фикирни башынъ- 
дан чыкъарып ат, — деп кестирген. 

Апайы да артта къалмай: 

— Сесиньни кес! Сенинъ ишинъ олмасын. Мен озюм билем 
не япаджагъымны, — демесинъми. Шай этип акъай-апакъай бир- 
бирине къычырып, къавгъа этмеге башлагъанлар. Аля даа къавгъа 
эте экенлер. 


Е апай 


ир яш апай озен кенарында, явашчыкътан тюркю айтып 
тикип отургьанда, оймагьы пармагьындан тайып озен- 
ге тюшкен. Апай, тюшкен оймагъына языкъсынып, пек 
кедерленген. Чаресиз бир алда отурып агъламагъа башлагъан. 
Бирден, апайнынъ огюнде алчакь бойлу, бем-беяз сакъаллы бир 
къарт пейда олып: 

-- Къызым, не олды? Сен не ичюн агълайсынъ, джанынъны ким 
агьыртты, — деп сорагъан. 

Яш апай: 

— Оймагъым пармагьымдан тайып сувгьа тюшти. Мен тикиш 
тикип къоджама къорантамызны бакъмагъа ярдым этем. Энди на- 
сыл зтип тикейим, — деп даа бетер агълагъан. Къарт тылсымджы 
экен. Шу дакъкъасы къолуны сувгъа батырып, алтындан ясалгъан 
бир оймакъ чыкъарып: 

— Бу сенинъ оймагъынъмы? — деп сорагъан. Энди агьлавыны 
токътаткъан апай: 

— Ёкъ, менимки дегиль, — деп айткъан. Къарт бир даа къолу- 
ны сувгъа далдырып кумюштен ясалгъан бир оймакъ чыкъарып: 


— Бу сенинъ оймагъынъмы? — деп сорагъан. Апай башыны 
саллап: 
— Екъ, бу да меним дегиль, — деп айткъан. Къарт учюнджи 


сефер къолуны сувгъа сокъкъан, териден ясалгъан даа бир оймакъ 
чыкъарып: 


— Бумы, сенинъ оймагъынъ? — деп бир даа сорагъан. Апай- 
чыкъ еринден атылып турып: 
— Эйе-бу-бу меним оймагъым, — деп пек бакъырып пек къу- 


вангъан. Тылсымджы къарт, сувдан чыкъаргъан учь оймакъны, 
догърулыгъы ве намуслыгъы ичюн апайгъа къалдыргъан. Къуван- 
гъанындан дюньягъа сыгъмагъан апай: 

— Чокъ сагъ олунъыз, — деп, къарткъа тешеккюр эткен. 

Арадан йыллар кечкен. Куньлерден бир кунь, кене шу апай 
къоджасынен берабер озен бою кезип юре экенлер. Къоджасы 
бирден тайгъан, озенге йыкъылып сув ичине гъайып олып кеткен. 
Буны корип эсини джоя язгъан апайы: 

— Эй-эй! Имдат! Имдат! Къоджам сув астында къалды, чы- 
къалмай! Ярдым этинъиз! — деп, бакъыра-чакъыра агъламагъа 
башлагъан. Там бу арада, агълагъан апайнынъ янында, кене шу 
алчакъ бойлу, беяз сакъаллы къарт пейда олып: 

— Неге агълайсынъ? — деп сорагъан. Агъламакъны токътатып 
оламагъан заваллы апакъай, козь яшыны тёке-тёке: 

— Къоджам, аягъы тайып, озенге йыкъылды. Ялварам сизге, 
къоджамны сув астындан чыкъарынъыз. Сизден башкъа, ярдым 
этеджек кимсе ёкъ, — деп ялваргъан. Къарт шу дакъкъасы сувгъа 
далып, юксек бойлу, гузель бир яш огъланны чыкъарып: 

— Бу сенинъ къоджанъмы? — деп сорагъан. Апай огъланны ко- 
рип, башта не айтаджагъыны бильмейип, шашкъан, сонъра: 

— Эбет, бу меним кьоджам, — деп айткъан. Тылсымджы къарт- 
нынъ бунъа ачувы чыкъып: 

— Ялан сёйлединъ, догъру дегиль, бу огълан сенинъ къоджанъ 
дегиль, — деген. Апай къарткъа бакъып: 

— Багъышланъыз, — деп, утана-утана анълатмагъа башлагъан: 

«Эгер мен сизге, «меним къоджам дегиль», деп айткъан ол- 
сам, сиз манъа шу огълангъа ошагъан башкъа бир огъланны озен- 
ден чыкъарып береджек эдинъиз. Мен, «О да, меним къоджам 
дегиль», деп айтаджакъ эдим. Сиз, учюнджи сефер, керчек къо- 

джамны сувдан чыкъарып учевини де манъа багьышлап къалды- 
раджакъ эдинъиз. Амма мен оларнынъ учевини не этейим? Манъа 
бир къоджа етер. Ана онынъ ичюн, биринджи огьланны корип «ме- 
ним кьоджам», деп айттым». Тылсымджы, апайнынъ къоджасыны 
озенден, сагъ-селямет чыкъаргъан. Апай утанып: 

— Чокъ, чокъ сагъ олунъыз, — депайткъан. Тылсымджы къарт, 
насыл пейда олып кельди исе, ойле де бирден гъайып олып кеткен. 


Қъыэматабан огълан 

> ир падишанынъ пек къызматабан бир огьлу бар экен. 

Бир шейге ачувланса, атеш киби алевлене, озюни ту- 

тып оламай экен. «Огълум тез къыза. Пек къызматабан 
табиаты бар, — деп тюшюнген падиша, — мен ольген сонъ, пади- 
шалыкъны насыл идаре этеджек, аджеба», — деп къасеветленмеге 
башлагъан. Падиша чокъ тюшюнген-ташътнгъан ве огьлунытербие- 
лемек ичюн намлы бир оджагъа берген. Оджа пек яхшы тербие- 
джи экен. Бир кунь падишанынъ огьлу, ачувланып бир баланынъ 
устюне къычырып-атылгъанда, оджасы къолундан тутып бир ба- 
лабан терекнинъ янына кетирген. Ичи мых толу бир торба берип: 

— Эндиден сонъ, ачувланып озюнъни тутып оламагъанда, тор- 
ба ичинден бир мых алып терекке къакъаджакъсынъ, анъладынъ- 
мы? — деп айткъан. Биринджи куню падишанынъ огълу терекке 
пек чокъ мых къакъкъан. Экинджи куню терекке къакъылгъан 
мых, азджа олгъан. Падишанынъ огълу озюни тутмагъа огренген 
сайын, терекке къакъылгъан мых сайысы да эксилеберген. Ахыр 
сонъу бир кунь, терекке бир мых къакъылмагъан. Падишанынъ 
огълу оджасына келип: 

— Оджам, мен энди озюмни тутмагъа огрендим. Мына энди 
къач куньден берли терекке мых къакъмайым, — деген. Оджа, 
падиша огълунынъ омузыны таптап макътагъан ве: 

— Энди, сабырлы олып кимсенинъ джаныны агъыртмагъан кунь- 
лери, теректен бир мых чыкъараджакъсынъ, — деп, даа бир вазифе 
берген. Бир вакъыттан сонъ, падишанынъ огълу оджагъа келип: 

— Оджам, теректе къакъылгъан бир мых къалмады, — деп айт- 
къан. Оджа, падиша огълуны къолундан тутып, кене терекнинъ 
янына кетирип: 

— Ишинъни пек аля беджердинъ, машалла санъа, мен пек мем- 
нюним. Амма, бакъ, теректе къалгъан тешиклерни коресинъми? 
О тешиклер теректе ойле де къалып бир вакъыт тюзелип башта- 
ки киби олмайджакъ, омюрнинъ сонъуна къадар къаладжакътыр. 
Буны акъылында тут, ич бир заман унутма. Бир де бир инсангъа 
ачувланып, ярамай лаф айтып джаныны агъыртсанъ, о инсаннынь 
юрегинде де мына бу теректеки киби яра изи къала. Джаныны 
агъырткъанымыз адамдан афу сорасакъ биле, онынъ юрегинде эп 
бир яра изи къаладжакътыр. Буны ич бир вакъыт унутма, огъ- 
лум, — деп насиат берген. 


 Қолышынды меселе 


2 чь эсли башлы адам «инсаннынъ омюринде энъ муим 
заман ангисидир?» деген меселени тартышып отура экен- 
лер. Къартларнынъ бири: 

— Манъа коре, инсан ичюн энъ муим — кечкен замандыр. Чюн- 
ки мен кечмиште арекет этип, тырышып пек истеп шимдики зенаа- 
тымны огрендим. О заман янымда олгъан адамларны пек бегендим, 
оларнен берабер чалышып яшадым. Кечкен заманны унутмакъ ич 
мумкюн дегиль, — деп озь фикирини анълаткъан. 

— Мен бу фикиринъе разы дегилим, — деп, лафкъа къошулгъан 
экинджи къарт озь тюшюнджесини шойле изаат эткен: 

— Адам, келеджек заманны тюшюнип яшамакъ керек. Бизим бу- 
гунь бильгенимиз, бугунь япкъанымыз шейлер эскире, оте, кече, 
кете. Энъ муим меселелер — огюмиздедир. Келеджекте керек ола- 
джакъ шейлерни огренмек керек. Келеджек заман бам-башкъа ола- 
джакъ; инсан ичюн даа керекли, даа яхшы меракълы шейлер иджат 
этиледжек. 

— Токътанъыз, токътанъыз! Сиз кечкен ве келеджек заманлар- 
ны унуттынъыз, — деп тартышмагъа къатылгъан учюнджи къарт, 
шай деген: — Кечкен заман бизим хатырамызда, келеджек заман 
исе фикир ве умютлеримиздедир. Яни, биревлер олып кечкенини 
хатырлап яшай, биревлер исе келеджектеки оладжагъыны тюшю- 
не. Кечкен заман энди ёкъ. Келеджек заманда исе — не, ве насыл 
оладжакъ — бир Алла билир. Биз шимдики заманда яшаймыз. 
Бугюнимизге «Аллагъа шукюр!», деп яшамакъ керекмиз». 

Эр бири озь бильгенини, озь акълыгъыны исбат этмеге тырыш- 
къан къартлар, хайли маальгедже тартышып отургъанлар. 


“(5 48 СУ> 


`Утанчакъ огълан 


2 ек утанчакь бир яш огьлан кьомшу кьызгһа севда ола. 
О къызгъа эвленмеге истей, амма къызнынъ янына ке- 
лип лаф этмеге пек утана. Утанчакь огьлан не япмасыны 

бильмей. Кьызнен лаф этип юрегимни насыл ачайым деп тюшюне. 
Сонъ къызгъа эр кунь мектюп язып, юрегини ачып, пек севгени- 
ни бильдирип тура. Ойле этип, почтаджы эки йыл девамында, эр 
кунь, утанчакъ огъланнынъ къызгъа язгъан мектюплерини ташып 
юре. Эгер бу яш огълан бу къадар утанчакъ олмагъан олса, бель- 
ки эр шей башкъа тюрлю олур эди. Амма, ойле олып чыкъты ки, 
къызгъа эр кунь къатнап, мектюп ташыгъан почтаджы эвленди. 


Фукъаренинъ кьызлары 


2 ир фукъаренинъ учь къызы бар зкен. Къызлары осип 

буюген сонъ, къоджагъа чыкъмагъа вакъытлары кельген. 

Уйкен къызы зенгин бир адамгъа къоджагъа чыкъкъан. 
Ортанджы къызы базиргяннынъ огълуна. Энъ кучюк къызы да 
чобанны бегенип, чобангъа акъайгъа баргъан. Таталары къыз къар- 
дашынынъ устюнден мыскъыллап кульгенелер. Кучюк къардашла- 
ры оларгъа къулакъ асмай, къоджасына ярдым эте: яйлагъа барып 
къой, сыгъырларыны сагъа, къаймакъ япа, чапчакълары — пенир, 
сары ягъ, сюзьме къатыкънен толу экен. Эр шейлери бар, бол 
яшай экенлер. Бир кунь бабалары хасталанып, къызларынен киев- 
лерини чагъыргъан. Башта уйкен къызы къоджасынен, артындан 
да файтонгъа минип ортанджы къызы къоджасынен берабер келип 
бабасынынъ ал-хатирини сорап лаф этип, кучюк къардашларыны 
мыскъыллап, ошеклеп, кулип отура экенлер. Энди тап уйледен 
сонъ кучюк къызынен къоджасы келипчыкъкъан. Къызынынъ къо- 
лунда балабан бир богъча, къоджасынынъ омузында исе балабан 
бир торба бар экен. Олар бабасынынъ, анасынынъ къолларыны 
алып, ал хатыр сорагъан сонъ, къызы богъчасыны чезип бабасы- 
на кольмекнен джуббе, анасына да чокъ бахшыш багъышлагъан. 
Ана-бабасы, кучюк къызынынъ урьмет этип оларгъа кетирген о 
къадар бахшышларны корип, козьяшларыны тутып оламагъанлар. 

Шу вакъыт киевлери де торбасыны чезип татлы емеклер, къызар- 
тылгъан тавукъ, эт, къаймакъ, пенир, сюзьме къатыкъ, сары ягъ 
ве балабан бир бардакъ да къырмызы шарап чыкъаргъан. Хаста 
баба къувангъанындан яткъан тёшегинден турып янъы кольмекни 
кийип, къызы багьышлагъан джуббени де омузына аткъан. Бала- 
ларыма «акъшамлыкъ не пиширейим экен?», деп тюшюнген ана 
исе кучюк къызынынъ кетирген ашларынен софраны донатып, ба- 
лаларыны сыйлагъан. 

Арадан йыллар кечкен. Уйкен къызынынъ къоджасы — тен- 
бель, азыр парагъа яшап, параларны масраф этип битирген. Буюк 
борджкъа кирген. Борджкъа алгъан параларны да масраф эткен. 
Эвини-баркъыны сатъш, алгъан пара да борджларыны къайтар- 
магъа етмеген. Ортанджы къызы базиргян къоджасынен бера- 
бер мал алып, къайыкъкъа минип башкъа мемлекетке кеткенде, 
къайыкъ къазагъа огьрап малынен берабер денъизге батып къал- 
ган, озьлери исе зорнен сагь кьуртулгьанлар. Чобан апайынен 
исе эв къургъанлар, муаббет яшагъанлар, балалары да оськен. 
Балалары тенбель олмасынъ деп оларны да чалышмагъа огрет- 
кенлер. Кьомшулары да оларгъа бакъып кимиси кьувана, кимиси 
пахыллай экен. Куньлерден бир кунь оларгьа буюк татасы кель- 


ген. Кучюк къыз къардашъг оны корип бир кереден таньш олама- 
гъан: татасы пек азгъан, арыкълагъан, устюнде урбасы эскирип 
йыртылгъан, такъатсызлыкътан зорнен аякъ устюнде тура экен. 
Къардашына ялварып: 

— Мен санъа кельдим, къолунъдан кельгени къадар ярдым эт, 
сенден гъайры манъа ярдым этеджек кимсем ёкъ, — деген. Кучюк 
къардашы татасыны корип эм къувангъан эм агълагъан. Эвине алып 
ашатып тойдургъан. Татасы кучюк къардашынынъ яхшы яшагъа- 
ныны корип, пахыллыкътан юреги яна экен. Экинджи куню кучюк 
къардашы татасынынъ устюне янъы урбалар кийдирип, бир араба 
богъдай, ашыны-сувуны берип озгъаргъан. Уйкен татасы сагъ ол 
демейип, бурныны ойнатып, арабагъа минип кеткен. 

Даа бир къач йыл кечкен. Кучюк къардашынынъ босагъасы- 
на, арыкъ, устюнде урбалары о къадар ипрангъан ки, танымасы 
къыйын олгъан ортанджы татасы етип-кельген де, аджыныкълы 
бир сеснен: 

— Мен сенинъ ортанджы татанъ олам, зоргъа къалдым, алым- 
ны коресинъ. Ялварам санъа, ярдым эт, башкъа ярдым этеджек 
бир кимсем ёкъ, - деген. Кучюк къардашы оны корип, аджып 
агъламагъа башлагъан. Онъа да янъы антер кийдирип, уйкен тата- 
сыны озгъаргъаны киби, озгъаргъан. Ортанджы татасы да сагъ ол 
демейип, чырайыны сытып, арабагъа минип кеткен. Бу шейлерни 
корип джаны пек агъыргъан чобан, апайына: 

— Сен таталарынъа о къадар ярдым эттинъ, оларгъа япкъан 
эйиликлеринъе сагъ ол биле демедилер, сени кулип, мыскъыллап 
кеттилер. Буны корьмейсинъми, анъламайсынъмы ёкъса? — деген. 
Къоджасыны динълеп, эр шейни корип анълагъан апай, не япсын 
артыкъ, догъмуш таталарыны аджып, олар ичюн ярамай лаф ай- 
тып оламагъан. 

Бир йыл биле кечмеден, таталары кене кельген. Чобан киевлери 
оглерине чыкъып: 

— Сиз утанмайып кене кельдинъизми? Намуссыз, хынзыр ин- 
санларсынъыз, урьметке ляйыкъ дегильсинъиз. Тенбельсинъиз, 
чалышмагъа истемейсинъиз, ошек айтып юрьмеге, мыскъыллама- 
гъа пек билесинъиз, къолунъыздан башкъа бир шей кельмей. Сиз 
яхшылыкъны анъламайсынъыз. Яхшысы, чалышынъыз, о вакъыт 
эр шей олур. Бизге бир даа умют багъламанъыз, — деп къапуны 
къапаткъан. 

Ойле этип эки татасы да бир шейсиз мырылдана-мырылдана 
эвлерине къайткъанлар. Оларнынъ артындан агълап къалгъан 
кучюк къыз къардашлары акъайына: 

— Сен не яптынь, олар меним догьмуш таталарым ола да. Не 
ичюн оларны кьувдынь, — деп джаны агъыргъан. 

Чобан апакъайыны тынчландырып: 

— Джанынъ агьырмасын, къозум, энди акьылланырлар, чалы- 
шып, арекет зтип, озьлерини бакъмагъа чаре тапарлар, - деген. 


ЕНГЕН ы терек 


2 окъ ёл юрип пек болдургъан бир ёлджу, бираз раатла- 
найым деп, бир балабан терекнинъ тюбюне ятып юкъ- 
лап къалгъан. Ёлджу уянып, ач олдым, бир шей ашар 

эдим деп тюшюнген. Бирден огюнде чешит-тюрлю ашлар, ички- 
лер пейда олгъан. Адам ашыны ашап, ичкисини ичип, отура экен. 
Амма кольгеси алтында отурдыгъы терекнинъ тылсымлы олгъаны- 
ны ич акъылына кетирмей экен. Бу терекнинъ астында отургъан 
кимсе не тюшюнсе, о ола экен. Иште, адам «бу насыл бир шей, 
меннен бирев ойнай, гъалиба», деп юрегини къоркъу саргъан. «Я 
шимди айдутлар кельсе не япарым», деп тюшюнген. О дакъкъасы 
адамнынъ тюшюнгени киби айдутлар пейда олгъан. Оларны корь- 
ген адам, «шимди мени ольдюреджеклер» деп, тюшюнген, пек 
къоркъкъан. Амма тюшюнгени киби де олгъан. 


Къомшу КЪЫЗЫ 


2 ир адамнынъ бутюн къорантасы топлашып отургъанда, 
буюк огълу: 
— Баба, къомшумызнынъ къызыны пек бегенем, 
эвленмек истейим, — деп айта. 


Бабасы: — Къызнынъ къорантасы пек фукъаре, — дей. 
Анасы: — Озю де бир ерде чалышмай, къазангъан парасы 
ёкъ, — дей. 

Эр къардашы: — О къызнынъ ич бир шейден хабери вкъ, — 
деп къоша. 


Къыз къардашы: — Мен ойле пырческа, ойле сач бир къызда 
корьгеним ёкъ, — деп айта. 

— Эмджеси: — О къыз, асыл, бир ерде окьудымы? — деп сорай. 

— Тизеси: — О къыз насыл кийине, модадан бир шейлер анъ- 


лаймы? — деп меракъла. 

Огълан къолуны котерип эр кесни тынчландырып: 

— Токътанъъз! Токътанъыз! Сиз эр шейни догъру айтасынъыз. 
Амма о къыз бизден устюндир, — дей. Софра башында отургъан 
бутюн сой-соплар бу сёзлерден шашып бир агъыздан: 

— Къана айтчы, бакъайыкъ, насыл бир устюнлиги бар экен о 
къызнынъ? — деп сорайлар. Огълан шойле джевап бере: 

— О къызнынъ сизлер киби гевезе, мызмызлап тургъан акъра- 
балары ёкъ. 


Зеки адам 


2 еджерикли, зеки бир адам, бир таныш къарт адамнътнъ 
эшегини юз кумюшке сатын аладжакъ олагъан. Къарт 
адам параны алып: 


— Эшекни ярын кетирип беририм, — деп кеткен. Ярындасына, 
чырайы къачыкъ, башы асыкъ, эшексиз кельген къарт: 

— Достум, эшегим ольди, — деген. 

Зеки адам: 

— Ойле олса, къайтар юз кумюшимни! — деген. 

Къарт адам: 

— Багъышла, достум, мен о параны масраф эттим, — деп айт- 


къан. Зеки адам бираз тюшюнип: 
— Яхшы, ойле олса да, эшегинъни алам, деген. Къарт адам 
шашып: 


— Не этеджексинъ о ольген эшекни, — деп сорагъан. 
Зеки адам кулюмсиреп: 
— Мен оны лотарей билетке ойнатаджагъым, — деген. 


Къарт адам: 
— Ольген эшекни лотарейге насыл ойнатаджакъсынъ, я? — деп 
сорагъан. 

Зеки адам: 

— Зшекнинъ ольгенини кимсеге айтмайджагъым, — деп джевап 
берген. Бир айдан сонъ, ольген эшегини саткъан къарт, зеки адам- 
нен корюшип: 

— Сонъ, не олды? Ольген эшекни не яптынъ, — деп сорагъан. 

Зеки адам: 

— Айткъаным киби, лотарейге ойнаттым. Мен зки кумюштен 
беш юз дане лотарей билети сатып, докъуз юз докъсан секиз кумюш 
кяр этим, — деген. Къарт адам бунъа шашып: 

— Сонъ, кимсе къаршы чыкъмадымы, шикяет этип итираз биль- 
дирмедими? — деп, кене сорагъан. 

Зеки адам: 

— Ёкъ, джаным, ялынъыз лотарей билети юткъан адам хошнут 
олмады. 

Къарт адам: 

— Сонь, сен онъа не дединъ? — деп, меракълангъан. 

Зеки адам: 

— Мен афу сорап, онъа эки кумюшлик билет парасыны къайта- 
рып бердим. 

Къарт адам озь-озюне: «Иште, бойле беджерикли адамлар да 
бар экен дюньяда. Ольген эшектен де кяр этелер», — деген. 


Пьдишанын» насиоты 
2 адишагъа кельген зенгин бир адам: 
— Падишам! Эр бир кунюм бир-бирине ошай. Эр 
шейим бар — зенгин адамым. Амма, не ичюн бахтсыз ол- 
гъанымны анълап оламайым? — деп сорагъан. Адамнынъ бу сёзле- 
рини динълеп хавузнынъ кенарындан сувда ялдагъан балыкълар- 
гъа бакъып тургъан падиша: 

— Сен не истейсинъ? Сенинъ бир истегинъ, макъсадынъ бар- 
мы? — деп сорагъан. 

— Башталары, фукъареликтен къуртулмакъ ниетим бар эди, — 
деген зенгин адам, — чокъ чалыштым пек тырыштым, фукъаре- 
ликтен кьуртулдым. Соньра исе алыш-веришликнен огьраштым, 
яхшы пара къазандым. Энди зенгин адам олдым. Аллагъа шукюр! 
Эр шейим бар, манъа бир шей керекмей, -- деп джевап берген. 

Падиша, хавуздаки балыкъларны косьтерип: 

— Адамгъа бир шей керекмей олса, бир макъсады олмаса, о 
адам мына бу хавуздаки балыкъларгъа ошай. Оларнынъ да эр 
куню, бири-бирине ошай. Сен озь-озюнъни бойле бир хавуз ичине 
къапатып къойдынъ. Эгер сенинъ яшайышынъда бир денъишиклик 
олмаса, янъы ниет, макъсадынъ олмаса - не этмесини бильмейип, 
чекишип юреджексинъ. Анджакъ омрюнънинъ сонъунда дюньяда 
ботен яшагъанынъны анъладжакъсынъ. Онынъ ичюн бир ниет ве 
макъсаткъа иришкен сонъ, токътамайджакъсынъ, янъы бир ниет, 
истек я да макъсадынъ пешине тюшеджексинъ. Чюнки, анджакъ 
умют этип, бир истекке догърулып чалышкъан адам бахтлы 
олур, — деп насиат берген. 


Балабан ве уфакъ гуняхлар 


кметли бир къарт адамгъа эки апай кельген. Къарт неге 
кельгенлерини сорагъан. Бир апай балабан бир гунях 
ишлегенини айтып козь яш тёкип гуняхыны икърар эт- 
кен. Ишлеген гуняхыны Алла багъышламаз, деп къасевет эткенини 
айткъан. Экинджи апай ишлеген гуняхы пек уфакъ олгъаныны ве 
не заман ишлегенининъ унуткъаныны сёйлеген. Икметли къарт бир 
аз тюшюнип биринджи апайгъа бакъып: 

— Бар да, тышарыдан, котерип оладжагъынъ къадар балабан 
бир таш алып кель, — деген. Сонъра экинджи апайгъа айланып: 

— Сен исе бир чувал алып ичине котере биледжегинъ къадар 
уфакъ таш джыйып кетир, — деген. 

Биринджи апай барып балабан агъыр бир таш котерип кетирген. 
Экинджи апай да бир чувал уфакъ таш джыйып кетирген. Къарт, 
апайларгъа бакъып: 

— Энди кетирген ташларны, барып эр бирини алдыгъынъыз 
ерге ерлештирип келинъиз, — деп буюргъан. Апайлар къарт- 
нынъ айткъаныны япмагъа кеткенлер. Биринджи апай, балабан 
ташны алгъан ерине тез-тез ерлештирип къойгъан. Экинджи 
апай шашмалап, къайсы ташны къаерден алгъаныны унутып, 
ташларны ерине къойып оламагъан. Къарт, биринджи апайнынъ 
янына келип: 

— Сен балабан агъыр таш алгъанынъда, онынъ яткъан ери 
акъылынъда къалгъан. Онынъ ичюн ташнынъ ерини тез таптынъ. 

Гуняхлар да айны ойле, сен ишлеген гуняхынъны унутып ола- 
майсынъ, эр вакъыт акъылынъда тутасынъ. Гуняхынъны тюшю- 
нип азап чекесинъ, раат яшап оламайсынъ. Пек пешман эте-эте 
гуняхындан бошаласынъ, — деп анълаткъан. 

Сонъ, икметли къарт экинджи апайнынъ янына келип: 

— Амма сен уфакъ ташларны джыйып, къайсы ташны, къаер- 
ден алгъанынъны унуттынъ. Айны бунынъ киби, уфакъ гуняхлар 
ишлеп оларны тез унутып, азабыны чекмединь, пешман олмадынъ. 
Ишлеген гуняхларынъны корьмейип яшамагьа алышкъансынъ. 
Башкъаларнынъ гуняхыны такбих этип, озь гуняхларынъа ба- 
тып къалгъансынъ. Инсан ишлеген гуняхларына юректен пешман 
олып, Тёвбе истаафурулла! зтсе, Алла о адамнынъ гуняхларыны 
багьышлар, — деп насиат берген. 


Дюньяны денъиштирмеге 
истеген адам 


2 у дюньянынъ яланджы ве адалетсиз олгьаныны, яни 
янълыш къурулгъаныны корип пек сыкъылгъан бир яш 
огълан, къаарь-къасевет этип раат яшап оламай зкен. 

Дюньяны денъиштирмеге истеп: 

— Мен дюньяны догъру, адалетли этмек истейим, Аллам! Манъа 
ярдым эт, — депэр кунь дуа эткен. Башкъа бир истеги ёкъ экен. 
Бойледже йыллар кечип, огълан баягъы яшына кельген. Дюньяны 
артыкъ денъиштирип оламайджагъыны анълагъан адам, башкъа 
меселени — къоранта меселесини тюзетмек истеген: 

— Яраббим! Аллам! Энъ якъын адамларымнен, къорантамнен, 
бала-чагъамнен, апайымнен берабер муаббет олып, бир-биримизге 
урьмет этип яшамагъа ярдым эт, — деп гедже-куньдюз дуа этип 
отургъан. Бойледже чокъ йыллар кечкен. Энди къарт олып, оле- 
джегини дуйгъан адам, кене Аллагъа ялварып: 

— Аллам! Мен дюньяны денъиштирип оламадым. Къорантамнен 
де яхшы яшап оламадым. Энди озь-озюмни денъиштирмеге ярдым 
эт манъа, Аллам, — деп, дуа окъугъан. Амма Коктен: 

— Кеч олды, сен энди озюнъни денъиштирмеге етишип оламаз- 
сынъ, — деген сес кельген. 

(Огъурлы ве огъуцреьз койлер 


2 езе-кезе, пек гузель бир ерге келип чыкъкъан бир адам 
омрюньде корьмеген гузелликтен башы айланып шашып 
къалгъан. Акьшам, кунь батаяткъанда байырларнынъ 

ашасында, пек гузель эки кой корьген. Къонаяткъан кунеш нур- 

ларындан липильдеп тургъан эвлернинъ пенджерелери узакътан о 

къадар гузель корюне эди ки, ёлджу адам о койлерни барып корь- 

меге истеген. Тамам о сырада бир койлюге расткелип: 

— Багъышланъыз, узакъта гузель эки кой корюнип тура, о кой- 
лернинъ ады недир? — деп сорагъан. 

Койлю: 

— Бири Огъурлы, о бири Къуванчлы, — деп джевап берген. 

Ёлджу: 

— Не де гузель, яхшы адлары бар экен. О койлерге насыл ба- 
рылыр? — деп бир даа сорагъан. 

Койлю: 

— О тарафкъа кеткен тар айлянчыкъ ёлны коресизми? О кой- 
лерге тек шу ёлнен барыла. Лякин ёлда, Огъурсыз Къаарь-къасе- 
вет адлы бир койге тийип кечеджексинъиз. О кой, шу дагънынъ 
энъ ашасында, эки деренинъ арасында къалгъаны ичюн мындан 
корюнмей. Иште, бу кадар. Энди истейсинъизми о койлерни барып 
корьмеге, — деп сорагъан. Ёлджу тюшюнген къалгъан. 


(Омюр чокърагъы 
2 ски заманларда бир фукъаре адам зшегинен дагъгъа ба- 
рып одун джыйып сата — бойле зтип кечине зкен. Бир 
кунь фукъаре дагъда одун джыйып юрьгенде, бир къарт 
дервишке расткельген. Дервишнен отурыпал-хатыр сорашъш, лаф 
сырасында, фукъаре озь агьыр яшайышыны айтып, аньлатып бер- 
ген. Адамны пек аджыгһан дервиш: 

Юрь менимле, — деп фукъарени пек чокъ бакъыр олгъан 
бир ерге алып баргъан ве шойле деген: «Бакъыр сатып пара къа- 
занырсынъ, яшайышынъ бир аз тюзелир». Шу куньден адамнынъ 
яшайышы енгиллешкен. 

Бир кунь адам кене дервишнен корюшип пек къувангъан, дер- 
вишке миннетдарлыгъыны бильдирип: «Сагъ ол», — деген. Бу се- 
фер дервиш, фукъаре адамгъа дагъда кумюш олгъан бир ерни 
косътерген. Бундан сонъ адам зенгинлешип звли-баркълъг олгъан. 
Адам эр вакъыт дервишни миннетдарлыкънен анъа экен. Бир 
кунь, дервишнен корюшмек ичюн дагъгъа кеткен адам къыды- 
ра-къыдыра дервишни тапкъан. Бу сефер дервиш адамгъа алтын 
олгъан ерни косьтерген. Алтынларны корип пек къувангъан адам: 

— Бу къадар байлыкътан озюнъиз не ичюн файдаланмайсы- 
нъъз? — деп сорагъан. 

— Башта бу байлыкътан файдалана здим, — деп джевап бер- 
ген къарт дервиш, сёзюни шай девам эттирген: «Эр сефер дагъда 
юрьгенде янъы байлыкълар таптым. Энди олар манъа керек дегиль. 
Бутюн бунлардан даа къыйметли байлыкъны — темиз омюр-чокъра- 
гъыны таптым». 

Адам: «Омюр-чокьрагьымы?» — деп тюшюнип къалгъан. 


Къаргъа кимнинъ файдасы 
ичюн гъакъылдады 


2 чь адам терек янындан лаф зтип кечеяткъанда терек да- 
лында отургъан бир къаргъа бар сесинен: «Къ-а-а-р», — 
этип гъакъылдамасынъмы. Къоркъып абдырагъан адам- 

ларнынъ бириси: 


— Къаргъа меним файдама гъакъылдады, — деген. Адамнътнъ 
зкиджиси: 
— Екъ! Екы Къаргъа меним файдама гьакьылдады, — деп къы- 


чыргъан да, биринджи адамнынъ устюне атылгъан. 

— Токьтаньыз! Давалашманъыз, экинъиз де янълышасынъыз. 
Мен пек яхшы билем ки, къаргъа меним ичюн гъакъылдады, — де- 
ген учюнджи адам, тутушкъанларны айыргъан. Бир талай вакъыт 
талашып бир нетиджеге кельмеген учь адам меселени чезмек ичюн 
кой къадысына баргъанлар. Оларны дикъкъатнен диньлеген къады: 

— Бу чокъ муим фельсефий бир меселе, эски китапларны ачып 
бакъмакъ керек, бир янълышлыкъ олмасынъ. Ярын келирси- 
нъиз, — деген. 

Адамлар разы олып кеткенлер. Адамларнынъ эр бири «не 
япайым да къады эфенди меселени меним файдама чезсинъ», — 
деп тюшюнген: бири эвинде эки къаз къызартып къадыгъа алып 
баргъан, бириси зки папий къавурып кетирип берген. Учюнджиси 
исе къадынынъ эви янында турып, эр шейни корьген. Акъшам 
къады эвден чыкъкъанда, адамны корип: 


— Сен не ичюн манъа кирмейсинъ, — деп сорагъан. 
— Кирип не этейим, — деп джевап берген адам, — къаргъа ким- 
нинъ файдасына гъакъылдагъаныны, энди, пек яхшы билем, — де- 


ген. Къады бир шейден хабери олмагъаны киби: 

— Я... кимнинъ файдасына экен? — деп меракълангъан. Адам 
къадынынъ айнеджи козьлерине бакъып: 

— Кимнинъ файдасына оладжакъ, къады акъам, сизинъ фай- 
данъызгъа, сизинъ ичюн гъакъылдады къаргъа, — деген. 


Эки КЪОПКЪа 


м 


2 ир адам эки къопкъанен, чокъракътан эр кунь сув ташый 
экен. Бир къопкъанынъ чатлагьы бар экен. Адам эвине 
эр вакьыт, бир къопкъасы толу, обир къопкъасы исе 

чатлакь еринден сув къачыргъаны ичюн, ярым къопкъа сув кетире 
экен. Сагълам къопкъа бир къусуры олмагһанына пек кибирле- 
нип къопая экен. Чатлакъ къопкъа исе, эвге кельгендже сувунынъ 
ярысыны джойгъанына пек янып утана экен. Бир кунь чатлакъ 
къопкъа саибине: 

- Мен чатлакъ бир къопкъам. Мени звде тутмакътан санъа 
бир файда вкъ. Кимсеге керегим вкъ. Не ичюн мени котерип ат- 
майсынъ? Масхара зтме мени, котер де ат, — деп пек ялваргъан. 
Саиби чатлакъ къопкъасына бакъып: 

— Айткъанынъ догъру дегиль. Не къадар буюк файда ве яр- 
дым кетиргенинъни санъа айтайыммы? — деген ве шойле анълат- 
къан: «Мен сув ташыгъан ёлнынъ сени котерип алып кеткен тара- 
фы, чатлагьындан акъкъан сувнен эр кунь суварылып, ем-ешиль 
отлар, тюрлю-тюрлю гузель чечеклернен ортюльген олып тура. О 
ешиликни, чечеклерни корьген адамнынъ козю, гонълю раатлана. 
Бу гузеллик сенинъ ярдымынъ, япкъан ишинъ иле яратылды. Ёл- 
нътнъ обир тарафыисе тоз-топракъ ичине комюлип къалгъан. Энди 
анъладынъмы кетирген файданъны?» Бу сёзлерден сонъ къопкъа 
къусуры олгъанына ич къулакъ асмагъан, озь ишини девам эткен. 

Одамнынъ бахтъ 


2 ир койде намуслъгишкир бир чобан яшай зкен. О къа- 
дар мерхаметли адам экен ки, биревнинъ джаныны 
агьыртмаз экен. Эр кес оны севип-сая экен. О чобан- 

нынъ душманы ёкъ экен. Къойларына да не адам, не де бир кийик 
айван тиймей экен. Айны койде ич бир ерде чалышмагъан тенбель 
бир адам яшай экен. Бутюн кунь бир шей япмай, къыбырдамагъа 
да истемей экен. Эр кес чалыша, онынъ исе иши 6къ экен. Онъа 
не вакъыт кельсенъ, о даима озюнинъ бахтсыз-частсыз омюрини 
сёйлей экен. 

Бир кунь чобан бу тенбель адамнен расткелише. Чобан селям 
берип онынъ яшайышыны, ишлерини, ал-хатирини сорай. Тенбель 
онъа: 

— Эй, Аллам, меним яшайышым — яшайышмы? Ачлыкътан 
башым айлана, нефесим тутула, — дей. Чобан онъа бир йыл бера- 
бер чалышмакъны теклиф этип: 

— Юзюм джыярсынъ, къойларны бакъарсынъ, сыгъырларны 
сагъарсынъ, иш чокъ. Чалышкъанынъ ичюн мен санъа эки огюз 
беририм. Ерни сюрип богъдай сачарсынъ, пара къазанырсынъ. Сен 
де халкъ киби яшарсынъ. 


Тенбель исе озь-озюне: «Амма да дели тапты, эки огюз ичюн 
озюне ыргъат алып чалыштыраджакь, бакъ сен онъа. Онъа ча- 
лышып, белимни агьыртайыммы? Малларыны кимсе бакьмай 
экен, мен онынъ джаным истеген кьойыны барып алырым да, ким- 
се манъа индемез?» — дей. 

Куньлерден бир кунь, байырнынъ янында чобаннынъ отлап 
юрьген къойларыны корьген тенбель, «оларны кимсе бакъмай, 
озьлери отлап юрелер, бирисини айындырайым», деп яваш-яваш 
къойларнынъ янына келип «ана туттым» дегенде, апансыздан бир 
сес эшитиле. Къойлар бирден чапып бир ерге топлана. Тенбель 
айванларнынъ янына якьынджа келип бакьса, оларнынъ ортасын- 
да бир кичкене адамчыкъны коре. Айванлар онынъ бетини, кьол- 
ларыны ялай. Бу адамчыкь да оларны севип-сыйпап отура. Тен- 
бель корьген шейге шашып ондан: 

— Сен кимсинь? Сен мында насыл пейда олдынъ? — депсорай. 
Адамчыкъ тенбельге айланып: 

— Мен бу сюрю саибининъ бахты олам. Бу айванларны да озюм 
бакъам, оларгъа тиймеге кимсеге рухсет бермейим. Мен чобаннътнъ 
эр бир ишине ярдымджы олам. Биз пек муаббет яшаймыз, — деп 
айта. Тенбель даа пек шашып: 

— Я меним бахтым къайда? Не ичюн о манъа ярдым этмей? 
Мен онынънен лаф этмеге пек истейим. Сен меним бахтымны корь- 
мединъми? — деп сорай. Кичкене адам: 

— Сенинъ бахтынъ байырнынъ тёпесинде, чалылар арасында 
отура, — дей. Тенбель: 

— Эгер мен анда барып къыдырсам, озь бахтымны тапарым- 
мы? — деп сорай. Адамчыкъ: 

— Не ичюн тапмазсынъ, пек истеп къыдырсанъ, мытлакъ та- 
парсын, — дей. Тенбель айтылгъан ерге бара. Къыдыра-къыдыра 
озь бахтыны тапалмай. Болдурып азчыкъ раатланайым деп терек- 
нинъ тюбюне ятып юкълай къала. Бир вакъытан уянып бакъса, 
кунеш энди батаята. Апансыздан насылдыр бир сеслер эшити- 
лип башлай. Турып бакъса, чалылар арасында ахылдап-охылдап, 
зорнен нефес алып ерде яткъан кучюк бир адамчыкъны коре. О 
адамчыкъ о къадар арыкъ эди ки, устюнде тек теринен кемиклери 
къалгъан. Тенбель ондан: 

— Сен кимсинъ? Не ичюн мында ятасынъ? — деп сорай. Арыкъ 
адамчыкъ зайыф бир сеснен: 

— Мен сенинъ бахтынъ олам, — дей. Тенбель ачувланып: 

— Сен озюнъе бакъ, насыл бир бахт оласынъ? Сен бойле бир 
бахт олгъанынъ ичюн, бир шей япмайып, ахылдап-охылдап ят- 
къанынъ ичюн мен ачлыкъ чекем. Сен мени аслы тюшюнесинъми? 
Халкънынъ бахтлары насыл яшагъанларына бакъ. Меним бахтым 
исе тенбельнинъ тенбели. Амма да бахт тюшкен манъа, — дей. 

Кучюк адамчыкъ тенбельнинъ бу сёзлерине: 

— Эр шей озюне багълы: сен ятып юкълайсынъ, мен де юкъ- 
лайым, сен бир шей япмайсынъ, мен де бир шей япмайым. Адам- 
нынъ бахты, енъишлери озюне багълы. Сен де адамсынъ, Алла 
санъа къол, аякъ, такъат берди, не ичюн чалышмайсынъ? Ча- 
лышкъан олсанъ, мен де сени къувандырыр эдим. Бойле яшагъа- 
нынъа озюнь къабаатлысынъ, — деп тазирлей. Тенбель адам бахт- 
нынъ айткъаныны динълеп, эр шейни анълап разы ола. Чалышып 
башлай, пара къазанып аякъкъа тура. Эвленип, балалы-чагъалы 
олып яхшы яшап башлай. 


Къомшу копеклер ве къашкъыр 
2 збарларъг къоранен болюнген зки къомшунынъ пек яра- 
маз копеклери бар зкен. Копеклер чильтерли къорадан 
бир-бирини корип, бутюн кунь азбарларнътнъ бойдан бою- 
на чапкъалап, бир-бирине афыра зкенлер. Пек де кескин копеклер 
зкен, бир-бирини парчалайджакъ дереджеге кельген зкенлер. Бу 
копеклер арасы къавгъаны узакътан — койнинъ четинден, сейир 
зтип зевкъланьш бакъып турагъан къашкъыр: «Амма да делилер. 
Къомшу оласыз да, раат яшап оламайсызмы? Копек десенъ копек, 
иште. Барып барыштырайым шу серсемлерни» деп, копеклернинъ 
янътна баръш: 

— Токьтаньыз! Токътаныз! Бу не масхаралыкъ? Эки къомшу, 
бутюн кунь къавгъа этип турасынъыз. Утанмайсызмы, бу къавгъа 
не керек сизге? Раат яшап оламайсызмы? Къомшулар муаббет ол- 
макъ кереклер, этменъиз бу масхаралыкъны. Бакъынъыз, саип- 
леринъиз сизни яхшы бакъа, сыджакъ ювалар япкъанлар. Огю- 
нъизде эр вакъыт ашынъыз-сувунъыз бар. Бир шейни къаарь эт- 
мей, раат-раат яшасанъыз олмаймы? Муаббет олунъыз. Муаббет 
яшангъан къомшулар догъмушлардан да якъын ола. 

Копеклер къашкъырнынъ сёзюни больмейип, дикъкъатнен динъ- 
леп отурдылар. Сонъ копеклернинъ бири, дигеринден: 

— Сен оны таныйсынъмы? — деп сорай. 

Обир копек: 

— Ёкъ, танымайым, сюфте корем, — дей де, кьашкьырдан: 

— Сен кимсинъ аслы? Сен бизге акъыл огретмеге кельдинъ- 
ми? - деп сорай ве пек ачувланып, — озь меселемизни озюмиз 
чезермиз. Сенинъ озюнъе тербие бермек керек, — дей. Эки ко- 
пек къашкъырнынъ устюне атылып, таламагъа башлайлар. Къаш- 
къыр — гъарип, зорнен къачып къуртула. Къачып кетер экен, 
озь-озюне, «Керек эдими манъа оларнынъ арасына киришмеге? 
Истеселер, бир-бирини парчаласынлар. Эки къомшу, бугунь къав- 
гъа этер, ярын акълашыр. Амма, араларына кирген — омюр бою 
къабаатлы олур», деп япкъанына пешман ола. 


ШЫыкһаджы адам 
2 ир адам звининъ ичинде чибин ольдюрип юре зкен. 
Апайыны чагъырып: 

— Бакъ, дерт чибин ольдюрдим. Бу экиси акъай, 
мына булар экиси апай, — деп ольдюрген чибинлерни косьтере. 
Апайы шашып: 

— Вай, акъай, сен пек зевкълы адам экенсинъ. Къайсы чибин 
апай, къайсы исе акъай олгъаныны къайдан бильдинъ? — деп сорай. 


Акъайы кулип: 
— Эй, апай, бунъа чокъ акъыл керекми, ёкъса? Мына бу эки 
чибин кузьгюнинъ устюнде отура эди, — дей. 


Къцвет -- Бирликте 
2 ир заманда бир акъыллы падиша бар экен. О падиша- 
нътнъ отуз огълу бар зкен. Падиша - къарт адам, хаста- 
ланып тёшекке ятып къала. Оледжегини дуйьш, огъулла- 
рыны чагъырып олардан бирер окъ истей. Отьуллары бабасынынъ 
кьолуна бирер окъ туттыралар. Бабасы отуз дане окьны сыкъты- 
рып багьлай ве огьулларындан: 

— Киминъиз шу отуз дане окъны сындырып олур? — деп со- 
рай. Буюк огълу бири-бирине багълы отуз дане окъны къолуна 
ала ве бутюн къуветинен окъларны майыштырмагъа башлай, амма 
сындырып оламай. Бабасы огълунынъ къолундан отуз дане окъны 
алып чезип, бирер-бирер бутюн окъларны сындырып: 

— Эгер сиз бирлик олып муаббет яшасанъыз, къуветли, кучьлю 
олурсынъыз, кимсе сизни енъип оламаз. Эгер дагъылып кетсенъиз, 
къавгъа этип падишалыкъны боледжек олсанъыз, бир-биринъизге 
душман олып къалырсынъыз. Душманларынъыз да сизлерни чи- 
бин киби бирер-бирер ольдюрирлер, биринъизни де аджымазлар, 
не бала-чагъанъызны, не бир догъмушынъызны сагъ къалдырмаз- 
лар. Бирлик олсанъыз, башынъызда акъылынъыз олса, мен берген 
насиатымны унутмасанъыз, сизни кимсе енъип оламаз. Эр вакъыт 
акъылынъызда олсун: Сизинъ байлыгъынъыз, мувафакъиетинъиз, 
къуветинъиз — бирликте. 


Падиша ре онынъ огьұллары 


2 ир заманларда яхшът, акъыллы, адалетли бир падиша 
бар эди. О падишанынъ осип етишкен учь огълу бар 
эди. Падиша энди къарт, сагьлыгьы ярамай. Падиша- 

лыкъны идаре этмеге такъаты етмей. «Кимге, къайсы огълума 
падишалыкъны къалдырайым — къыйын меселе, янълышмагъа 
олмай. Ортада — мемлекетнинъ алы, такъдири. Оларны сынап 
бакъмагъа керек. Учюнден бирини сайламакъ керек — адалетли, 
беджерикли, акъыллы союны. Тек бойле адам падиша олмагъа 
ляйыкъ», деп тюшюнген къарт падиша, учь огълуны чагъырып: 

— Дюньяда энъ гузель шей не? Дюньяда энъ балабан, булутлы 


шей не? Дюньяда энъ тез шей недир? — деп сорай. Буюк огълу 
башыны къашып: 

— Энъ гузель — меним атым. Булут киби мазаллы — меним 
атым. Энъ тез — меним авджы къушум, — деп джевап бере. Баба- 


сы бир шей айтмайып, огълуна бакъа да, «серсем, сенинъ акъы- 
лынънен олгъан падиша...», деп тюшюне. Ортанджы огълу бабасы- 
нынъ юзюне бакъып, онынъ чырайындан: агъасынынъ берген дже- 
вапларыны бабасы бегенмегенини анълай да: «Манъа гузель этип, 

яраштырып айтмакъ керек», — деп тюшюне. Падиша ортанджы 
огьлуна айланып: 

— Сен бу суаллерге насыл джевап берирсинъ, — деп сорай. 
Ортанджы огълу бираз тюшюнип: 

— Дюньяда бабамнынъ апайындан даа гузель кимсе вкъ. Булут 
киби мазаллы -- бабамнынъ аты. Баба, дюньяда энъ тез - сенинъ 
авджы къыргъый къушунъ, — деп айта. Къолуны саллап: 

— Эй, балам, сен эки юзьлю, айнеджи адам экенсинъ, — деген 
падиша, «сенинъ киби союны падишалыкъкъа якъын къоймагъа 
биле олмай» — деп ойлана да, энди кучюк огълундан: 

— Сен не джевабы берирсинъ, огълум, бу суаллерге? — деп 
сорай. Кучюк огълу бабасына бакъып: 

— Баба, дюньяда баарьден даа гузель шей ёкъ. Энъ булутлы — 
кузь куньлери. Дюньяда козь атмакътан, козьден даа тез бир шей 


ёкъ, — деп джевабыны бере. Кучюк огълунынъ бу сёзлерини пек 
бегенип разы олгъан къарт падиша: 
— Машалла, санъа, огълум, — деп пек къувана ве кучюк огълу- 


ны падиша олмагъа ЛЯЙЫКЪ коре. 


Деве ве эшек 


айырларнынъ тюбюнде, ешиллик, дагълыкъ олгъан ерде, 
девенен эшек расткелишелер. Корюнюшлери пек аджы- 
ныкълы, экисининъ де сыртлары тырналып яралангъан. 
Гъариплер пек арыкълар, бири-биринден бетерлер, тек кемиклер- 
нен терилери къалгъан. Арыкъ олгъанларындан бутюн къабыр- 
гъалары корюне. Ойле бир такъатсыз сыфатлары бар ки, саиплери 
оларны пек къыйнагъанлары бес-белли эди. Иште, олар саипле- 
ринден гизлиден къачып о ерде расткелишелер. Девенен эшек оту- 
рып бири-бирине озьлерининъ яшайышларыны, чекишкенлерини, 
къыйналгъанларыны айта-айта дост олып къалалар. Вакъыт кече, 
девенен эшек дженнетте киби раат ве муаббет яшайлар. Яралары 
тюзеле, семирелер, эшек ярамай куньлерини, насыл бир алда ол- 
гъаныны унута. Ашап-ичип, яшайышларына къуванып-тавланып 
юрелер. Бир кунь эшек девеге: 

— Агъа, меним юрегим йырлай. Мен озь тюркюмни йырламагъа 
истейим, — дей. Деве эшекке бакъып эеджанлы бир сеснен: 

— Вай, достум, санъа не олды я, сакъын сесинъни чыкъарма. 
Сен бизим мында насыл алда кельгенимизни, сыртында олгъан 
яраларны, чекишкенлеримизни унуттынъмы ёкъса, юрьмеге биле 
такъатынъ ёкъ эди. Пек ялварам санъа, сесинъни чыкъарма, сени 
эшитип адамлар келип бизни тапарлар. Алымыз пек ярамай олур, — 
деп ялвара. Девениниъ сезюни динълемеге истемеген эшек: 

— Эй, сен къоркъакъ! Мен йырламагъа истейим. Мында бизден 
гъайры кимсе ёкъ, — дей де, бар олгъан кескин сесинен къычыр- 
магъа башлай. Девенинъ къулакълары тына. О сырада, о ерге 
якъын ёлдан адамлар кече экенлер. Оларнынъ эшеклери болду- 
рып, энди юрип де оламай экен. Адамлар эшек сесини эшитип пек 
къуваналар келип девенен эшекнинъ отлап юрьгенлерини корелер. 
Экиси де семиз, яхшы бесленген айван. «Бу айванлар кимнинъ 
экен, саиплери ким экен? », деп бакъсалар, кимсе корюнмей. Де- 
венен эшекни тутып, оларнынъ устьлерине бутюн агъыр шейлерни 
юклеп, кетелер. Бир вакъыттан сонъ эшек болдура. Эшек озюнинъ 
эшек инатлыгъынен дёрт аягъыны ерге тиреп токътай. Эшекни 
кимсе еринден къыбырдатып оламай. Энди не япсынлар? Адамлар 
девени ерге эгильтип, эшекни юкюнен берабер девенинъ устюне 
къоялар. Энди гъарип деве эшекни де озь устюнде алып кете. Деве 
эшекке пек ачувлана. Кете-кете къаялы ве тар бир ёлгъа кельгенде: 


— Эй, эшек къардашым, сен мени зшитесинъми? Меним де джа- 
ным ойнап секирмеге истеди. Не япайым зкен, секирип ойнайым- 
мы? — дей. Эшек къоркъып: 

— Сен делирдинъми шу? Амма да секирип ойнамагъа ер тап- 
къансынъ. Бу къаядан сыптырылып йыкъылсакъ, сагъ еримиз 
къалмаз, парча-кесек олурмыз, — дей. Деве ачувлы-ачувлы: 

— Къоркъасынъ, яшамагъа истейсинъ я? Бу яшайышмы? Мен 
санъа къычырма, сесинъни чыкъарма, демедимми? Не гузель яшай 
здик. Сен хиянет, эшек огълу зшек, эписини боздынъ, даа утан- 
майып устюме де минип отурдынъ. Сен тек озюнъни севесинъ, пек 
хиянет, инат бир айвансынъ. Сенинъ киби дост олгъанындан ол- 
магъаны яхшы — деп арт аякъларыны котерип бир секире, эшек 
къаяларнынъ тюбюне юварланып кете. 


Разиргян ве шезрнинъ Башы 


2 ир заманларда акьыллы, беджерикли бир базиргян бар 
экен. Энди Алланынъ иши, базиргян озь мал-мулькюни 
джоя. Алыш-вериш ишлери ярамай олып, о бир капик- 

сиз къала. Энди не япсын, алыш-вериш олгъан ерде - олуджы 
бир шейдир. Бу базиргян буюк бир шеэрге кетип о шеэрнинъ са- 
кинлеринден: 

— Бу шеэрде энь зенгин ве Алладан къоркъкъан адам ким- 
дир? — деп сорай. 

Онъа: 

— Энъ зенгин, Алладан къоркъкъан ве Алланы пек севген бир 
адам бар, о да, шезримизнинъ буюгидир, — деп джевап берелер. 
Зорлукъта къалгъан заваллы базиргян догъру шу адамнынъ эвине 
барып: 

— Агъам, якъында сен менден борджкъа къыркъ алтын дукат 
алгъан эдинъ. Шимди меним ишим пек ярамай, бир капиксиз 
къалдым. Ишимни янъыдан башламакъ ичюн манъа пара керек. 
Мушкюльликтен санъа кельмеге меджбур олдым. Агъам, Аллагъа 
ялваргъан киби санъа ялварам, къайтар меним алтынларымны, — 
дей. Шеэр буюги, адамгъа таджипли-таджипли бакъа да шашып: 

— Сен кимсинъ? Мен сенден борджкъа бир шей алгъаным ёкъ. 
Манъа борджкъа бергенде, сенинъ янынъда бирев бар эдими, ким 

корьди, ким шаатлыкь этер? Санъа язып берген сенет кягьытым 
бармы? — деп сорай. Базиргян онъа: 

— Сиз манъа «меним шимди вакътым ёкъ, ярын кельсень, санъа 
сенет кягьыты язып беририм» деген эдиньиз. Мен сизге инанып, 
разы олып кеттим. Меним де экинджи куню ишим бар эди, келип 
оламадым. Сиз сайгьылы, белли адамсынъыз, сизни эр кес яҡшы 
билип урьмет эте. Шунынъ ичюн сенет кягьыты алмагъа кельме- 
дим. Амма шимди ялварам сизге, алтынларымны къайтарынъыз. 
Эгер менден бир шей алмагъанынъызгъа эмин олсанъыз, Алла- 
нътнъ адынен емин этинъиз. Мен Аллагъа инангъан бир адамым, 
бир сёз айтмайьш кетерим, бир даа мени корьмезсинъиз, — дей. 
Алладан къоркъкъан шеэр буюги озь-озюне «ойле бир къандырып 
айта, бельки де парасыны алгъанымны унуткъандырым. Не ичюн 
мен бу парагъа ола, Алланынъ адынен емин этеджегим? Алла 
манъа о къадар байлыкъ берди. Берейим онъа шу къыркъ алтын- 
ны да, кетсинъ. Къалгъан байлыгъым янымда къаладжакъ. Гонъ- 
люм темиз къалсын. Алла манъа гунях язмасын», - деп тюшюне 
ве къыркъ алтын дукатны чыкъарып базиргянгъа бере. Алтынлар- 
ны алгъан базиргян озь-озюне юректен емин этип: «Аллам, гунах 
язма. Мен бу шейни мушкюль алгъа тюшкенимден, ёкъсуллыкътан 
япмагъа меджбур олдым. Алла къысмет этсе, ишим яхшы юрьсе, 
алыш-вериш берекетли олса, мен бу адамгъа керчекни айтып, бу- 
тюн къазангъан параларымны онъа беририм», — деп алтынларны 
алып, чалышмагъа башлай. Алла къысметини бере, алыш-вериши 
пек яхшы кете. Бойледже, бир къач йыл кече. Базиргян кене пек 
зенгин адам ола, Аллагъа емин этип берген сёзюни унутмай ве ал- 
гъан алтынларны къайтармакъ ичюн бир даа о шеэрге келип шеэр 
буюгининъ янына бара. Амма шеэр буюги базиргянны танып ола- 
май ве онынъ кетирген къыйметли шейлерни ве алтынларны корип, 
«Машалла!» деп макътай. Базиргян бу урьметли адамнынъ къолу- 
ны оперек: 

— Бу алтынлар, бу байлыкъ эписи — сизинъки. Алла къабул 
этсин, — дей. Бир къач йыл эвель олып кечкен вакъианы унуткъан 
шеэр буюги: 

— Сен кимсинъ? Не ичюн бутюн байлыгъынъны манъа бере- 
синъ, — деп сорай. Базиргян бутюн шейни онъа айтып: 

— Айып этменъиз, мен сизни пек урьмет этем. Сизинъ манъа ич 
бир борджунъыз ёкъ эди. Буны ёкъсуллыкътан япмагъа меджбур 
олдым. Мен эр шейимни, барымны-ёкъумны джойгъан эдим. Сиз- 

ден алгъан параны мытлакъа къайтарырым, деп Аллагъа сёз берген 
эдим. Бутюн къазангъан байлыгъымны сизге берем. Аллагъа чокъ 
шукюрлер олсун. Аллагъа берген сёзюмни мен туттым, — дей. 
Буны эшитип шашъш къалгъан къарт шеэр буюги: 

— Мен сени энди анъладым. Намуслы, мерхаметли бир адам 
экенсинъ, джанынъны агъыртмамакъ ичюн мына шу кольмекнен 
къушакъны алам. Сен акъыллы адамсынъ, шеэрнинъ буюги олма- 
гъа ляйыкъсынъ. Энди къарт адам олгъаным ичюн меним ериме 
шеэр буюги сен ол, Алла санъа ярдымджы олсун, — дей. Шай 
этип базиргян шеэр буюги ола. 


Падиша ве онын? хынзыр ыргъаты 


2 ир заманда бир падиша бар экен. О падишанынъ 
ыргъаты пек хынзыр, хиянет бир киши экен. Къальби о 
къадар яман экен ки, агьызындан бир вакъыт яхшы бир 

лаф чыкъмай экен. Бир кунь падиша узакъ ёлгъа чыкъып озь мем- 
лекетини кезип, сонъра дюньяда не бар, не ёкъны бильмек ичюн 
башкъа падишалыкъларны да корьмек истей. Ыргъатыны янына 
чагъырып: 

— Сен насыл адамсынъ я? Агъызынъдан яхшы бир лаф чыкъ- 
къаныны эшитиримми, ёкъмы? Мен узакъ ёлгъа азырланам. «Алла 
къолай кетирсин, огъурлар олсун», деп айтмайсынъмы? Эгер 
сенинъ яхшы лаф айткъанынъны эшитсем, Алла къысмет этсе, 
иншалла, яхшы барып кельсем, санъа бир бахшыш япарым, — деп 
айта. Ыргъаты чырайыны сытып: 

— Я барып да сен къайтып кельмесенъ, манъа бахшышны ким 
береджек? Сонъ мен, бос-ботен, яхшы сёзлерни бедава айткъан 
оладжагъым, — дей. Бойледже, ыргъатындан яхшы бир сёз эшит- 
меген падиша, ёлгъа чыкъа. 

Арадан эки йыл кече. Кимсенен лаф этмей-этмей ыргъатнынъ 
джаны сыкъыла. Не япайым, деп падишаны къыдырып чыкъа. 
Юре-юре падишасынынъ булунгъан ерине барып чыкъа. Падиша 
ыргъатыны корип юреги санчып башлай, чюнки ондан яхшы бир 
шей эшитмейджегини биле эди. Падиша озь ярдымджысына: 

— Бакъ, огъурсыз, хынзыр бизни тапып кельди. Ялварам санъа, 
ондан бир шей сорама, тек «копегим насыл?» деп сора, — дей. 

Ыргъат падишанынъ узуруна келип тиз чёкип енъини опе. Пади- 
шанынъ ярдымджысы ондан: 


— Падишамызнынъ копеги насыл, яхшымы? — деп сорай. 
Ыргъат языкъсынгъан бир тавурнен: 
— Падишамызнынъ копеги ольди, - деп айта. Падишанынъ 


ярдымджысы таджипленип: 

— Не олды я копекке? — деп сорай. Ыргъат аджыныкълы бир 
сеснен: 

— Падишамызнынъ девеси ольди, копек девенинъ этини ашап, 
богъазында кемик къалып туюлип ольди, — дей. Падишанынъ 
ярдымджысы ыргъаткъа козьлерини айладырып: 

— Я деве неден ольди? — деп сорай. Ыргъатнынъ козьлери 
яшланъш: 

— Падишамызнынъ анасы ольди. Оны девенинъ устюне къойып 
мезаргъа алып кеткенде, деве апансыздан йыкъылып ольди, — дей. 
Бу сёзлерни эшитип юреги токътай язгъан падиша, лафкъа къошу- 
лъш: 

— Меним анам неден ольди? Не хасталыгъындан бу дюньянът 
терк этип кетти, — деп сорагъанда, ыргъат агъламсырап: 

— Заваллы ананъъз, апайынъызнынъ вефатына янып-янып, 
куль олып Алланынъ рахметине къавуштъ, — деп джевап бере. 
Ыргъатнынъ бу сёзлерини эшитип эсини джоя язгъан падиша бит- 
кин бир сеснен: 

— Меним апайым неден ольди? — деп сорай. Башыны ашагъы 
алып, окюрип-окюрип агъламагъа башлагъан ыргъат: 

— Сизинь огълунъъзнен къызынъыз веба хасталыгъына туту- 
лып ольди. Аналары бу буюк яныкъкъа даянып оламады, юреги 
тутулгьанындан джаныны теслим этти кетти, -- деп джевап бере. 
Бутюн бу эшиткенлеринден башындан акъылы кеткен падиша, 
башында сачларыны юлкьып-юлкьып: 

— Меним къорантам, эвим-баркьым, балам-чагьам бир шейим 
къалмагъан экен, — деп, бакъырып агъламагъа башлай. 

Аслында, шу хынзыр ыргъатнынъ айткъан бутюн бу лафлары 
яланнътнъ яланы эди. Инсанларнынъ гонълюни къырмакъ, ярамай 
шейлер тилемек, пахылламакъ, ялан сёйлемектен зевкъ алмакъ 
ичюн, бу шейлерни уйдурып чыкъаргъан хынзыр ыргъат киби 
къара юрекли инсанлар, не языкъ ки, ола экен. Алла сакъласын 
бойле инсанлардан. 

Ер кьоәзыдЖжысыЫ 

> ир адам ер кьазыджысы олып чалыша экен. Адамлар- 

нынъ бостанларыны, арыкъларыны къазып яшай экен. 

Эр кунь энъ азы бир кумюш къазана экен. О парагъа 
ашыны-сувуны алгъан ер къазыджысы кимсесизлерге садакъа 
берип, оларны ашата эм озю де ашай экен. Ашнынъ къалгъаны- 
ны копекке бере экен. Эр кес разы, эр кес токъ. Ярынки куню 
тюшюнмейип, бир шей къалдырмай экен. Кунь-куньден ойле этип 
яшай экен. Бир кунь онъа Алладан мелек келе. Адамнынъ яша- 
гъаныны, агъыр иште чалышып чекишкенини корип кете. Мелек 
Аллагъа келип: 

— Аллам, дюньяда, энъ къудретли, энъ адалетлисинъ. Энъ 
мерхаметли, энъ догъру иш — сенинъ ишинъ. Мен анълап ола- 
майым. Не ичюн бойле яхшы адам отьмек парасыны ойле чекишип, 
къыйналып тапа. Не ичюн сен онъа зенгинлик бермейсинъ? Онъа 
яхшы яшайыш бер, о ярамай адам дегиль, — деп айта. Алла мелек- 
нинъ айткъанларыны динлеп: 

— Мен эр бир адамнынъ насыл олгъаныны билем. Сен айткъан 
адамгъа зенгинлик бермеге олмай, онъа укюмдар олмагъа да ол- 


май. Ер къазыджысы озь ериндедир, — дей. Мелек кене Аллагъа 
ялварып: 
— Аллам, онъа байлыкъ, зенгинлик бер, — дей. Бу сефер Алла 


мелекнинъ истегенини динълеп, разы олып: 

— Яхшы, мен сенинъ истегинъни япарым. Сонъ кореджексинъ, 
ондан не олып чыкъаджагъыны, сонъ эр шейни анъладжакъ- 
сынъ, — деп айта. 

Бир кунь къазыджы ер къазгъанда, бир чукъур ачыла. Чу- 
къурнынъ ичи исе толу алтын. Алтынларны корип, шашып къал- 
гъан къазыджы, бираздан озюне келип, яваштан алтынларны алып 
гизлиден эвине алып келе. Бойледже ер къазыджысы эвли-баркълы 
пек зенгин бир адам ола. Бу адамнынъ зенгинлигинден хабердар 
олгъан мемлекетнинъ падишасы оны озь ярдымджысы этип къоя. 
Падишанынъ ярдымджысы дереджесине юксельген ве кендисини 
юз аскер муаафыз еткен ер къазыджысы, «энди укюмдар адам ол- 
дым» деп джаны истегенини япа. Бир шейден къоркъмай. О энди 
бам-башкъа адам олып пек денъише. Пек саран, къызгъанч ола, 
фукъаре яшагъаныны, тиленджилернен яшап, ашап-ичкенини уну- 
та. Алланынъ джезасыны да унута. Бир кунь мелек онынъ насыл 

яшагъаныны келип корьмеге истей. Мелекни онъа къоймайлар, сен 
кимсинъ, деп котеклеп де алалар. Алла, къайтып кельген мелекке: 

— Къана, о къадар ялваргъан адам ичюн не айтаджакъсынъ. 
Сен о адамнынъ зенгин, укюмдар олгъаныны истединъ. Мен се- 
нинъ истегинъни яптым. Энди коръдинъми, анъладынъмы не олып 
чыкъты? Насыл адам олгъаныны бильдинъми? Эр бир адамнынъ 
озь баш язысы бар. Эр бир адамнынъ озь къысмети бар. Бу адам- 
дан зенгин, укюмдар оламаз. О ер къазыджысы олса, онътнъ зара- 


ры кимсеге тиймез, — деп айта. Озь янълышлыгъыны анългъан 
мелек: 
— Мен энди эр шейни анъладым, мен яньлыштым, — дей. 
Алла: 


— Мен оны кене де къолуна курегини туттурып ер къазмагъа 
меджбур зтерим. Ойле зтмесем, о адам падишалыкъкъа чокъ за- 
рар кетирир. Оны озь ерине тез къайтармакъ керек, — деп къарар 
бере. 

Энди, башта ер къазыджысы олып да, сонърадан зенгин олгъан 
адамгъа зенгинлиги аз олып корюне, падишаны ольдюрип падиша- 
лыкъны эльге кечирмеге истей. Падиша онынъ мерамларыны анъ- 
лап, озь янына алгъанына пек пешман этип, онынъ бутюн зенгин- 
лигини чекип ала ве масхара этип, копек къувулгъаны киби къувып 
йибере. Энди не япсын, кене къолуна курегини алып, адамлар- 
нынъ бостанларыны къазып юре. Бир кумюш къазанса, разы олып 
къуванып юре. «Аллагъа чокъ шукюрлер олсун!» — деп айта. 


Разиргян ве онынъ ичкиджи огълу 


2 ир зенгин базиргяннътнъ огълу бар зкен. Базиргян оле- 
джекте огълунынъ ичкиджи олгъаныны билип, юз ал- 
тын дукатыны озюнинъ ыргъатына ишанып къалдыра ве: 

— Бу алтынларны мен санъа ишанып къалдырам. Огълум ич- 

киге — ракъы-шарапкъа пек авес, онъа бир шей берме. Огълум 
фукъаре олып не япаджагъыны бильмегенде, башына бир беля 
кельгенде бу алтынларны онъа берирсинъ, — дей. Ыргъат озь 
саибине бакъып: 

— Къасевет этменъиз, эфендим, сёз берем, эр шейни айт- 

къанынъыз киби япарым, — дей. Къарт базиргян оле. Огълу исе 

эр кунь ичип, сархош юре, достларыда онынъ киби ичкиджи.Баба- 
сындан къалгъан параларны ичип битирген сонъ, апайынынъ къый- 
метли шейлерини де сатып ичип башлады. Ахыр сонъу бир капик- 
сиз къалып, фукъаре олды. Хызметчилери буны корип оны ташлап 
кеттилер. Сархош огъланнынъ акълына бабасынынъ ыргъатына 
къалдыргъан алтынлары келе. Ыргъатны тапып: 

— Бабам санъа къалдыргъан алтынлар къайда, манъа кетир, — 
дей. Ыргъат бир къач куньден сонъ келип: 

— Мен о алтынларны ерге комген эдим, шимди о ерни къазып 
бакъсам, бир шей тапалмадым, гъалиба, сычанлар ашап дагьытып 
битиргенлер, -- дей. Ичкиджи огьлан пек ачувланып: 

— Сен мени, дели деп, саясынъмы, алтынларнытез кетир, - деп 
бакъыра. Ыргъат кене де догърусыны айткъаныны, комюлъген ерде 
алтынларнынъ олмагъаныны айта. Я ичкиджи не япсын? Ичкиси 
келе. Кейфленип отургъан достларынынъ янына бараджакъ ола. 
Амма бош къолнен барып оламаз ки. Иште, апайынынъ къолундан 
билезликни чыкъарып, барып уджузгъа сата ве о парагъа отьмек ве 
пенир алып багъчада кейфленип отургъан достларына кете. Ёлдан 
кечкенде, янына бир копек келип къолундан отьмекнен пенирни 
къапып алып къача. Не япсын? Энди бош къолнен достларынынъ 
янына бара. 

Достлары: 

— Не бош къолнен кельдинъ, — деп оны сёгип башлайлар. 

Ичкиджи огълан: 

— Мен отьмекнен пенир кетире эдим, бир копек меним къолум- 
дан чекип алды, — дей де, достларынынъ арасында бабасынынъ 
ыргъатыны коре. Ыргъат оны мыскъыллап: 

— Сен не ялан айтасынъ? Насыл ола да копек сенинъ отьмек ве 
пениринъни ашай, — дей. Ыргъатнынъ айткъанына пек ачувлан- 
гъан огълан: 

— Сен хырсызсынъ, Алла акъкъынъдан кельсин. Насыл ола да, 
сычанлар юз дане алтын дукатны ашап битирелер, не ичюн бала- 
бан бир копек бир кесек отьмекнен пенирни ашап битирмесин? — 
деп чыкъып кете. Ыргъат еринден турып онынъ артындан ете де: 

— Корем, джанынъ пек агъыргъан. Сен насыл акъылсыз- 
лыкъ япкъанынъны энди анъладынъмы? Не ичюн бутюн байлы- 
гъынъны оларгъа ашатып-ичирип битирдинъ? Сен энди оларгъа 
керекмейсинъ. Оларгъа сенинъ паранъ керек эди. Энди паранъ 
ёкъ, фукъаресинъ, олар сенден аладжакъларыны алдылар. Бель- 

ки, энди бу шейлерни корип, башынъа акъылынъ кельгендир. 
Бу куньден башлап мени динълейджексинъ. Бир даа янынъда бу 
достларынъны, сенинъ ичип юрьгенинъни корьмейим. Бабанънътнъ 
манъа берген алтынлары эписи менде сакълы тура. Мен бу кун- 
нинъ келеджегини бекледим, бу параларны санъа звельден берген 
олсам, сен оларны достларынънен чокътан исраф этер эдинъ. Энди 
сен эр шейни анълагъан сонъ, бабанънынъ къалдыргъан парала- 
рыны санъа берем. Мен бабанъа берген сёзюмни туттым, — дей. 

Шу куньден башлап базиргяннынъ огълу ишни акъыл сабырнен 
юрсетип башлагъан ве кене де зенгин базиргян олгъан. 


Шеәрнинъ Башы ве ат саткъан адам 

2 ир буюк шеэрнинъ башы атларнен огьрашып, атлардан 

пек яхшы анълай экен. Энъ яхшы атлар онда экен. Эгер 

онъа яхшы атны кетирип косьтерселер, базарлыкъ эт- 

мейип, сатыджы сорагъан фиятны берип, атны ала экен. Онынъ 
атларнен огърашкъаныны эр кес биле экен. 

Бир кунь, бир адамнынъ сатмагъа кетирген атыны корьген шеэр 
башы, атны алмагъа истеген. Ойле бир чалт, гузель ат экен ки, 
бойле атлар пек сийрек расткеле экен. Саибинден атнынъ фияты- 
ны сорагъан. Атнынъ саиби: 

— Эки юз кумюш истейим, — деп айткъан. Шеэрнинъ башы 
базарлыкъ этмейип эки юз кумюшни чыкъарып онъа берген. Аты- 
ны саткъан адам: 

— Мен бу акъчаларны насыл алып кетейим? Сиз оларны бир 
чувалгъа къоюнъыз, — деген. Кумюшлерни чувалгъа къойып, 
онынъ къолуна туттыргъанлар. Адам чувалны къолуна алыр-алмаз 
атнынъ устюне сычрап минип кеткен. Шеэрнинъ башы аскерлери- 
ни топлап, адамнынъ артындан ёллагъан. Амма артындан кимсе 
еталмагъан. Шеэрнинъ башы, мейдангъа кельген вакъиагъа шашып 
къалгъан. Чюнки бойле алгъа даа огърамагъан экен. Амма не япа- 
джакъсынъ, Алла берди — Алла алды деп, озюни тынчландыр- 
гъан. Бундан учюнджи куню, атнынъ устюне минип къачып кеткен 
адам къайтып кельген ве атыны шеэрнинъ башына кетирген. Оны 
корип шашкъан шеэрнинъ башы: 

— Сен не ичюн бойле яптынъ? — деп сорагъан. 

Атнынъ саиби: 

— Мен бу шеэрден узакъ яшайым. Эвге къайтмакъ ичюн меним 
башкъа атым ёкъ эди. Чувал исе агъыр, мен о чувалны котерип, 
о къадар узакъ ёлны юрип оламаз эдим. Онынъ ичюн чувалны 
атнынъ устюне къойып, параларны эвге кетирип, атны къайтарып 
кетирдим. Мени багъышланъыз, — деп джевап берген. Шеэрнинъ 
башы: 

— Сенинъ артынъдан кимсе еталмады, эм де ким олгъанынъны 
кимсе бильмей эди, атны не ичюн къайтарып кетирдинъ? — деп 
сорагъан. Адам кулип: 

— Мен яланджы, хырсыз адамларны севмейим. Мен ишчи, на- 
муслы бир адамым. Берген сёзюмни эр вакъыт тутам. Сизни де эр 
кес, яхшы адам деп таный. Мен Алладан къоркъкъан адамым. Сиз 
манъа япкъан яхшылыгъынъызгъа сизни алдатып, яманлыкъ яп- 
къан олсам, Алла мени джезалар эди. Мына, сизинъ атынъыз, — 
деп, атны къайтарып берген. Шеэрнинъ башы о адамны багъышлап 
йиберген. 


Елджу ве хырсыз айдутлар 


2 ир атик, къуветли яш огълан апайътнен берабер янла- 
рына паалы, яхшы шейлерни алып ат устюнде койден 
шеэрге кетелер. О огъланнынъ эскиден къалгъан гузель 

саплы къылычы бар экен. Ёлда душманлар расткельселер, озьле- 
рини къорчаламакъ ичюн кьылычыны да янына ала. Яры ёлны 
кечкенде, беш хырсыз бу огъланны токътатып, апайынен экиси- 
нинъ къолларыны багълап, эр шейини чекип алып бир якъкъа алып 
кетелер. Хырсызлардан бири, огъланнынъ къылычыны бегене ве 
энди насыл этип о къылычны озюне къалдырмакъны тюшюнип, ёл 
бою яваштан огълангъа: 

— Эгер сагъ къалмакъ истесенъиз, мени динъле. Мен ойле эте- 
рим ки, сен озюнъ эр шейни бизге озюнъ пай этип берирсинъ. Эгер 
сен пай эткенде, къылычны манъа берсенъ, мен сизни олюмден 
къуртарырым, — дей. Огълан бир аз тюшюнип: 

— Айткъанынъ киби этерим, — деп, сёз бере. Хырсызлар олар- 
ны бир эвге кетирелер. О эвнинъ ичинде бир он-он беш адам багъ- 

лы ята экен. Бутюн хырсызлангъан шейлер де бу эвде сакълы тура 
экен. Огъланнен анълашкъан хырсыз озь аркъадашларына: 

— Бугунь туткъанымыз адам, яхшы, намуслы адам олгьанына 
бенъзей. Мен теклиф этем: озюнинъ шейлерини озю бизге пай этип 
берсинъ. Мен онъа ишанам, — дей. Хырсызлар разы олып огълан- 
нынъ къолларыны чезелер. 

Огълан шейлерини пай этип башлай. Бирисине атыны бере, 
экинджисине апайыны, учюнджисине къыйметли ташларнен сюс- 
ленген къушагъыны бере де: 

— Мына бу къылыч да сенинъки, — деп, бир кереден къолу- 
на къылычыны алып айдутны юрегине саплап ольдюре. Сонъ даа 
бир хырсызны ольдюре, къалгъан учю къоркъып къачалар. Огъ- 
лан багълы яткъан адамларны чезип йибере. Олар къылычлары- 
ны алып, хырсызларнынъ артындан етип, эписини ольдюрелер. 
Огълан озь шейлерини алып, апайыны да аткъа минсетип ёл бою 
тюшюнип кете: «Бу хырсыз адам манъа яхшылыкъ япмакъ ис- 
теди. Апайымнен берабер сагъ къалдыраджагъына сёз берди, о 
манъа ишанып къолларымны чезди, мен не ичюн оны ольдюрдим? 
Мен нафиле ойле яптым», деп пешман этип, дарылгъандан сонъ 
озь-озюне: «Алланынъ иши, не япаджакъсынъ. Баш язысыдыр, 
эджели меним къолумда экен», деп тынчланып ёлуны девам эте. 


Иъомшунынъ эшеги 


2 ир адамнынъ азбарына къомшусынынъ зшеги кирип, бу- 
тюн бостанътнът таптап, эр шейни сындырып чыкъкъан. 
Эшекни азбарында корьген адам, къолуна таякъ алып, 
урайым деп эшекнинъ артындан чапкъан амма, етип оламагъан, 
эшек къачып кеткен. Адам къомшусынынъ эшегине пек ачувлы 
къалгъан. Бир къач кунь кечкен. Адам, къомшусынынъ зшегини 
арабасына екип айдап чыкъаяткъаныны корьген. Аман, къолуна та- 
якъ ала да, чапып барып эшекнинъ устюне къычырып, оны урып 
сёгип башлагъан: 
— Сен хынзыр айван манъа не къадар зарар кетирдинъ, — деп 
эшекни котеклеген. Къомшусы да шашмалап: 
— Эй, къомшу, сен не япасынъ я? Меним эшегимни не ичюн 
урасынъ? Айвангъа тийме, онынъ не къабаатыбар? — деп къычыр- 
гъан. Эшекни ургъан къомшусы ачувланып: 

— Агъызынъны къапат, сен де яхшысынъ. Сен эшегинъден сора, 
о озь къабаатыны, не ичюн котек ашагъаныны пек яхшы биле. 
Коресиньми, козюме бакъмайьш, башыны эгип тургъаныны, о эр 
шейни анълай, хынзыр айван, — деп зшектен ачувыны чыкһарып 
айланып кеткен. 


Окъылл ы эшек 


2 ир адамнынъ къорантасы, бала-чагъасы ёкъ, бир озю 
яшай, тек бир эшеги бар экен. Янълызлыкътан джаны 
пек сыкъыла экен. Бир кунь не япаджагъыны бильмейип, 

азбарда эшегининъ огюне къумар кягъытлары къойып, эшегинен 
лаф этип, ойнап отура экен. Азбарынынъ огюнден кечкен адамлар, 
эшек, саибинен къумар ойнагъаныны корип шаша экенлер. «Аслы 
оладжакъ шейми?», деп инанмайып, азбарына кирип, якъынджа 
келип бакъсалар, акъикъатен де адам эшегинен лаф этип къумар 
ойнай экен. Къомшулар корьген шейге шашып: 

— Амма да акъыллы эшегинъ бар, машалла эшекке! Бойле бир 
шей не корьгенмиз, не де эшиткенмиз бар, — дегенлер. 

Эшекнинъ саиби исе: 

— Меним фикиримдже, пек акъыллы дегиль. О сизге четтен 
ойле акъыллы олып корюне. Онъа яхшы кягъыт тюшсе, къуй- 
ругъыны ойнатмагъа башлай. Акъыллы олгъан олса, ойле этер эди- 
ми? — деген. 


Олтын саплы Балта 


м 


2 ир къарт адамнынъ учь огълу бар зди. О оледжегини 
дуйып огъулларыны чагъырып: 

— Меним сизге бир риджам бар. Мен ольген сонъ, 
мирас ичюн, давалашып къавгъа этменъиз. Халкъкъа масхара 
олманъыз, - дей. Сонъра уйкен огълуна бакъвш: 

— Огълум, сен акъыллы, намуслы адамсънъ. Мен билем, эр 
шейни адалетли, догъру зтерсинъ, — дей. 

Бу лафлардан сонъ чокъкъа бармай къарт бабалары оле. Пек 
юзъсюз, къавгъаджы ве хиянет олгъан къардашларнынъ кучюги 
атылып турып: 

— Бу эв манъа къаладжакъ, эвнинъ саиби мен оладжагъым, — 
деп эки агъасынынъ устюне къычырып, сёгюнип, — сен ким ол- 
дънъ? — деп, уйкен агъасына къол котерди. Ойле ярамазлыкъ 
этип кучюк къардаш эвни озюне чекип алды. Ортанджы къардаш 
сесини чыкъарып: 

— Ойле олса, къалгъан мал-мульк, аранлар, айванлар меним- 
ки, — деп уйкен агъаларына бир шей бермедилер. Уйкен агъа, 
бабасы онъа айткъан сёзлерни унутмайьш, халкъкъа масхара ол- 
майыкъ, деп къардашларына бир лаф айтмайып, давалашып отур- 
мады. Ойле этип уйкен агъалары къардашларынынъ ишчиси олып 
къалды. Онынъ къолундан эр шей келе, о гъарип, гедже-куньдюз, 
къардашларына чалышып озюне отьмеклик къазана. Бир кунь 
къардашларынынъ одунлары биткен. «Дагъгъа барып одун ке- 
сейим», деп бабасындан къалгъан балтасыны, учь куньлюк ашы- 
ны да янына алгъан уйкен агъа, дагъгъа барып одун кесе. Дагъда 
одун кесип, болдурып, бир озеннинъ кенарына барып, отурып 
ашыны ашай. Озенден сув ичейим деп сувгъа эгильгенде аягъы 
тайып бабасындан къалгъан балтасыны сувгъа тюшюре. Шашма- 
лагъанындан бир ташнынъ устюне отурып, сувгъа бакъып: 

— Ялварам санъа, меним балтамны бер. Мен балтасыз эвге 
къайтсам къардашларым джанымны якъып ольдюрирлер, — дей. 
Апансыздан, озен кенарында, бем-беяз узун сакъаллы бир къарт 
адам пейда ола. Огълангъа селям берип: 

— Не олды? Сен не къычырасынъ? — деп сорай. Огълан къарт- 
къа бакъып: 

— Рахметли бабамдан къалгъан балтаны сувгъа тюшюрдим. 
Шашмалагъанымдан не япаджагъымны бильмейип, къычырып 
башладым, — деп джевап бере. Сакъаллы къарт башыны саллап: 

— Къасевет этме, огълум, мен сенинъ балтанъны тапарым, — деп 
озен сувуна дала. Аз бир вакъыттан сонъ, сув астындан чыкъкъан 
къарт: 


— Мына, сенинъ балтанъ, — деп алтын саплы бир балта узата. 
Огълан балтагъа бакъып: 
— Екъ, бу меним балтам дегиль, мен бу балтаны алмам, — дей. 


Къарт алтын саплы балтаны ялыгъа котерип ата да, кене сувгъа 
далып кете. Къыдыра-къыдыра озенден кумюш саплы даа бир бал- 
та чыкъарып: 

— Мына сенинъ балтанъ, — дей. Огълан кене башыны саллап: 

— Мен кимсенинъ шейини алмам, бу балта да менимки дегиль, — 
дей. Къарт кумюш саплы балтаны да озеннинъ ялысына ата. Къарт 
учюнджи кере озенге далып бакъыр саплы бир балта чыкъара: 

— Мына сенинъ балтанъ, — деп огълангъа узата. Огълан кене де: 

— Бу балта да менимки дегиль, башкъасынынъ шейине къолум- 
ны узатмам, — дей. Ниает, къарт сувдан огъланнынъ балтасыны 
чыкъара. Озь балтасыны корьген огълан, къуванып: 

— Мына-мына, меним бабамдан къалгъан балтам! Бу балтаны 
мен сувгъа эгильгенде тюшюрдим, — дей. Огьлан къартнынъ къо- 
луны опип: 

— Чокъ сагъ олунъыз! — дей. Къарт кулюмсиреп огълангъа 
бакъа да: 

— Огълум, сен намуслы, адалетли адам олгъанынъ ичюн бу учь 
балтаны да санъа багьышлайым. Эйиликнен къулланъ. Бу куньден 
башлап сенинъ яшайышынъ яхшылашыр, — деп къарт насыл пей- 
да олгъан олса, ойле де апансыздан ёкъ олып кете. Огълан, даа эки 
кунь чалышып, эвине къайта. Къардашларына балталарны кось- 
терип, эр шейни оларгъа айтып бере. Къардашлары балталарны 
корип сукъланалар. Кучюк къардашы отургъан еринден атылып 
турып: 

— Мен де дагъгъа барып озюме алтын саплы балта алып ке- 
лейим — деп балтасыны алып дагъгъа кете. Озеннинъ янына ке- 
лип балтаны озенге ташлай ве къычырып башлай: 

— Ярдым этинъиз, балтам сувгъа тюшти! — дей. 

Бирден огюнде бем-беяз сакъаллы къарт пейда ола. Къарт ондан: 

— Санъа не олды, не къычырасынъ? — деп сорай. Огълан бал- 
тасыны озенге тюшюргенини айта. Къарт аякъкъапларыны чыкъа- 
рып сувнынъ ичине кирип кете. Къыдыра-къыдыра сувнынъ ичин- 
ден алтын саплы бир балта чыкъарып: 


— Мына сенинъ балтанъны таптым, — дей. Огълан алтын сап- 
лы балтаны корип: 

— Бу меним балтам, тез манъа бер, — дей. Къарт ялыгъа чы- 
къвш: 

— Сен яланджы, ярамай адамсънъ, - дей де алтын саплы бал- 


таны кене сувгъа атып ташлай. Огълан знди, ич олмагъанда, озь 
балтасыны тапып бермесини истей, амма файдасыз — къарт насыл 
пейда олып кельди исе ойле этип де гьайып олып кете. 

Бойле къызгъанч кишилер башкъаларынынъ шейине сукъла- 
нып, озюнкисини де джоялар. 

Быхтсыз адам 


ир койде бахтсыз бир адам яшай экен. Кой халкъы ондан 
безген. Расткельген адамгъа озюнинъ не къадар бахтсътз 
олгьаныны, ярамай яшагъаныны айтып юре экен. Кой- 
люлер онынънен корюшмеге истемейип янына якьын кельмейлер. 
Бир кунь адам озь догъгъан куню, сексен яшыны толдургъанда, 
эр кесни шашырта -- ойле бир бахтлы, кьуванчлы ола ки, бирден 
башкъа адам ола. Койдешлери онъа бакъып шакъа этип: «Къарт 
бир шей ашагъан гъалиба», деп айталар. Койде халкъ топланып, 
«санъа не олды?» деп къарттан сорагъанда: 

— Эй, Аллам, не оладжакъ шу, бир шей олмады. Сексен йыл 
мен бахтлы, частлы олмагъа истей эдим. Менде бир шей чыкъма- 
ды, бир шей япып оламадым. О къадар яшап, тек шимди анъла- 
дым — адамнынъ яшайышы тек озюне багълы олгъаныны. Адам 
озь-озюне бир себеп тапып гонълюни боза. Мен анъладым, дюнья- 
да энъ татлы шей — омюр экен. Алла берген омюрге къуванып, 
къадирини билип яшамакъ керек. Мен шимди буны анълап, бахт- 
лы ве частлы адам олдым, — дей. 


Ол ма багьчасы 


> ир адамнынъ пек буюк ве берекетли алма багьчасы бар 

экен. Эр йыл алма пишкен вакъытта бутюн койнинъ 

балалары багъчагъа кирип, алма хырсызлай экенлер. 

Бу багъчанынъ саиби эвинден чыкъып кьычыра балаларнынъ 

артындан таягьыны саллап къувалай экен. Эр йыл ойле эте 
экен. Бир кунь янында яшагъан къомшусы адамгъа: 

— Кьомшу, айып этме, мен сени чокътан берли билем, мерха- 
метли, къызгъанч адам дегильсинъ. Койде, сенинъ ичюн кимсе 
ярамай лаф айтмаз. Багъчанъ балабан ве берекетли, чокъ алма 
аласынъ. Анъламайым: не ичюн балаларнынъ артындан къычы- 
рып, сегюнип, таягъынъны саллап чапасынъ? Балаларгъа алма 
берип къувандыр. Олар не къадар алма ашайджакъ ки? — деп 
айта. Алма багьчасынынъ саиби онъа: 

— Къомшум, урьметли достум, мен балаларны беклеп отурам, 
оларнынъ келип алма алгъанларыны истейим. Мен озюм де бала 
эдим, пек яхшы билем, эгер артларындан кьычырып, таякъ саллап 
чапмасам, олар башкъа манъа кельмезлер. Энди анъладынъмы, 
олар манъа бир даа кельсинлер деп аселет ойле япам, — дей. 

Къомшусы: 

— Вай, достум, бу шей акъылыма кельмеди, акъикъатен де 
догъру айтасынъ, — деп экиси де кулюшелер. 


Падиша ре онынъ ишчиси 


2 ир фукъаре адамнынъ огълу падишагъа ишчи олып бара. 
Падиша пек ачувлыбир адам зкен. Огълан берилъген ва- 
зифелерни тез ве яхшы япса да, падиша эп бир япкъан- 

ларыны бегенмейип, ачувланып, огъланнъг къувмакъ истей. Бир 

кунь падиша оны чагъырып: 

— Мен санъа учь вазифе берейим, оларны беджермесенъ къува- 
рым, — дей. Ишчи бу сёзлерни эшитип пек къоркъа: 

— Падишам, береджек вазифелеринъизни айтынъыз, - дей. 
Падиша ишчиге бакъып: 

— Кунеш ве Айнынъ арасындаки месафе не къадар? Энъ ба- 
лабан яланны тюшюнип чыкъар. Мен нени тюшюнем ве неден 
эеджанланам? Иште, бу суаллерге джевап береджексинъ, — дей. 
Берильген суаллерге насыл джевап берейим, деп тюшюнип къасе- 
ветке далгъан огълан, бир къарткъа барып дердини анълата. Къарт 
бираз тюшюнерек: 

— Огълум, къасеветленме, эвинъе бар, раатлан, учь куньден 
сонъ корюширмиз, — дей. Учюнджи куню къарт устюне огълан- 
нынъ урбаларыны кийип, сачларыны боялап, мыйыкъ-сакъалыны 
тыраш этип, омузына балабан сепетини къойып, падишанынъ яны- 
на келе. Падиша, кельген къартны ишчиси зан этип: 

— Сонъ насыл джевап берирсинъ меним суаллериме, — деп со- 
рай. Къарт джиддий бир сеснен: 

— Кунештен Айгъа къадар еди бинъ алты юз алтмыш эки адым- 
дыр. Тюневин сайып бакътым, валлайи-билля догъру айтам, — 
дей. Падиша бу джевапкъа пек инанмайып: 


— Айткъанынъны не иле исбат этерсинъ? — деп сорай. Къарт 
озюни сыкъмадан: 
— Инанмагъан, тешкерип бакъсынъ, — деп къаршылыкъ бере. 


Падиша, ишчиси оны алдаткъаныны анълай, амма ич дуйдур- 
майып: 

— Энди манъа энъ балабан яланны сёйле, — дей. Къарт озюни 
джиддий тутып: 

— Сенинъ бабанъ меним бабамдан мына бу сепет буюклигинде 
бир сепет алтын алгъан эди. Сен бабанънынъ борджуныне вакъыт 
къайтарып береджексин? Эгер шимди борджунъны бермесенъ, мен 
буны бутюн джемааткъа бильдиририм, — дей. 

Къартнынъ бу джевабына пек ачувлангъан падиша: 

— Сен яланджы, намуссыз адам экенсинъ, мени — падишаны, 
масхара этмек истейсинъ, ёкъса, — деп къычырып башлай. 

Къарт кулип: 

— Мен шакъа этем. Бу яланны сиз берген суалинъизге тюшю- 
нип чыкъардым, — дей. Падиша бир аз сакинлешип кене: 

— Мен не тюшюнем ве неге ачувлым? — деп сорай. 

Къарт, падишанынъ козюне бакъып: 

— Сенинъ огюнъде ишчинъ тура беллейсинъ, янълышасынъ, 
мен бир къарт адамым, айнеджилик этип, сени алдаткъаныма 
ачувланасынъ, — дей. 

Бу лафлардан сонъ падишанынъ ишчиси келе де башыны эгип: 

— Падишам, берген вазифелеринъизнинъ эписини чездим, — 
дей. 

Падиша оларгъа бакъып, шашып къала ве тюшюнип тапкъан 
шакъалы джевапларыны бегене. Шу куньден сонъ падиша озь иш- 
чисини урьмет этип башлай. 


Овесл икнен япылгъан иш 


2 ир йыл сувсузлыкътан, этрафтаки бутюн ешиллик, багъ- 
бостанлар къурып башлай. Койлюлер экинлерини су- 
вармакъ ичюн узакъ озенден тарлаларына къадар арыкъ 

къазмакъ зорунда къалалар. «Мен мытлакъа арыкъ къазып тар- 
лама сув йиберирим», деп бир койлю саба эртеден арыкъ къазып 
башлай. Ойле бир авесликнен, эр бир шейни унутып, ойле буюк 
бир гъайретнен чалыша ки, уйле олгъаныны дуймай къала. Апайы 
келип оны ашамагъа чагьыра. Къоджасы онынъ лафларына къу- 
лакъ асмай, ишини токътатмайып: 

— Сен, апакъай, ишимни токътатма, кедер зтме, бу иш — пек 
муим иш. Сувсузлыкътан тарламыз къурып къалса малларымы- 
зны насыл бакъаджакъмыз, не ашатаджакъмыз? Меним юрегим 
раат дегиль, онынъ ичюн мен ойле ниет эттим: не паалыгъа олса 
олсун, бугунь арыкъны къазып, тарламызгъа сув йибермек ке- 
рек. Ишимни битирсем, сонъ ашарым, раатланырым, — дей. Бу 
сезлерни эшиткен апайы эвине къайта. Койлю исе акъшамнынъ 
кеч маалинедже чалышып, арыкъны къазып, чыкъа тарласына сув 

бере. Койлю къуванып «Аллагъа чокъ шукюр», деп арыгъындан 
тарласына акъып кельген сувгъа хайли бир вакъыт бакъып отура. 
О пек болдура, амма юреги япкъан ишине къуванып, пек раат 
ола. Ниетине иришкен койлю эвине къайта, отурып сигарыны 
ичип апайына: 

— Энди манъа аш бер, — дей. Койлю къолуны-бетини ювып, 
ашыны ашап юкълап къала. 

Башкъа бир койлю де арыкъ къазып озь тарласыны сувармакъ 
истей. Оны да апайы уйледе аш ашамагъа чагъыра. Адам апайы- 
на «ёкъ» деп оламай. Къолундаки курегини ташлап, эвине барып, 
ашыны ашап ятып юкълап къала. Онынъ тарласы сувсуз къурып 
къала. 

Адам япкъан ишини юректен, авесликнен япса, истеген ишининъ 
башътна чъкъар. Анджакъ ойле адамлар озь макъсат-ниетине етер. 


Севги 


2 ир адам къарт дервишке келип: 

— Мен Аллагъа инангъан адамым. Алланыдогъру этип 

севмекни огрет манъа, — дей. Къарт дервиш адамгъа ма- 
налы-маналы бакъып: 

— Сен башта айт манъа, къардашым, омрюнъде бирисини сев- 
динъми? — деп сорай. Адам къолларыны юкъары котерип: 

— Мен Аллагъа инангъан адамым, севгинен огърашкъаным ёкъ. 
Манъа севги керекмей, тек бир Алланы севмек истейим. Алладан 
гъайры, башкъа кимсе керекмей, — дей. Къарт дервиш кене де: 

— Мен санъа ялварам, яхшы тюшюнип бакъ, сен омрюнъде бир 
кимсени севдинъми? — деп текрарлай. Ачувланып башлагъан адам: 

— Мен санъа къач кере айттым. Мен башкъа адамлар киби де- 
гилим, кимсени севгеним ёкъ. Сени къыдырып аселет санъа кель- 
дим. Алланы догъру севмеге огрет манъа, дейим, — деп къычыра. 

Къарт дервиш адамны аджып агъламагъа башлай да: 

— Сен пек гъарип бир адамсынъ, омюринъде кимсени севме- 
генсинъ. Языкълар олсун, амма, санъа севги акъкъында бир шей 
айтып оламам. Огълум, башта бир кимсени севип, севги не олгъа- 
ныны анъламакъ керексинъ. Севги — анълатылмасы пек къыйын 
бир шей ки, оны санъа кимсе догъру-дурюст анълатып оламаз. 
Огълум, севги — юксек мердивеннинъ биринджи басамагъыдыр. 

Сен шу мердивеннинъ биринджи басамагъына даа минмейип, 
мердивеннинъ сонъки басамагъыны сорайсынъ. Башта севги не 
олгьаныны анъла, сонъ манъа келирсинъ, — деп адамнен сагъ- 
лыкълаша. 


Падиша ве онынъ ярдымджылары 


2 ир падишанынъ учь ярдымджысы бар эди. Бир кунь 
оларнынъ учюни де чагьырып: 

— Куньдогъуштан куньбатыгъа къадар къач куньлюк 
ёл? Алла бизге къайсы тарафтан бакъып тура? Фиятым не къа- 
дар? — деп сорай. 

Падишанътнъ ярдымджылары шашып-сачмалап, бири-бирине ба- 
кьып туралар. Падишанынъ берген суаллерине бириси де джевап 
берип оламай. Падиша оларгъа серт-серт бакьып: 

— Мен сизге учь кунь берем. Учь куньден сонъ келип суал- 
лериме джевап береджексинъиз, я да бир адам тапынъыз да, о 
джевап берсинь. Эгер учь куньден сонь джевап олмаса, башы- 
ньызны кесерим, — дей. Падишанынъ ярдымджылары берильген 
суаллерге джевап тапалмайып, джевап бере биледжек бир кимсе- 
ни къыдырып тапмакъ ичюн ёлгъа чыкъалар. Юре-юре бир дегир- 
менге келип чыкъалар. Оларны къаршылап алгъан дегирменджи, 
атеш якъып, аш пиширип, ёлджуларны ашата. Мусафирлерининъ 
кейфлери бозукъ олып, къасевет эткенлерини анълагъан дегир- 
менджи: 

— Не ичюн кейфинъиз ёкъ, бельки мен сизге ярдым эте били- 
рим, — деп сорай. Падишанынъ ярдымджылары «не билир шу 
дегирменджи», — деп тюшюнелер. Сонъ олардан бириси аркъа- 
дашларына бакъып: 

— Бельки бу адий адам падиша берген суаллерининъ джевап- 
ларыны биледир, бизни олюмден къуртарыр, — деп айта. Сонъ 
бутюн шейни дегирменджиге айтып берелер. Дегирменджи бираз 
тюшюнип: 

— Къасеветленменъиз, мен сизге ярдым этерим, бу суаллернинъ 
джевапларыны билем, — дей. Падишанынъ ярдымджылары къу- 
ванып, падишагъа келип: 

— Биз сизинъ берген суаллеринъизге джевап тапалмадыкъ, амма 
ойле бир адам таптыкъ ки, о догъру джевап бермеге азыр, — дейлер. 

Падиша дегирменджини чагъыртып: 

— Эр шейни бильген адам сенсинъми? Къана айт манъа, ба- 
къайым, куньдогьуштан куньбатыгъа къадар къач куньлюк ёл? — 
деп сорай. Дегирменджи эмин бир сеснен: 

— Падишам, о ёл — пек узун, не сиз, не мен, аслы да кимсе, о 
ёлны джаяв кечип оламаз. Амма кунешнен ай бу ёлны йигирми дёрт 
саатте кечелер, — деп джевап бере. 

Падиша пармагъынен кокни ишарет этип: 

— Алла къайсытарафтан бакъып тура? — деп сорай. 

Дегирменджи бир чыракъ якъып: 

— Падишам, чыракънынъ ярыгъы къайсы тарафны ярыкъла- 
та, — деп сорай. Падиша этрафкъа козь атып: 

— Эр тарафны ярыкълата, — деп джевап бере. 

Дегирменджи этрафны косьтерип: 

— Ан-а-а, Алла да ойле этип эр тарафкъа бакъып, эр тарафтан 
бакъып тура, — дей. Бу джевапны бегенген падиша: 

— Пек яхшы! Я меним фиатым не къадар? — деп учюнджи 
суалини бере. Дегирменджи урьметнен башыны эгип: 

— Падишам, эгер меним айткъаныма джанынъыз агъырмаса, 
ачувланмасанъыз, мен бойле дерим: Бир адам пейгъамберни отуз 
кумюшке саткъан. Айып этменъиз, падишам, амма, сизинъ фия- 
тынъыз да ондан даа къыйметли дегиль. «Адий инсан олса да, 
пек акъыллы адам экен», деп тюшюнген падиша, дегирменджининъ 
джевапларыны бегенип, онъа бахшышлар берип йибере. 


(Қыл апай ве Базиргян 


2 ир койде балаларъгнен берабер бир тул апай яшай зкен. 
Онынъ къоджасы чокътан ольген, амма о, оксюз балала- 
рыны пек яхшы тербиелеп осьтюре экен. Апай эм атик, 

эм ишкир, эм де кимседен артта къалмай ве кимседен къоркъмай 
экен. Бутюн халкъ «машалла апайгъа», дептул къадынны макътай 
экен. Буны эшиткен бир базиргяннынъ кейфи бозула. «Не ичюн 
мен акъай олып, мени кимсе макътамай. О апайгъа тербие бермек 
керек» деп, тюшюнген базиргян тул апайгъа келип: 

— Сени эр кес макътай, атик, ишкир, акъыллы экенсинъ. Мен 

сенден даа атик, даа акъыллы олгъанымны сеннен къавиль этмек 
истейим, — деп айта. 

Тул апай базиргяннынъ сёзлерини динълеп: 
— Мен бир гъарип, тул апайым, балаларымны озюм осьтюрем. 
Кимсеге зарарым тиймей. Сен акъай олып, меннен къавиль этмеге 


кельдинъ. Эгер пек истесенъ, мен разым, — дей. 
Базиргян буюк бир зевкънен козьлерини айландырып: 
— Неге къавиль этемиз, — деп сорай. 


Апай бираз тюшюнип отургъандан сонъ: 

— Ярын саба кунеш догъувыны биринджи ким корьсе, о енъе- 
джек. Юттургъан бир йыл чобан олып, юткъаннынъ айванларыны 
бедава бакъып юреджек. Сен разысынъмы? — деп сорай. 

Базиргян разы ола. Апай, къавиль шаатлары олсунлар, деп 
кьомшуларыны да чагьырып оларнынъ узурында базиргяннен 
къавиль этелер. Апай къомшуларынен берабер акъшамлыкъ 
ашап, юкъламагъа яталар. Базиргян гедже турып азбаргъа чы- 
къа. О якъкъа, бу якъкъа бакъып, юксек бир ер къыдыра. 
Сонъ эвнинь тёпесине чыкъып, бутюн гедже козь юммайып кунь 
догъгъаныны беклеп отура. Апай юкъусына тойып, сонъки хораз 
чакъыргъан сонъ тура. Элини-бетини ювып, сабалыкъ къавеси- 
ни ичип, азбаргъа чыкъа. Эвнинъ тёпесинде отургъан базиргян- 


ны корип: 
— Къана, тюш эвнинъ тепесинден де, бар айванларымны бакъ. 
Мен енъдим. Бугуньден башлап сен меним чобанымсынъ, — деп 


айта. Апайнынъ бу сёзлеринден шашып сачмалагъан базиргян: 

— Сен не айтасынъ шу, апай? Сени эр кес макътай-макътай, 
санъа, гъалиба, козь тийген. Мен бойле бир юксек ерде отурып 
турып, кунеш догъгъаныны корьмейим де, сен ашагъыда турып 
насыл коресинъ? — дей. Апай кулюмсиреп: 

— Эй, сени... тентек, анъкъав адам экенсинъ, башынъны ар- 
тынъа айландырып бакъ. Анавы балабан къаяны коресинъми? 
Къаянынъ энъ тёпесинде кунешнинъ нурлары ойнап, йылтырап 
тургъанларыны корьмейсинъми, ёкъса, — дей. 

Эвнинъ тёпесинден яваштан тюшкен базиргян: 

— Мен нафиле сенинънен къавиль эттим. Пешман этем, олды 
оладжакъ. Сен апай дегиль, шейтансынъ. Мен дикъкъатлы ол- 
мадым, — дегенден сонъ, башыны ашагъы алып апайнынъ къом- 
шулары огюнде: — сен енъдинъ, — деп енъильгенини таны- 
ды. Бойле этип базиргян бир йыл тул апайнынъ айванларыны 
бакъып юрьген. 

Эльмаз къыдырып кеткен адам 


> ир кунь фукъаре бир адам озь тарласыны къазгъанда 
аджайип бир ташчыкъны къазып чыкъара. Ташчыкъны 
кьолуна алып бакъса, башкъа ташларгъа ошамай — ойле 
бир гузель орьнекли йылтыравукъ ташчыкъ, иште. Ойнасынлар 
деп, ташчыкъны балаларына бере. Балалар ташчыкънен ойнап 
безгенден сонъ, оны пенджеренинъ бир кошесине къойып унута- 
лар. Бир кунь бу адам эвининъ янындан кечкен дервишни корип 
оны эвине чагъырып мусафир эте. Мусафир олып, ашыны-сувуны 
ашап-ичкен дервиш эв саибине: 
— Мен ойле бир ер билем ки, о ерде, бир озеннинъ ялысында, 
о къадар эльмаз тапмакъ мумкюн ки, шашарсынъ. О озеннинъ 
ялысында азчыкъ чалышсанъ, тез арада зенгин бир адам олур 
да кетерсинъ. Тарланъда омюр бою чалышып о къадар пара къа- 
занамазсынъ, — деп сагълыкълашып кете. Дервишнинъ айткъан 
лафлары адамнынъ акъылындан ич чыкъмай, раатлыкъ бермей. 
О озеннинъ къаерде олгъаныны бильмейип, тез-тез дервишнинъ 
айткъан эльмазларны тапып, зенгин олмакъ ичюн энди азырлыкъ 
корьмеге башлай. Тарласыны сата, олгъан парасыны янына алып 


къорантасына: 
— Сиз мени бекленъиз. Къысмет этсе, бир беш йылдан сонъ 
зенгин олып къайтып келирим, — деп сагълыкълаша ве эльмаз 


къыдырып ёлгъа чыкъа. Чокъ долашты, къыдырды, чокъ огъраш- 
ты, амма дервиш айткъан озенни ойле де тапып оламады. Беш 
йыл ичинде эльмазнынъ насыл олгъаныны ве оны насыл этип тап- 
къанларыны яхшы этип билип анълагъан адам, бир шейсиз, капик- 
сиз эвине къайтып кельди. Бир де бакъса, не корьсин, эв пендже- 
ресининъ кошечигинде унутылып къалгъан ташчыкъны коре. Бу 
адий ташчыкъ дегиль де, акъикъий эльмаз ташы олгъаныны энди 
пек яхшы анълай эди. Пырыл-пырыл ялтырагъан эльмазны корип, 
оны насыл этип тапкъаны акъылына тюшти. Ташчыкъны къолуна 
алып: «Мен беш йыл къорантамны ташлап, олмайджакъ ерлерде 
долашып юрьдим, сени къыдырдым. Сен исе эвимнинъ пенджере- 
синде мени беклеп тура экенсинъ», — деген эльмаз къыдыргъан 
адам, бу эльмазнен зенгин олгъан. 

(ЖАР макътанчакъ 


> ир адам апайынынъ башына тавукь йымыртасы кьойып, 

тюфегинен атып йымыртаны урып тюшюре экен. Апайы- 

нынъ кьоркьусындан отю патлай яза экен. Амма къо- 
джасы кулип, макьтанып апайына: «Сонь, корьдиньми? Дюньяда 
манъа ошагъан даа бир йигит бармы экен?» — деп макьтана экен. 
Бу макьтанчакьнынь апайы, анасына барып озь дертини айтып 
анълаткъан. Анасы къызына: «Къызым, къоджанъ бир даа шай 
эткенде, макътанып башлагъанда, онъа «сен пек макътанасынъ, 
амма яхшысындан яхшысы эр вакъыт тапыла» де, — деген. Апай 
анасынынъ айткъаны киби япкъан. Акъайы апайынынъ башын- 
дан йымыртаны тюфекнен атып урып тюшюрген сонъ, макътанып 
башлагъан. Апайы онъа бакъып: 

— Сен неге къуванасынъ, тавкель, макътанасынъ. Яхшыдан 
яхшысы даима тапылгъаныны бильмейсинъми, ёкъса? — деген. 

Апайындан бойле лафлар эшитип, джаны пек агъыргъан 
акъайы: 

— Бир зевкълы шей айтасынъ, апай, ким менден даа яхшы 
экен? — деп озюнден даа яхшысыны къыдырмагъа кеткен. Ке- 
те-кете бир койге кельген. Бакъса, бир апай чешмеден бардагъына 
сув толдургъаныны корьген. Макътанчакъ апайнынъ бардагъын- 
дан ичмек ичюн сув истеген. Апай адамгъа серт бир бакъыш атып: 

— Чешменинъ янында турып да менден сув истейсинъ. Иште, 
мына чешме, джанынъ истегени къадар ич, — деген. 

Макътанчакъ, апайнынъ къаба сёзюне ачувланып: 

— Эгер сен манъа бардагъындан сув бермесенъ, мен шим- 
ди бардагъынъны алып парларым, — деген. Апай ачувланып 
макътанчакънынъ аякъларындан тутып сагъ омузына котерип 
къойгъан. Сув толу бардагъыныисе сол омузына ерлештирип эвине 
кельген. Макътанчакънынъ къол-аягъыны багълап къойгъан. Би- 
раздан сонъ, апайнынъ къайнатасы келип, багълы яткъан адамны 
корьген: 

— Келин, бу ким? — деп сорагъан. Келини багълы яткъан макъ- 
танчакъкъа бакъып: 

— Баба, бу адам меним сув бардагъымны къырмакъ истеди, 
онынъ ичюн мен оны багълап къойдым, — деген. 

Макътанчакъ япкъан ишинден утанып пешман олып: 

— Келининъизге айтынъыз, мени чезсин, — деген. Келин адам- 
нынъ аягъыны-къолуны чезген сонъ, къарт макътанчакъкъа шу на- 
сиатны берген: 

— Огълум, дюньяда чешит-тюрлю, бири-бирине ошамагъан 
инсан бар. Эр бир адам, озюне коре аджайиптир. Яхшысындан 
эр вакъыт даа яхшысы тапыла. Ич бир вакъыт «мен» деп макъ- 
танма, алчакъгонъюлли ол. Мен санъа берген насиаткъа къулакъ 
асмасанъ, устюнъден эр вакъыт кулерлер. Бу ярамай адетинъ- 
ни ташла. Япкъан ишинъни тюшюнип яп, айткъан лафынъ ким- 
сенинъ джаныны агъыртмасын. Ондан сонъ халкъ сени урьмет 
этер. 

Макътанчакъ адам бойле насиатны къарттан зшиткен сонъ чы- 
къып эвине кеткен. Ёлда акъылына апайынынъ айткъан сёзлери 
кельген. Дюньяда эр бир яхшынынъ, даа яхшысы тапыла экен. 


Дюнья — эр бир адамнын» 
оэюне коре дюньядыр 


2 ир ёлнынъ четинде къуругъан терекнинъ кевдеси тура 
экен. Геджелернинъ биринде шу ёлдан бир хырсыз 
кечип кеткенде, къаранлыкъта къуругъан терекнинъ 

кевдесини бир пусу зан этип къоркъкъанындан артына къайтып 
башкъа ёлдан кете. Айны гедже, севдалы бир яш йигит бу ёл- 
дан кеткенде, къаранлыкъта, ёлнынъ четинде терекнинъ кевде- 
сини корип, севген къызы беллеп якъын кельсе, терек олгъаны- 
ны анълагъан сонъ, кейфи бозула. Кене шу гедже, айны ёлдан, 
къартанасындан пек чокъ къоркъунчлы масаллар эшиткен даа 
бир огълан келип кечкенде, къаранлыкъта, къуругъан терекни 
корип, козюне корюнген къоркъунчлы аждерхалардан къоркъып 
къачып кете. Къуругъан терек исе къуругъан терек эди, шай да 
терек олып тура. Хырсыз къуругъан терекни корип, оны пусу- 
да беклейлер беллеп, къоркъып артына къайтып кете. Севдалы 
йигит, севген къызы беклей деп къувана, къоркъакъ огълан исе 
къоркъып къачып кете. Эр бир адам, озю насыл олса, дюньяны 
да ойле коре. 

ТРЕ рие тенбели 


> ир койде пек тенбель адам яшай экен. Бутюн кунь мин- 

дер устюнде отурып болдургъандан сонь, ятып юкьлай 

экен. Къорантасы пек фукъаре яшай экен. Апайы бир 

озю чалышып къорантасыны бакъа экен. Баласы-чагъасы эр ва- 
къыт ач экен. Апайы къоджасына: 

— Бутюн кунь ятасынъ, отурасынъ, аслы утанмакъ деген шей не 
олгъаныны билесинъми? Тур энди, акъайсынъ, одунымыз битеята. 
Бар одун кетир, балаларымыз ушюп къатып къаладжакълар, сен 
насыл бабасынъ? Санъа къоджагъа чыкъып, бутюн омюр чекише- 
джек экеним, — дей. 

Къоджасы ачувланып: 

— Эй, Алла, Алла! Апакъай, сен менден не истейсинъ, шу? 
Бу сувукъта одунгъа барып бузлап къатып къалгъанымны истей- 
синъми? Токъта, азчыкъ сувукълар джиберип, авалар бираз къыз- 
сын, сонъ барып одун кетиририм, — дей. 

Шай этип бутюн къыш сувукъ эвнинъ ичинде отурып, зар-зор- 
нен къыштан чыкътылар. Къыш битти, баарь де кечти, сыджакъ 
яз кельди. 


Апайы кене: 

— Адамлар къышлыгъыны яздан тюшюнелер. Къана, ятып 
юкълагъанынъ етер энди. Бириси кельсе, акъыл огретмеге башлай- 
сынъ, тербие бересинъ, пек гузель лаф этесинъ. Эр шейни биле 
экенсинъ, амма къолунъдан бир шей кельмей. Бар, къышлыкъ 
одун азырлап кель, вакъытны къачърсанъ, кене кьышта одунсыз 
кьалырмыз, — дей. 

Акъайы озюни эшитмеген киби косьтерип, козьлерини юмып 
ята. Апайы кене айткъанларыны текрарлай. Къоджасы яткъан 
еринден: 

— Сен меним джанымны якътынъ, раатлыкъ ёкъ, мен сенинъ 
сесиньден бездим, не мырылдай-мырылдай, кьылынып турасынъ 
шу, сени сыджакълар сыкъа, гъалиба. Бу сыджакъта мен насыл 
барып чалышайым. Токъта, сыджакълар тюшсинъ, салкъынлар 
кельсинь, сонъ барып къышлыкъ одун азырларым, — деп янбашы- 
на чевирилип юкълап къала. Иште, тенбель адам, чалышмамакъ 
ичюн илле бир мана тапар. Тенбельге иш яптырмакъ, оны ча- 
лыштырмакъ — пек къыйын бир шей. Шунынъ ичюн: «Тенбельге 
иш буюргъандже, кес баджагъынъ, яп кебап», — дегенлер. «Тен- 
бельнинъ иши битмез, яз кельсе де кьыш битмез», — дегенлери де 
догъру экен. 


Иъыэгъанч ре пахылджы 


2 им-кимден бетер олгьаныны — къызгъанч пахылджы- 
данмы я да пахылджы къызгъанчтанмы, пек меракъ- 
ланып, бильмек истеген бир падиша, пахылджынен 

къызгъанчны тапып кетирмесини буюра. Падишанынъ хызметчи- 

лери, эки дост олгъан пахылджынен къызгъанчны тапып кетире- 
лер. Падиша оларгъа шарт къоя: «Экинъиз де менден джанынъыз 
не истесе — истенъиз. Эр шейни беририм. Амма билинъиз ки, 
биринджи истегенге береджегим шейни, экинджиге эки кере чокъ 
этип береджегим». Къызгъанчнен пахылджы бири-бирине бакъып, 
тюшюнип къалалар. Экиси де, «мен истеген шейимни, демек, онъа 
эки кере чокъ береджек, збет, бекле, шимди алырсынъ», деп тю- 
шюнелер, бириси де биринджи олып башламагъа истемей. Оларгъа 

бакъып тюшюнджелерини анълагъан падиша, пахылджыгъа айла- 
нып: «Сен биринджи исте, сени дикъкъатнен динълейим», - дей. 
Пахылджы адам «аркъадашым меним истегенимден эки къат чокъ 
аладжакъ, онъа менден яхшы дегиль де, менден бетер олсун», 
деп бир хиянетлик тюшюнген ве падишагъа бакъып: «Меним па- 
дишам, сизден тек бир истегим бар. Ойле бир эмир беринъиз 
ки, бир козюмни оюп чыкъарсынлар», — дей. Бу адамнынъ 
истегине шашып къалгъан падиша ондан: «Сен не ичюн козюнъ- 
ни чыкъартмакъ истейсинъ? Сенинъ акъылынъ бармы? Аслы не 
истегенинъни тюшюндинъми?», — деп сорай. Пахылджы озюни 
сыкъмайып: «Эбет, тюшюндим. Эгер сиз меним бир козюмни 
чыкъарсанъыз, аркъадашымнынъ эки козюни чыкъараджакъсы- 
ньыз», — дей. Падиша бу лафларны эшитип, пахылджы адам не 
къадар хынзыр, ярамаз, къара юрекли олгъаныны корип экисини 
де къувып йибере. 


Дервиш ве сабын ЯПКЪаН адам 
2 ир кунь дервиш иле сабун япкъан адам, экиси ёл бою 
лаф этип кеткенде сабунджы дервиштен: «Не бар шу би- 
зим динимизде: бу беляларгъа, къазаларгъа, бакъ сен, 
башымыздан нелер келип кече, бир яхшылыкъ корьмеймиз. Эр 
кес айнеджилик этмеге, хырсызлыкъ япмагъа, алдатмагъа тыры- 
ша. Алланынъ айткъаны киби, огреткени киби кимсе бир шей яп- 
май. Эгер акъикъатен бизим динимиз ойле яхшы дин олса, не ичюн 
бизге ярдым этмей», — деп сорай. Дервиш оны динълеп бир шей 
айтмай, индемей кете. Кеткен ёллары боюнда, тыйнакънынъ ичин- 
де ойнап отургъан балаларны корелер. Дервиш токътап усть-башла- 
ры кирли балаларны косьтерип: «Сен сабун адамларнынъ кирини 
ювып, темиз эте дейсинъ, амма балалар эп бир кирли. Сабун-сабун 
деп айтасынъ, не бар сенинъ сабунынъда? Сабун пек чокъ, амма 
балалар эп бир кирли. Мен сенден сорамакъ истейим. Сенинъ са- 
бунынъ кимге керек, кимге ярдым эте? — деп сорай. Дервишнинъ 
бу суалине шашкъан сабунджы: «Токъта, дервиш агъа. Сабун ойле 
шей ки, оны къулланып ювунмакъ керек. Акс алда темиз оламаз- 
сынъ. Эгер биз темиз олмакъ истесек, сабунны къулланмакъ ке- 
рекмиз», — дей. 

Дервиш: 

— Эльхамдуллилях, — деп лафыны шойле девам эте: «Догъру 
айтасынь, достум. Мына шимди сен озюнъ берген суалинъе дже- 
вап таптынъ. Бизим динимиз де ойле. Динни севмек, оны кутьмек, 
диннен яшамакъ керек. Динни кутькен адам эр вакъыт догъру иш 
япа, догъру яшай. Бизим мусульман динимиз дюньяда энъ догъру 
диндир. Динни кутьмеген адам — динсиз, ярамай адам, ондан эр 
тюрлю яманлыкъ беклемек мумкюн. Тек динни севген, оны кутькен 
адамгъа Алла ярдым эте». Сабунджы бу сёзлерден тесирленип, тю- 
шюнип къалды. Сонъра минетдарлыкънен дервишке бакъып: «Пек 
догъру ве яхшы анълаттынъ. Мен эр шейни анъладым, чокъ сагъ 
ол, дервиш агъа», — дей. 


Кокте не къадар йылдыз Бар? 


2 ир падишанынъ акъыллы бир досту бар зкен. О досту- 
ны пек севип урьмет эте экен. Падишанынъ ярдымджысы 
буны корип пек пахыллай экен. Экисининъ арасыны боз- 

макъ ичюн не япайым экен, деп тюшюне. Сонъ бир айнеджилик 

тюшюне ве падиша узурына келип: 

— Падишалыкъта сизинъ достунъызны пек акъыллы адам экен, 
деп айталар. Эгер о акъикъатен пек акъыллы олса, ондан кокте не 
къадар йылдыз олгъаныны ве ернинъ ортасы къаерде олгъаныны 
соранъыз, — деген. Бу меселеге пек авесленген падиша достуны 
чагъыртып: 

— Достум, кокте не къадар йылдыз олгъаныны ве ернинъ ортасы 
къаерде олгъаныны сенден бильмек истейим, — деп айткъан. Досту 
бойле суаллерни эшиткен сонъ кейфи бозулып, падишанынъ са- 
райындан чыкъып, бир терекнинъ кольгесинде отурыптюшюндже- 
ге далгъан. О сырада, янындан кечип кетеяткъан бир ёлджу: 

— Санъа не олды? Не ичюн бойле тюшюнджеге далып отура- 
сынъ? Сёйле дертинъни, бельки мен санъа ярдым этип олурым, — 
деген. Падишанынъ досту эр шейни ёлджугъа анълатып берген 
сонъ, ёлджу: 

— Эшегинъни тыраш этип сачларыны кетирип падишагъа бер 
де, «мында не къадар сач олса, кокте де о къадар йылдыз бар», 
деп айт. Сонъ бир ерге отурып, «мына мен отургъан ер — ернинъ 

ортасыдыр», де. «Эгер манһа инанмасанъыз, мени тешкермек 
ичюн дерт тарафкъа адам ёлланъыз», — деп сёйле». 

Падишанынъ досту ойле де япа. Эшегини тыраш этип сачлары- 
ны падишагъа берип: 

— Мында къач дане сач олса, кокте де о къадар йылдыз бар, 
инанмасанъътз, сайып бакъынъыз», — деген. Сонъра ерге отурып: 

— Мына мен отургъан ер — ернинъ ортасыдыр, инанмасанъыз, 
дёрт тарафкъа адам ёлланъыз, тешкерип кельсинлер, — деп айт- 
къан. Падиша дерт адамны чагьырып оларгъа аш-сув берип, досту 
отургъан ерден дёрт тарафкъа ёллагъан. Падишанынъ достунынъ 
айткъанларыны тешкермек ичюн кеткен адамларындан бу куньге- 
дже бир хабер-тебер ёкъ экен. 


“ 

Къойлар арасында оськен арелан 
2 ала догьураджакь арслан ав къыдырып юргенде, къой 

сюрюсини корип, явашчыкътан отлагъан къойларгъа 

якъынлашып, оларнынъ устюне атыла. Атыла, амма, 
о дакъкъасы бала догъурып, озю оле. Догъып, анасыз къалгъан 
кучюк арслан баласыны аджып, къойлар алып бакъалар. Арслан 
къойларнен осип, оларнынъ бутюн къылыкъларыны огрене: олар 
киби отлай, олар киби манърай. Яни, къойлардан тербие алгъан 
арслан, къойлар киби яшай. Арадан бираз вакъыт кечкен сонъ, 
авланмакъ ичюн къой сюрюси янына кельген башкъа бир къарт 
арслан, къойлар арасында озюне ошагъан арсланнынъ отлап юрь- 
генини корип, шашып къала. Арслан сюрюге якъынлашкъанынен 
къойлар оны дуйып, къачалар. Оларнынъ арасында олгъан яш 
арслан да къоркъып къачып кете. Къарт арслан къойлар арасын- 
да олгъан арсланнынъ артындан юрип башлай. Бир кунь онынъ 
юкълагъаныны корип апансыздан устюне атылып: 

— Эй, уян, манъа бакъ, сен арслансынъ, — дей. Яш арслан 
къоркъкъанындан къой киби манърап башлай. 

Къарт арслан оны тынчландырып: 

— Къойлар арасында яшап, озюнъни къой деп беллейсинъ. 
Сенинъ сыфатынъ арслан, амма къой къылыгъынъ бар. Сен ай- 
ванларнынъ падишасысынъ, къой дегильсинъ, менимнен юрь. 
Арслан олгъанынъны санъа шимди исбат этерим, — дей. 


4% 96 ФУ 


Къарт арслан, къойлар арасында оськен арсланны буюк бир 
озеннинъ ялысына кетирип: 

— Бакъ, сувда кольгелеримизни коресинъми? Бакъ, биз эки- 
миз бир-биримизге ошаймыз. Сен арслан олгъанынъны энди 
анъладынъмы? — дей. 

Къойлар арасында оськен яш арслан дикъкъатнен башта янын- 
да олгъан къарт арслангъа, сонъ сувда озь кольгесине бакъып 
арслан олгъаныны анълай ве къувангъанындан арсланлар ырыл- 
дагъаны киби, бар сесинен ырылдай. 


Налнен пишкен аш 

2 ир къарт адам огълуны сагьынып мусафирликке келе. 

Келини къайнатасынынъ кельгенини корип, кейфи бо- 

зула ве озь-озюне: «Эгер мен шимди оны яхшы къар- 
шыласам, баба, деп урьмет-итибар костерип, ашыны-сувуны огюне 
къойсам, о сонь мында чокъ келип бездирип башлар. Мен шимди 
онһа къуру отьмек берип ашатайым да, бир даа мында кельмеге 
истемесинь», — деп тюшюне. Ойле де япа, кьайнатасыны сувукъ 
къаршылап ала. Къарт адам буны дуя. Ашамакъ вакьты кельгенде 
къартнынъ огюне бир кесечик отьмек къойып: 

— Баба, айып этменъиз, бизим ярамай куньлеримизде кельди- 
нъиз. Ашамагъа бир шейимиз ёкъ, тавукъ-чипчелер хасталанып 
ольди, юзюм бу йыл берекетсиз олды, бостанымызда бакъла ве 
себзелер къуруды. Языкълар олсун, урлукълыкъ биле алып къа- 
ламадъкъ, - дей. Къарт озюни сыкъмайып: 

— Анълайым, къызым, эр шейни анълайым. Сен, балам, къа- 
севет этме, ач къалмазсынъ. Иншалла, эр шей яхшы олур, гонъ- 
люнъ темиз олсун, яшайыш бойледир, иште. Эр шей олып кече. 


Сен манъа, кьызым, фукъарелер ашыны пишир, — дей. Келини 
къайнатасына: 
— Баба, о да насыл аш, мен оныбиринджи кере зшитем, — дей. 


Къайнатасы келинине: 

— Фукъарелер бу ашны яхшы билелер. Бу незетли ашны пи- 
ширмек ичюн нал керек. Эгер сен пиширип оламасанъ, озюм пи- 
ширирим. Мен атешни якъкъандже, сен манъа нал тапып кетир, — 
дей. Келини арангъа барып нал тапып кетире. Къайнатасы къазан 
сорай, келин къазанны да кетире. Къарт налны алып яхшы этип 

юва, къазангъа къоя, бир къашыкъ ягъ ерине учь къашыкъ ягъ 
къоя. Бир балабан баш согъанны темизлеп къызартып сув къоша. 
Бир къач дане къартоп ташлай ве келинден беш дане йымырта 
сорап оларны да къазангъа сытып къойгъан сонъ: 

— Бизим пиширген ашымызгъа падишалар биле сукьланыр, — 
дей. Келини пишкен ашнынъ дадыны бакъса, шашып къала: 


— Налдан пиширдинъизми? Не де лезетли аш! — дей. Къарт 
кулюмсиреп: 

— Ах, къызым, бу ашкъа къырмызы шарап не гузель ярашкъа- 
ныны бильсенъ! — дей. Келин къайнатасына бакъып: 

— Баба, бизде бир шише къырмызы шарап бар, — деп чапып 


шарап кетире. Къарт келинининъ бетине бакъып башындан къал- 
пагъыны чыкъарып, беяз чаларгъан сачларыны сийпап: 

— Мына энди, къызым, насыл яшагъанынъызны корьдим, эр 
шейни анъладым. Меним санъа бир-эки сёзюм бар. Сизге, балам, 
ач олып ашамагъа кельгеним ёкъ. Эвде ашым да, шарабым да бар. 
Мен огълумны сагъынып, сизлерни сагъынып, корьмек ичюн кель- 
дим. Огълумнынъ насыл яшагъаныны корьмек истедим. Корьдим, 
эр шейни анъладым. Сен манъа ойле фукъаре олгъанынъызны, 
озь яныкъларынъызны айткъанда, меним юрегиме пычакъ саплан- 
гъаны киби олды. Сени сынап бакъмагъа истедим, догъру айтып- 
айтмагъанынъны бильмек истедим. Шунынъ ичюн налнен аш пи- 
ширмекни тюшюнип чыкъардым. Мен огълумны осьтюрдим, тер- 
биеледим, зенаат бердим, эвлендирдим, амма, бир вакъыт бойле 
вакъиагъа огърарым деп беллемедим. Сен меним джанымны пек 
агъырттынъ, — дей. Къарт бу сёзлерни айткъан сонъ, «Алла бете- 
ринден сакъласынъ, деп» пек ынджынып, козьлери яшланып чы- 
къып кетти. 


кир адам ве айнеджи Базиргян 


2 ир койде пек ишкир огълан бар экен. Онынъ киби 
кимсе чалышып оламай экен. Болдурмакъны аслы да 
бильмей экен. Иште, ойле чалышып къазангъан парасы- 

на сапы алтындан ясалгъан пычакь сатын алгъан. Алтын пычакъ 
джоюлмасынь, деп оны озь саибине сакъламагъа берген. Бу ишкир 
огъланнынъ саиби де зенгин бир базиргян экен. Базиргян онъа: 

— Санъа керек олгъанда, огълум, айтырсынъ манъа. Мен санъа 
пычагъынъны беририм, — деп айткъан. Бир вакъыттан сонъ иш- 
кир огълан базиргянгъа келип, сапы алтын пычагъыны сорагъан. 
Базиргян озюни бир шей бильмеген, бир шей анъламагъан киби 
тутып: 

— Токъта, джаным, сен не айтасынъ я? Сен манъа бир шей бер- 
мединъ. Мен сенинъ не истегенинъни анъламайым. Насыл алтын 
пычакъ? Сенинъ киби фукъареде алтын пычакъ къайдан кель- 
син? Санъа ким инаныр? — деп огъланны къуваджакъ олгъан. 
Огълан ачувланып базиргяннынъ богъазына япышкъан. Базиргян- 
нынъ хызметчилери огъланны тутып къапудан котерип аткъанлар. 
Огълан койдешлерине неге огърагъаныны айткъан сонъ, къомшу- 
сынынъ къызы огъланны аджыгъан. Къыз базиргяннынъ насыл 
адам олгъаныны яхшы биле экен. Базиргян къызны чокътан берли 
бегенип артындан юре экен. Къыз исе бу айнеджи юзсюз адам- 
дан насыл къуртуладжагъыны бильмей экен. Къыз бираз тюшюнип 
огълангъа: 

— Мен санъа ярдым этерим, эм озь ачувымны чыкъарырым. 
Мен шимди базиргянгъа барайым, сен де менден сонъ келип пыча- 
гъынъны исте, — деген. 

Къыз базиргяннынъ эвине баргъан. Базиргян къызны корип пек 
къувангъан: 

— Мен бу бахытлы кунни чокътан берли беклеп тура эдим, — 
деп къызны къаршылап алгъан. Къыз назланып, кулюмсиреп ба- 
зиргяннынъ янына отургъан. Олар лаф этмеге башлар-башламаз, 
огълан келип базиргянгъа: 

— Сен меним саибимсинъ. Бабам ерине адамсынъ. Алладан 
къоркъмайып устюне гуна аласынъ. Ялварам санъа, меним ал- 
тын пычагъымны къайтар, — деп ялваргъан. Ачувындан чырайы 
денъишкен базиргян аякъ устюне атылып тургъан. Амма, кулюм- 
сиреп тургъан къызны корип утангъан ве бирден йымшап «мен 
шимди огъланнынъ устюне къычырып, сёгюнип башласам, къыз 
не айтыр? Огъланнынъ пычагъыны къайтарып бермесем, къыз 
мени къызгъанч, деп беллер. Пычагъыны берейим шу, козюм- 
ден ёкъ олсун», деп тюшюне ве барып алтын пычакъны кетирип 
огълангъа къайтарып берген. Огълан да къувангъанындан йыр- 
лап, ойнап башлагъан. Къыз да оюнгъа къошулгъан. Базиргян 
да оларгъа бакъып къолларыны котерип оюнгъа тюшкен. Къыз 
кулип базиргянгъа: 


0) 99 У 


— Биз озь япкъан ишимизге къуванамыз. Я сен инсафсыз, на- 
муссыз адам неге къуванасынъ? Сенинъ киби адамлар ёкъ ол- 
сун! — деп огъланнынъ къолундан тутып къачып кеткенлер. Ойле 
этип базиргян къызны да джойгъан, алтын пычакъны да огълангъа 
къайтарып берген. Огълан исе бу гузель къызгъа эвленип бахт- 
лы-частлы олып яшагъан. 


Портмане 


2 ир зенгин адам пенджересинден ёлгъа бакъып отура эди. 
Эвининъ огюнден кечкен бир адамны корип, пенджере 
джамына къакъып эвине чагъыра. Зенгин, эвге кирген 

адамдан: 

— Эгер сен кетеяткъан ёлунъда ичи пара толу бир портмане 

тапсанъ, оны джойгъан адамны тапып, портманени къайтарып бе- 
рир эдинъми? — деп сорай. 


Адам: 

— Эльбет де, мен портманени саибине къайтарып берир эдим, 
аслы да тюшюнип отурмаз эдим, — дей. 

Зенгин онъа бакъып: 

— Сен, ахмакъсынъ! — деп айта. Адам чыкъып кете. Зенгин 


пенджеренинъ янына келип башкъа бир адамны озюне чагъырып 
айны суальни бере. 

Адам: 

— Мен о къадар дели дегилим. О портманени хырсызлама- 
дым, кимседен чекип алмадым, не ичюн оны къайтарайым? Бириси 


джоя, бириси исе тапа, — дей. 
Зенгин онъа бакъып: 
— Сен намуссыз, ярамай адам экенсинъ, — деп адамны эвин- 


ден къувып чыкъара. Бундан сонъ зенгин учюнджи адамны токъ- 
татып эвине чагъыра. Онъа да айны суальни бере. Бу адам бираз 
тюшюнип: 

— Мен шимди не япар эдим бильмейим. Ялан сёйлемеге исте- 
мейим. Пара деген шей — пек сыджакъ шей. Адам къолуна пара 
алгъан сонъ пек денъише. Эгер мен озюмни тутып олсам, парагъа 
къызмайып, ырызымны джоймасам, портманени джойгъан адамгъа 

къайтарып берир эдим. Эгер де парагъа къызып башымны джой- 
сам, эбет де параны къайтармаз эдим. Шунынъ ичюн, догьрусыны 
айтсам, шимди бильмейим не япар эдим, — дей. Зенгин бу адам- 
нътнъ джевапларыны пек бегене ве: 

— Машалла, сен пек акьыллы адам зкенсинъ, догъру джевапны 
шимди сенден эшиттим, -- деп онһа пара берип сагьлыкьлаша. 


Фукъаре адамнын» кызы 
2 ир падишанынъ акъыллы, намуслыбир огълу бар зкен. 
Бабасы оны звлендирмек истей. Огълан къызларнен 
корюше, лаф эте, амма бириси юрегине ятмай. Бабасы 
ачувланып огълуны: 

— Санъа ким керек аслы? Сен насыл союны къыдырасынъ? 
Чокъ сайлагъан: я тазгъа, я назгъа, — деп дарыла. Падишанынъ 
огълу достуны чагъырып: 

— Сен меним энъ яхшы достумсынъ. Санъа озюме ишангъан 
киби ишанам. Сен манъа гузель бир къыз тап, айткъан лафым- 
ны бирден анъласын, тербиели, гузель табиатлы олсун. Къаерден 
тапсанъ тап, шеэрденми, койлерденми тапып кетир, — дей. Досту 
падишанынъ огълундан бу вазифени алып, устюне гузель паалы 
урбалар кийип, янына сувуны-ашыны алып, достуна къыз къы- 
дырмагъа кете. Чокъ юрип къыдыра. Къаялардан, дагълардан 
ашып энди ёлгъа чыкъкъанда, кучьлю бир ягъмургъа тутула. Ор- 
талыкъны сув баса. Шу вакъыт бир фукъаре адамны расткетире. 
Фукъаре адам селямлашып огъландан къайда кеткенини сорай. 

Огълан: 

— Ёлум пек узакъ дегиль, амма пек чамур, юрип олмайым. Ме- 
ним сизге бир теклифим бар, биз бойле этейик: башта мен сизни 
сыртыма алып кетерим, сонъ сиз мени аркъанъызгъа алып кетер- 
синъиз. Бойле этип болдурмайып, раатланып койге тез барып чы- 
къармыз, — дей. Кулюмсиреп онъа бир шей айтмайып, тюшюнип 
къалгъан адам: «Эгер мен оны устюме алсам, тюшмеге истемез, 
не къадар оны устюмде алып кетеджегим?», деп ойлана. Огълан 
кене де: 

— Сен дагъгъа бар да бизге даа бирер аякъ кетир. Учь аякъ- 
нен чамурлы ёлда кетмек къолай олур, — дей. Фукъаре кене онъа 

бакъып кулюмсиреп, «анъкъав адам, айткъан лафыны озю анълай 
зкенми? Дагъда аякъ къайдан кельсин?», деп тюшюниркен, койге 
келип чыкъалар. Койде дженазе чыкъарылгъаныны корелер. Огъ- 
лан фукъареден: 

— Ольген адамны я да тири адамны алып кетелерми? — деп 
сорай? Фукъаре адам онъа бакъып: «Бу огълан акъикъатен де сер- 
сем зкен», деп тюшюне. Фукъаре озь звине кире, огълан исе тышта 
къала, фукъаренинъ къызы бабасыны къаршъгламагъа чыкъа. Ба- 
басы онъа: 

— Кьызым, тышта серсемге ошагъан бир яш огьлан тура, оны 
эвге чагьырып ашат, о да Алланынъ бир кьулудыр, — деп айта. 
Кьыз пенджереден гузель янъы урбаларгъа кийинген бир яш огъ- 
ланны корип бабасындан: 

— Баба, сен къайдан билесинъ онынъ серсем олгъаныны? Не 


иш япты, нелер айтты? — деп сорай. Бабасы къызына огъланы 
насыл расткетиргенини, онынъ теклифини анълатып: 
— О мени сыртына отуртып аслы да алып кетмез зди, — дей. 


Къыз бабасыны тынчландырып: 

— Баба, о акъыллы огълан экен. О сенинънен ёл бою лаф этип 
эглендирмек истеди, о вакъыт ёл да къыскъа корюне, кетмеси де 
енгиль ола, — дей. Къызнынъ бу сёзлерине ачувлангъан бабасы: 

— Эгер о акъыллы олгъан олса, манъа дагъдан аякъ тапып ке- 
тир демез эди, — дей. Къыз бабасынынъ козюне бакъып: 

— Огълан санъа керекли шей теклиф этти. Дагъдан эки таякъ 
алып келип, онъа таянып чамур ичинден кетмеси даа енгиль олур 
эди, — дей. Бабасы даа зияде ачувланып къызындан: 

— Эгер айткъанынъ киби бу огълан акъыллы олса, не ичюн 
дженазени корип, «ольген адамнымы я да тири адамнымы алып 


кетелер?» — деп сорады. Сен тири адамны мезарлыкъкъа алып 
кеткенлерини къайда корьдинъ? — деп сорай. Къыз бабасынынъ 
бу суалине: 


— Баба, огълан пек догъру этипсорагъан. Эгер ольген адам сагъ 
олгъанда яхшы адам олгъан олса, о халкънынъ акъылында даима 
сагъ къала. Амма ярамай адамны, сагълыгъында да кимсе севмей, 
урьмет этмей, — деп джевап бере. Азбарда турып бутюн лафларны 
эшиткен огълан къызнынъ акъыллы олгъаныны анълай да эвнинъ 
къапусыны къакъа. Оны эвге давет этелер. Огъланнен къыз саба- 
гъадже лаф этип чыкъалар, къыз эр бир лафкъа, эр бир суальге 

тез ве догъру джевап бере. Огълан бойле бир къызны тапкъанына 


Къызны озь якъын достуна 


алып кете, падиша да огълуны звлендирип буюк то 


о 


пек къувана ве онъа эр шеини анълата. 


Пади- 


и япа. 


о 


о 


шанынъ огълу фукъаренинъ къызына эвленип частлы ве бахытлы 
олып яшайлар. 

кер адамны раскетирген. Адам, керге бакьып, «бу кёрны сынап 


бакъайым 


я да намуссъзмът 


насыл бир адам экен: намуслымы экен, 


? 


‚ озюни де кёр киби косьтерип керчек кер 


зкен», деп тюшюне де 
адамгъа урулып: 


сокъур адамны, 


‚ мени, 


— Сен кимсинъ, сен насыл адамсынъ 
урып къакъъш кетесинъ. Мен аз къалдым йыкъылмагъа, Алладан 


Й. 


‚ — деп къычырмагъа башла 


о 


къоркъмаи экенсинъ 


Кёр адам сескенип: 

— Айып этме, багьышла, достум. Мен сени корьмейип, апансыз- 
дан санъа урулдым. Мен де кёр адамым, таячыкънен юрем, — дей. 

Олар экиси барышып, отурып лаф этелер. Козьлери корьген 
адам: 

— Менде йигирми дане капик бар. Олардан ангилери кумюштен 
олгъанларыны анълап оламайым, — дей. 

Кер адам, корьген адамнынъ тарафына айланып: 

-- Меним козьлерим корьгенде, кьуюмджы эдим. Бу шейлерден 
пек аньлайым. Капиклерни манһа бер, мен оларны кьолумда тут- 
кьанымнен кумюш олып олмагъаныны анъларым, — дей. Козьлери 
корьген адам капиклернинъ эписини чыкһарып кёрнынъ къолуна 
туттура. Кер, капиклерни кьолуна алып шу дакъкъасы белиндеки 
кьушагьына тез-тез кьыстырып, явашчыкътан козьлери корьген 
адамнынъ янындан бир аз узакьлаша ве ерге ятып, сакъландым, 
депбеллей. Бир къач вакъыт беклеп, козьлери корьген адам керны 
«къыдырып» башлай: 

— Олян, сен къайдасынъ? Параларым къайда? Сен оларны не 
яптънъ? Джаным, козюм, ялварам санъа, достум, параларымны 
къайтар. Мен бир фукъаре кёр адамым, о параларны ойле бир 
кьыйынлыкьнен таптым, Алладан къоркъ!» — дей. Кер адам оны 
керчектен де корьмей зан этип, кьыбырдамайып, сесини чыкъар- 
май ята. Козьлери корьген адам къолуна таш алып шай дей: «Эгер 
де меним параларымны хырсызлагъан адам адалетсиз олса, бу 
таш барып онынъ аягъыны урсын», — деп ташны ата да кёрнынъ 
аягъына ура. Кёр сесини чыкъармайып, явашчыкътан барып баш- 
къа ерге ята. «Мени энди тапалмаз», деп тюшюне. Козьлери корь- 
ген адам балабан бир ташны къолуна алып, кене де Аллагъа ялва- 
рып: «Аллам, о инсафсыз адам, къазангъан параларымны хырсыз- 
лады, эгер о — хырсыз адам олса, бу таш барып онынъ омузына 
урсын», — дей. Таш барып кёрнынъ омузана тие. Кёр агърысына 
даянып, сесини чыкъармайып, кене де яваштан турып узакъча бир 
ерге барып ята. Козьлери корьген адам кене де къолуна таш алып: 
«Аллам, бу таш барып хырсыз адамнынъ манълайына урсын», — 
дей. Кёрнынъ юреги къоркъудан патлай яза. «Бу адам эки кере 
таш атып, айткъан ерине урды. Шимди де атып манълайыма урса, 
мени ольдюреджек де, сонъ бу паралар кимге къаладжакъ?», — 
деп тюшюнген кёр: 

— Олян, токъта, токъта, къардашым! Санъа не олды я? Мен 
къачкъаным ёкъ, мен мындайым. Мен тек керчек кумюшлерни 
айырмагъа истедим, шимди капиклеринъни къайтарырым, — дей. 
Козьлери корьген адам кёрны яхшы сёгип: 

— Сен мени, козьлерим корьген адамны, алдатмагъа истединъ. 
Сени насыл бир адам экенинъни бильмек ичюн параларымны асе- 
лет санъа берип сынап бакътым. Амма сен хырсыз, намуссыз бир 
адам экенсинъ, — деп параларыны алып, айланып кете. 


Фукъаре ве онынъ садыкъ апайы 


2 ир койде фукъаре бир адам яшай экен. Онынъ назик, 
гузель апайы бар экен. Апайыны корьген адамлар сукъла- 
нып къала экен. Амма къадын пек намуслы, ябанджы 

адамларгъа козь ташламай, кьоджасына пек садыкъ апай экен. Бир 
кунь оларнынъ эвине бир базиргян келип фукъареге бир теклифте 
булунгъан: «Мен шеэрге алыш-вериш этмеге кетем. Эгер истесенъ 
менимнен кель, яхшы чалышсанъ джанынъны агьыртмам, яхшы 
пара беририм», — деген. Фукъаре тюшюнип къалгъан: «Эльбет 
де, кетмек керек, бельки бир шейлер къазанырым», деп апайынен 
сагьлыкьлаша, «тезден къайтып келирим», деп базиргяннен чы- 
кьып кеткен. Оларнынъ кетеджеклери ер де - якьын бир ер 
дегиль экен. Гедже къаранлыгъында базиргяннынъ достлары 
отургъан бир койге келип токътагъанлар. Базиргян достларынен 
отурып ашай-иче, раатланып лаф эте экенлер: бириси анасыны 
макътай, дигери исе апайыны макътай экен. Энди бу фукъаре де 
лафкъа къошулып: 

— Меним апайым пек намуслы, садыкъ кьадын, огюне алтын- 
дан япылгъан бир шей къойсанъ биле козюни котерип бакъмаз. 
Мен ондан пек разым, -- деген. Базиргян достларынен бу лафлар- 
ны эшитип онынъ устюнден кульмеге башлагъанлар. Бунъа фукъа- 
ренинъ джаны пек агъыргъан. Базиргян фукъареге: 

— Бир вакъыт апайынъны макътама, яньлышып пешман зтер- 
синъ», — деп онынънен къавиль эткен: 

— Шимди къайтып апайынъа барырым. Эгер мен апайынъда 
бир гедже къоньш къалгъанымны исбат зтсем, сен учь йыл манъа 
бедава чалышаджакъсынъ. Эгер исбат зтип оламасам, бутюн бай- 
лыгъымны санъа беририм, — деген. Базиргян атына минип фу- 

къаренинъ эвине къайтып баргъан. Фукъаренинъ апайы «акъайым 
эвде ёкъ», деп къапусыны ачмагъан. Базиргян чокъ ялваргъан, эм 
пара, эм бахшышлар береджек олгъан. Амма фукъаренинъ апайы 
бир шейге коньмеген. Шу койде бир айнеджи къартанай яшай 
экен. Базиргян къартанайгъа барып чокъ пара берип, ярдым сора- 
гьан. Къартанай параны алып «шимди бир шейлер тюшюнирмиз», 
деп базиргянны бир сандыкънынъ ичине отурткъан. Сандыкънынъ 
къапагъында бир тешичик тешип, сандыкъны бир аммал тутып 
фукъаренинъ апайына кетире де: 

— Акъыз, мен бу гедже эвде олмайджагъым, мына бу санды- 
къны сенде кьалдырайым да, хырсызламасынлар, - деген. Ойле 
айнеджилик этип къартанай сандыкьны фукъаренинъ эвинде къал- 
дырып чыкъып кеткен. Гедже къадын юкъламагъа азырлангъанда 
устюндеки урбаларны чыкъарып сандыкънынъ устюне къойгъан. 
Базиргян сандыкънынъ тешичигинден бакъып къадыннынъ белин- 
де кучюк бир бенъчик абайлагъан. Бир аз вакъыттан сонъ, базир- 
гян явашчыкътан сандыкънынъ къапагъыны ачып, сандыкъ устюн- 
деки къадыннынъ йипек кольмегини чекип алгъан. О кольмекнинъ 
огюнде къоджасы багъышлагъан паалы, топуз баш ине бар экен. 
Экинджи куню саба къартанай сандыкъны алып кеткен. Къадын 
бутюн эвини акътарып озь кольмегини тапып оламагъан. Базир- 
гян исе озь къара ишини япып керванына етип кельген. Фукъареге 
апайынынъ кольмегини косьтерип: 

— Мен бу геджени сенинъ апайынънен кечирдим. Апайынънынъ 
белинде кучюк къара бенъ бар. Мына бу кольмек онынъ кольме- 
ги, делиль этип кетирдим, таныйсынъмы? Мен юттым, бу куньден 
башлап сен менде учь йыл бедава чалышаджакъсынъ. Сен къа- 
дынларгъа нафиле о къадар ишанасынъ, сен буюк акъылсызлыкъ 
яптынъ, — деп айта. Фукъаре апайынынъ кольмегини корип, юре- 
ги патлай язагъан. Тургъан еринде къатып къалып, тили тутулып 
бир шей айтып оламагъан. Дюньяда энъ якъын инсаны — севгили 
апайы онъа хаинлик япкъанындан пек янып буюк къасеветке дал- 
гъан. «Аллам, къайдан кельди бу беля меним башыма, масхаралы- 
къкъа огърадым, энди насыл яшайджагъым», деп не япаджагъыны 
бильмейип, апайына: «Мени беклеме, сен меним бутюн омрюмни 
боздынъ, бутюн дюньягъа масхара эттинъ, сени кореджек козюм 
ёкъ», — деп мектюп язгъан. Апайы мектюпни алып, эвини къал- 
дырып ёлгъа чыкъакъан. Чокъ ёл юрип денъиз ялысына кельген. 
Ялыда балыкъчыларны корип, олардан балыкъчы урбасы истеген. 
Бир балыкъчы къадынны аджып озь урбасыны онъа берген. Ба- 


“7% 106 У 


лыкъчы урбасыны кийнген къадын ялыда буюк бир гемини корип 
янына бара да геми капитанына ишке алмасыны ялваргъан. Оны 
матрос этип гемиге алгъанлар ве яхшы чалышкъаны ичюн, тезден 
геми капитаны этип сайлагъанлар. О пек намлы капитан олгъан. 
Бир кунь, базаргъа чыкъып бир базиргяннынъ йипек апай коль- 
меги саткъаныны корьген. Озь кольмегини таныгъан къадын ба- 
зиргяндан: 

— Сен бу кольмекни къайдан алдынъ», — деп сорагъан. Базир- 
гян шашмалап ве къоркъкъанындан бутюн шейни айтьш берген. 
Къадын базиргяннынъ айткъанларыны динълеген сонъ шеэрнинъ 
башына барып эр шейни анълаткъан. Шеэрнинъ башъг базиргянны, 
ве фукъарени озюне чагъырткъан. Шеэрнинъ башы ондан: 

— Сен не ичюн бойле яптынь, намуслы, садыкъ къадыннынъ 
устюне ифтира атып буюк бир гуна ишлединъ, — деп оны джеза- 
лагъан. Капитан къадын исе фукъареге бакъып: 

— Сен энди эр шейни билесинъ, эгер апайынъны корьсенъ не 
япар эдинъ? — деп сорагъан. 

— Мен бутюн омюр меним апайым садыкъ, намуслы олгъанына 
Аллагъа дуалар окъуп кельдим. Бутюн къабаат озюмде. Мен шу 
яланджы базиргянгъа инандым, энди пек пешман этем, — деген 
фукъаре башыны эгип, окюр-окюр агъламагъа башлагъан. Къадын 
оны аджып юреги даянып оламай, башындан капитан шапкеси- 
ни чыкъарып акъайынынъ бойнуна сарылгъан. Олар бири-бири- 
не къвушкъанларына, эр шей яхшы олып чыкъкъанына къуванып, 
севинч козь яшларыны силе-силе эвлерине къайткъанлар. Шеэр- 
нинъ башы исе оларнынъ артындан бакъып къалгъан. 


йны Багъъшлап олемазевнъ 


2 ир кучюк эски эвчикте, къаяларнынъ тюбюнде, бир 
фукъаре адам яшай зкен. Эвчигининъ ичи бом-бош, гъа- 
рипнинъ бир шейи ёкъ экен. Бир кунь о эвде олмагъанда, 

эвине хырсыз кирген. Хырсыз бакъкъан, корьген эвнинъ ичинде 
алмагъа бир шей ёкъ экен. Шу арада эвине фукъаре адам къайтып 
кельген ве хырсызны корип оны аджыгъан: 

— Сен манъа келип чыкъкъандже, баягъы ёл кечтинъ. Энди бош 

къолнен къайтмакъ олмаз. Мына менден санъа бахшыш олсун, ал 

устюмдеки джуббемни, — деген. Хырсыз фукъареге бакъвпт, бойле 
дели адамлар да дюньяда ола зкен, деп чокъ тюшюнмеден джуб- 
бени ала да, къачып кете. Фукъаре исе — чыр-чыплакъ, ташнынъ 
устюне отурып айгъа бакъвш: 

— Бу ярыкъ, гузель айны о адамгъа багъышламагъа пек истер 
эдим, амма, айны багъышлап оламазсынъ ки, — деген. 


(Пусафир 


2 ир яш тенбель огълан бир шей япмайьш звинде отура 
экен. Энди звленмек вакъыты да келе. Къызлар онътнъ 
тенбель олгъаныны билип бириси де онъа къоджагъа 

чыкъмагъа истемей. Эвде де, оны бир шей япмагъаны ичюн токъта- 

май сёгелер. Огълан тюшюнип озь-озюне: «Мени кимсе севмей, мен 
кимсеге керекмейим. Мен эвден кетейим, бельки ёлда бирисини 
расткетиририм, о мени эвине чагъырыр, мусафир этер», деп эвден 
чыкъып кете. Акъшам усьтю бир койге етип келе, болдурып пек 
ач ола, ашамагъа да бир шейи ёкъ. Бакъса, ерде къуругъан арпа 
башагъы коре, оны алып, барып бир эвнинъ къапусыны къакъа. 
Эвнинъ саиби оны къаршылап ала. Огълан эвнинъ саибине арпа 
башагъыны узатып: «Сиз бу арпа башагъыны тавукъ кумесине 
сакълап къоюнъыз», — дей. Огълан саба эрте ашыны ашап, ёлгъа 
азырлангъан вакъытта арпа башагъыны истей. Эвнинъ саиби бутюн 
кумесни акътарып чыкъа, амма арпа башагъыны тапамай. Хораз 
оны гедже ашагъан экен. Эв саибининъ кейфи бозула, мусафир исе 
ачувлы, сёгюнип къычырып башлай: «Меним арпа башагъымны 
къайтарынъыз, я да онынъ ерине хоразынъызны беринъиз». Эвнинъ 
саиби къоркъып хоразны кетирип бере. Огълан хоразны алып ёл 
бою йырлап кете. Гедже ола, башкъа бир койге барып чыкъа. Бир 
эвнинъ араба къапусыны къакъып, «мусафир алмайсынъызмы», 
деп бакъыра. «Мусафир де Алланынъ адамы», — деп огъланы 
къаршылагъан эв саиби, оны азбаргъа кирсете. Огълан хоразны 
эв саибине берип: «Мына бу хоразчыкъны бузавчыкънынъ янына 
багълап къоюнъыз, учып кетмесин», — дей. Эвнинъ саиби хоразны 
аягъындан багълап, бузавчыкънынъ янында къалдыра. Эв саиби 
огъланны пек яхшы мусафир этип, йымшакъ тёшеклерге яткъыза. 
Саба огълан ашыны ашап озь хоразыны сорай. Эв саиби: «Барып 

хоразны кетирейим», — деп арангъа кирип бакъса: бузавчыкъ 
хоразны таптап ольдюрген. Эв саиби: 

«Энди не япайыкъ», — деп мусафирге бакъа. Огълан исе ачувб 
ланып: «Я меним хоразымны беринъиз, я да озь бузавчыгъынъыз- 
ны», — дей. Эв саиби не япсын, чыкъарып бузавны бере. Огълан 
бузавны йипинден тутып ёл бою йырлап кете. Учюнджи куню 
огълан бир койге якъынлашып, бир эвнинъ пенджересинде ярыкъ 
коре. Къапуны къакъып, «мусафир аласынъызмы?», — деп сорай. 
«Келинъиз, келинъиз, мусафир де Алланынъ адамы», — деп оны 
эвге давет этелер. Эв саибининъ къызынен огълу огъланнынъ 
бузавыны терекке багълап, огюне пичен къоялар. Огълангъа аш- 
сув берип, йымшакъ тёшеклер тёшейлер. Гедже эр кес юкълагъан 
сонъ огълан азбаргъа чыкъып бузавчыгъыны сойып, пычакъны эв 
саибининъ къызынынъ джебине къоя. Сонъ бир шей олмагъаны 
киби барып ята. Саба эр кес уянгъан сонъ азбаргъа чыкъып шашып 
къалалар: бузавчыкъ терекнинъ тюбюнде союлгъан ята. Мусафир 
огълан буны корип: «Джебинден къанлы пычакъ чыкъкъан киши — 
меним бузавчыгъымны сойгъандыр», — дей. Эв саиби бутюн 
эвдекилернинъ джеплерини бакъып чыкъа, къызынынъ джебинден 
къанлы пычакъ чыкъкъан сонъ, онынъ устюне къычырып башлай. 
Къызнынъ анасы да онынъ сачларына япышып, оны сёгип башлай. 
Буны корьген огълан: «Я меним бузавымны къайтарынъыз, я да 
къызынъызны беринъиз», — дей. Эв саиби къоркъып: «Башымызгъа 
даа бир беля чыкъмасын, яхшысы къызымны онъа берейим», — 
деп, огъланнен къызына бахшышлар берип ёлгъа озгъара. Огълан 
бу къызны эвине кетирип эвленген сонъ, намлы ишкир адам ола ве 
экиси пек муаббет-муаббет яшайлар. 


Берекетли тарла 


2 ир зенгин адамнынъ бир къач дане тарласы бар 
экен. Тарлаларнынъ ери, топрагъы яхшы зкен. Зенгин 
тарлаларны яхшы бакъа, амма берекети осал ола экен. 

Бу зенгиннинъ тарласы янында бир фукъаренинъ тарласы да бар 
зкен. Фукъаре озь тарласына не сачса, эр шей яхшы осе, тарласы 
пек берекетли экен. Зенгин фукъаренинъ тарласына бакъып пек 
сукълана. Бир кунь зенгин фукъаре къомшусындан: «Сен насыл 
чалышасынъ, не япасынъ? Не ичюн сенинъ тарланъда эр шей 

осе? Сенинъ бир сырынъ бардыр», — дей. Фукъаре исе зенгинге: 
«Урьметли къомшум, экимиз япкъан ишимизде бир фаркъ бар. Сиз 
меним киби сачмайсынъыз», — дей. Зенгин инанмайып: «Я насыл 
сачмакъ керек», — депсорай. Фукъаре: «Баарьде сачмакътан эвель 
тарлама кирип Аллагъа ялварып ондан берекетимни, къысметимни 
сорайым. Меним бутюн ишлеримде ярдымджы олсун деп ялварам, 
бильген дуаларымны окъуйым. Аллагъа чокъ шукюрлер олсун, о 
манъа ярдым эте, япкъан ишимни кьолайлаштыра, шунынь ичюн 
тарлаларым да берекетли ола». 


Пи ре онынъ саиби 

2 ир зенгин адам янбашлап, узун наргилесини тютетип 

кейфленип ята экен. Ишчиси исе саибининъ устюнден 

чибинлерни къувып тура зкен. Гъарип ишчиси бу ишни 
япа-япа пек болдурьш зорнен аякъта тура зкен. Саиби исе огюне 
кетирилип къоюлгъан ашларны ашап, шарабыны ичип кене де 
янбашлап ята экен. Ишчисининъ исе ачлыкътан козьлерини къа- 
ранлъкъ баскъан. Зенгиннинъ хызметчиси къалгъан ашларны 
джыйыштырып копекке берген. Бу сырада эки атлы йигит кимсеге 
кьулакь асмайып азбарнынь ортасындан кечкен. Бу шейге пек 
ачувлангъан зенгин: 

— Олар кимлер, не ичюн менден рухсет алмайьш азбарымдан 
кечелер? — деп къычыргъан ве ишчисине барып оларнынъ артла- 
рындан етип, азбарындан ничюн изинсиз кечкенлерининъ сорама- 
сыны буюргъан. Ишчиси атлыларнынъ артындан къычырып, Оларч 
ны токътатып: 

— Меним урьметли саибим пек ачувлы, артынъыздан ёллап, 
не ичюн рухсет сорамайып онынъ азбарындан атларынъызнен ке- 
чип кеткенинъизни бильмеге буюрды, — деген. Атнынъ устюндеки 
йигит онъа: 

— Саибинъ анъкъав, дели бир адам, сен де анъкъав ве тентеке 
синъ, - деген. Къайтып кельген ишчисинден саиби: 

— Кимлер экен, бильдинъми? Танышларыммы, ёкъса танышлая 
рым дегильми? — деп сорагъан. Ишчиси: «Сизинъ танышларынъ- 
ыз, яхшы танышларынъыз экен. Сизни де пек яхшы биле экен- 
лер», — деген. «Эльбетте мен мында урьметли адамым, мени эр 

кес биле, — деп макътангъан зенгин: — Сонъ олар кимлер экен, 
къайдан кельгенлер?» — деп сорагъан. Ишчиси: «Къайдан кель- 
генлерини бильмейим, амма сизни ве мени пек яхшы бильгенлери- 
ни анъладым. Олар манъа: «Сенинъ саибинъ анъкъав, дели адам», 
манъа да, «сен де анъкъавсынъ», — дедилер», — деген. Зенгин 
ишчисине ачувланып: «Манъа, урьметли адамгъа, ойле лафларны 
айтмагъа тиллери насыл айланды? Сен оларны не ичюн тутып ко- 
теклемединь?», — деп сорагъан. Ишчиси бунъа: «Меним урьметли 
саибим, догъру лаф ичюн котеклемейлер», — деп джевап берген. 
Зенгин ишчисинден бойле сёзлер зшиткен сонъ, агьызы ачылып 
къалгъан, шашкъанындан бир шей айтып оламагъан. 


Уч агъд-къардаш 
2 ир адамнынъ учь огълу бар зди. Олар пек фукъаре яшай 
экенлер. Къарт бабалары хасталаньш тёшекте ятып, энди 
оледжегини дуйгъан сонъ огьулларыны озюне чагъырып: 

Мен бутюн омюр чалыштым, бирисининъ отьмегини бедава 
ашамадым, бу дюньяда кимсенинъ джаныны агьыртмадым, адам- 
ларнысеве здим, олар да мени урьмет эте эдилер. Тек бир адамдан 

башы таз яланджы ве пек айнеджи адамдан мукъайт олунъыз. 
Чалышкъанда яхшы чалышынъыз, япкъан ишинъизни намуснен 
япынъыз, тек озюнъизге ишанынъыз, — деп айта. Бу сёзлерни 
айтып, огьулларына насиат берип къарт бабалары кечине. Оксюз 
къалгъан огъулларгъа пек кьыйын ола. Олар иш тапмакъ ичюн 
къомшу койге кетелер. Елда расткельген адамлардан иш сорайлар. 
Бир кунь бабасы айткъан айнеджи, башы таз адам оларгъа растке- 
Ле де: 

— Иш кьыдырып юресизми? Манъа ишчи керек. Джанынъызны 
агьыртмам, акъкъынъызны беририм, — дей. Огьуллары бабасые 
нынъ сёзлерини хатырлап, бу адамгъа «ёкъ» деп кетелер. Амма бу 
айнеджи адамгъа ишчи пек керек эди. О, къыяфетини денъишти- 
рип кене огъулларнынъ къаршысына чыкъа. Огъланлар бу таз 
башлы адамны танымайлар ве онда чалышмагъа разы олалар. «Биз 
бойле анълашайыкъ, — деген айнеджи адам, — бир де биринъиз- 
нинъ бир шейге джанынъыз агъырса, мен о ишчини котеклеп къу- 
ваджагъым. Эгер де ишчининъ япкъан ишини бегенмейип меним 

джаным агъырса исе, бутюн байлыгъым о ишчиге кечеджек, — деп 
шарт къоя. Эписи разы олып анълаштылар. Биринджи куню буюк 
агъалары чалышмагъа кете. Бутюн кунь чалышып онъа кимсе аш 
бермей. Акъшам ач олып, ачувланып саибине келе: 

— Меним къурсагъым ачлыкътан белькемигиме япышып къала 


ды, — деп къычырды. Айнеджи таз: 
— Гъалиба, сенинъ манъа джанынъ агъырды, — дей. Огълан: 
— Я насыл олып джаным агъырмайджакъ! Кунь бою манъа аш 
берген олмады, — деп къычырды. Айнеджи адам къолуна таякъ 


алып, «биз бойле анълашкъан эдик», деп огъланны котеклеп 
эвинден къува. Экинджи куню ортанджы къардаш айнеджининъ 
юзюмлигине чалышмагъа кете. Огълан башыны котермейип, бели- 
ни букип, тер ичинде бутюн кунь чалыша. Бир кунь ичинде учь 
куньлюк ишини япа. Онъа да бир кесечик отьмек биле кетирильи 
меди. О да эвге пек ачувлы къайтты. 

— Санъа не олды, неге ачувланасынъ? Сенинъ де джанынъ бир 
шейге агъыргъан, гъалиба, — деп сорагъан айнеджининъ суалине 
огълан: 

— Мен бутюн кунь къан териме пишип чалыштым да, бириси 
манъа бир кесечик отьмек биле кетирмеди, — деп джевап бере. Таз 
баш айнеджи къолуна таякъ алып, огъланны урып эвинден къува. 
Энди учюнджи куню, кучюк къардашны мал-къойларыны бакъма- 
гъа ёллагъан таз баш айнеджи: 

— Айванларны яхшы бакъ, мен санъа аш кетиририм, — деп 
айта. Огълан айванларны бир озеннинъ ялысына айдап кете. Ач 
олып, ашны не вакъыт кетирирлер экен, деп беклеп отура. Амма 
бакъты-корьди, аш кетиреджек адам ёкъ, бир къозу соя да, атеш 
якъып этини къызартып ашай. Сонъ бираз раатланайым деп юкъ- 
лап къала. Акъшам айванларны зорнен топлап эвге айдап кетире. 
Оны къаршылап алгъан саиби кулюмсиреп: 

— Аш кетирмегенлери ичюн сенинъ джанынъ агъырмадымы? — 
деп сорай. 

— Ёкъ, неге агъыраджакъ экен, джаным? — деген огълан, 
Сойдым бир къозуны, атеште къызарттым, ашадым, тойдым — деп 
джевап бере. Бу сёзлерни эшиткен айнеджининъ чырайы бирден 
денъише. Энди огълан ондан: 

— Гъалиба, сенинъ джанынъ бир шейге агъырды? — деп сорай. 
Айнеджи озь ачувыны косьтермейип: 

— Екъ, аслы да акъылынъа кетирме, догъру япкьансынь — 
дей. Огьлан «озь-озюне ярын, бакъармыз, не дер зкенсинъ», деп 
тюшюне. Экинджи куню огьлан кене мал бакъмагъа кете. Саиби 
онъа: 

— Малларны яхшы бакъ, мен санъа аш-сув ёлларым, - деп 
оны озгъара. Амма кене де огълан бутюн кунь ашны беклеп отура, 
аш кетирильмеген сонъ, ала да, саибининъ сют берген сыгъырыны 
сойып, атеш устюнде къызартып, эм озю тойып ашай, эм кельген- 
кечкен ёлджуларгъа да ашата. Акъшам айванларны топлап эвге 
къайта. Саиби оны къаршылап: 

— Аш кетирмегенлери ичюн ачувланмадынъмы, джанынъ агъвтъ 
рмадымы? — деп сорай. Огълан кулюмсиреп: 

— Ёкъ, аслы да озюмни сыкъмадым, эм ач да отурмадым, сее 
нинъ сют берген сыгъырынъны сойып эм озюм ашадым, эм кечкен 
адамларгъа ашаттым, — дей. Айнеджи бу сёзлерни эшитип, озюни 
тутып оламады ве огъланнынъ устюне атылып къычырмагъа башла- 
ды. Огълан исе кене де кулюмсиреп: 

— Сен пек ачувландынъ, бакъ, патлама. Япкъанымны бегенмен 
динъми? Корем, джанынъ пек агъыргъан, — дей. 

— Я сен не беллединъ, эбет, мен ачувландым, — деген айне- 
джи, — сен меним айванларымны сойып ашайсынъ, сенден манъа 
тек зарар, файданъ ёкъ. Манъа ойле ишчи керекмей. Кет мындан, 
козюм корьмесин, — деп къычыра. Огълан къолуна таякъ ала да: 

— Я биз насыл анълашкъан эдик? — деп, таз башны котеклей 
ве эвинден къува. Бойле этип, олар анълашкъанлары киби, таз 
баш айнеджининъ эви-баркъы, бутюн байлыгъы огълангъа кече. 
Огълан агъаларыны чагъырып бахтлы яшайлар. 


Къарт адам 


2 ир къарт адамнынъ бир огълу бар зкен, о пек анъ- 
къав экен. Бабасы огьлуны сынамакъ истеген ве сыгъыр 
сатмакъ ичюн базаргъа ёллагъан: 

— Огълум, бу сыгъырны беш юз кумюшке сатарсынъ, — деу 
ген. Огълу саба эрте турып, сыгъырны базаргъа алып чыкъкъан. 
Янына эки агъа-къардаш келип базарлыкъ этмеге башлагъанлар. 
Огъланнынъ анъкъав олгъаныны анълап, онъа: 

— Сен сыгъырынъны бу фияткъа сатып оламазсынъ. Биз бир 
баджагьыны алайъкъ, башкъа бир кимсе исе зкинджи баджагъык 
ныалыр. Бойле этип, болип-болип сыгъырынъны тез сатарсынъ, 
дегенлер. Огълан бираз тюшюнип, «олар догъру айталар», деп 
сыгъырны соя ве юз йигирми кумюшке бир баджагъыны бу эки 
агъа-къардашкъа сата. Ондан сонъ бир шей сатылмай. Огълан 
эвге къайтып келе ве бабасына: 

— Мен сыгъырны сойып бир баджагъыны юз йигирми кумюшке 
саттым, къалгъаныны кимсе алмай, анда къалдырып кельдим, — 
дей. Бабасы пек ачувлана ве шу эки агъа-къардашнынъ къайда 
яшагъаныны огрене де эшегине минип оларнынъ эвине кете. Бу 
эки агъа-къардаш пек зенгин яхшы яшай экенлер. Къарт олардан 
бир гедже эвлеринде къалмакъ истеп пек ялвара. Олар разыолып 
къартны эвлерине йибердилер. Къарт: 

— Меним эшегимни араннынъ ичине бир озюни къапатынъыз 
ве араннынъ анахтарыны манъа беринъиз, — дей. Ойле де япы 
тылар. Гедже эр кес юкълагъанда къарт явашчыкътан араннынъ 
къапусыны ачып, эшекнинъ янына алтын паралар къойып чыкъа. 
Сонъ араннынъ къапусыны япып озь ерине ята. Саба агъа-къардаш 
аранны ачып бакъсалар, не корьсинлер: эшекнинъ этрафы алтын 
толу. Олар шашып къалалар. Къарт исе макътанып: 

— Бу эшек не къадар чокъ турса, о къадар чокъ алтын бере, — 
дей. Агъа-къардаш: 

— Эшекни бизге сат, — деп къарткъа ялваралар. 

Къарт: 

— Бойле эшек сатылмай, озюме керек, бу эшек мени бакъа, — деп 
разы олмай. Агъа-къардаш пек ялваргъандан сонъ, къарт разы ола: 

— Эшек ичюн манъа онынъ агъырлыгъы къадар алтын бери- 
нъиз, — дей. Агъа-къардаш разы олалар. Къарт алтынларны алып: 

— Эшекни аранда багълы тутунъыз, огюне пичен къоюнъыз, 
сув берменъиз, бир афтадан сонъ эшек о къадар алтын берир, 
джыйып оламазсынъыз, — деп чыкъып кете. Агъа-къардаш къарт 
айткъаны киби япалар, бир афтадан сонъ эшек олюп къала. Къарт 
ойле оладжагъыны яхшы биле эди ве оларны эвинде беклей эди. 
Къарт мейдангъа кетмеге азырлангъанда апайына: 

— Мени къыдырып эки агъа-къардаш келир, оларны манъа 
мейдангъа ёлла, озюнъ исе юз адамгъа аш пиширмеге азырлан, — 
дей. Къартнынъ эки тавшаны бар экен. Бирисини янына ала, 

зкинджисини исе эвинде къалдыра. Бир вакъыттан сонъ агъа- 
къардаш къартны араштырып, тапып мейдангъа келелер. Къарт 
оларны корип тавшанны къулагъындан тутып онынънен лаф этип 
башлай: 

«Барып апайыма айт, юз адамгъа аш пиширсин, - дей де, 
тавшаннынъ къулакъларындан сыйпай: «Коресиньми, манъа 
мусафирлер кельди», — дей. Агъа-къардаш къартнынъ тавшаннен 
лаф эткенини корип янына баралар: «Тавшангъа не айыттынъ?» — 
деп сорайлар. Къарт тавшанны йиберип: 

— Мен шимди оны эвге ёлладым, о юз адамгъа аш пишинт 
реджек, — дей. Къарт, агъа-къардашны эвине мусафирлик- 
ке чагьыра, олар келип тавшанны эвде корип, юз адамгъа аш 
пиширильгенине шашъш къалалар. Къарт, тавшанны къолуна 
алып, сыйпап макътай. Корьгенлеринден агъызлары ачылып 
къалгъан агъа-къардашлар: 

— Сат бизге бу тавшанны, — деп къарткъа ялваралар. Къарт, 
бирден разы олмай. Сонъ олардан тавшан ичюн чокъ пара сорап, 
ниает разы олып тавшанны сата. Агъа-къардаш къувана-къувана 
звлерине къайталар. Тавшанны эки кьулагьындан тутып онъа 
бир шейлер айталар, оларнынъ хызметчилери, ишчилери агъа- 
къардашкъа бакъып «буларгъа не олды», деп шашып: 

— Тавшан бир шейлер анълаймы ёкъса? — деп сорайлар. 
Агъа-къардаш кулюмсиреп: 

— Бу тавшан адий тавшан дегиль, бу тылсымлы тавшан. О буб 
гунь бизге юз адамлыкъ аш пиширип береджек, — деп тавшанны 
йиберелер. Тавшан къоркъкъанындан табана къувет берип къача. 
Агъа-къардаш аш беклей-беклей бир олалар. Амма не аш бар 
не тавшан. Ачувлангъанларындан, «къарт бизни масхара этти», 
деп барып оны ольдюреджек олалар. Къартны тутып чувалгъа 
къойып, терекке багълайлар да, «энди акъшам келип чувалны 
озенге атармыз», деп кетелер. Чувалнынъ ичинде отурып, чобан 
къойларыны айдап кеткенини эшиткен къарт, бар сесинен ярдым 
сорап багъыра. Чобан якъынджа келип: 

— Сени ким чувалгъа къойьш терекке багъладьг, — деп сорай. 
Къарт аджыныкълы сеснен: 

— ЭЙ, достум, айтсам инанмазсынъ. Мени падиша этмек истейе 
лер, амма мен падиша олмагъа истемейим, башыма беля керекми? 
Мен раат-раат яшамагъа истейим, — дей. Чобан пек меракъланып: 

— Зи, сени ахмакъ адам, сен бунъа раатсызланасынъмы? 
Эгер истесенъ, мен падиша олайым. Сен исе меним къойла- 
рымны алып бакъ, — дей. Чобан падиша олмакъ пек истей эди. 
Къартны чувалнынъ ичинден чыкһарып, озю чувалгъа кире. 
Къарт чувалнынъ агъызыны багълап, къойларны эвине айдап 
кете. Агъа-къардаш исе геджеси келип чувалны алып озенге ко- 
терип аталар. Бир къач кунь кече. Агъа-къардаш къартны къой 
бакъып юрьгенини корелер. Козьлерине инанмайып, къартнътнъ 
янына келип: 

— Я биз сени озенге аткъан эдик де, насыл этип сагъ къалдътнъ, 


бу къойларны къайдан алдынъ, — деп сорайлар. «Мен бу къойларя 
ны озеннинъ ичинден туттым, — деген къарт, — эгер мени даа 
узакъча аткъан олсаньыз, мен даа чокъ къой тутар эдим, — дей. 


Агъалар къарткъа ялварып: 

— Сен бизни чувалгъа къойып озенге ат, биз де къой тутмагъа 
истеймиз, — дейлер. - Яхшы, - деген къарт, — мен къызгъанч 
дегилим, менде бар, сизде де олсун, — дей. Къарт эки чувал алып 
ичине агъа-къардашны къоя, чувалнынъ агъызыны яхшы этип 
багълай да, озенге котерип ата. Ойле этип къарт оларны яхшы 
этип джезалай. 


Иъарпыз 


2 ир шеэрде бир фукъаре къарт яшай зкен. Оны эр кес 
яхшы биле экен. О озь акъыл-фикиринен пек намлы 
экен. Адамлар оны пек урьмет этип онынънен акъыл 

танышалар, меслеат сорай экенлер. Ойле бир акъыллы, намлы 
къарт олгъаныны падиша да эшиткен. Падиша о къартнен корюшип, 
танышмагъа истеп: «Мен сизнен корюшип лаф этмеге истейим», — 
деп къарткъа хабер ёллагъан. Къарт бу хаберни алып тюшюнджеге 
далгъан. Къартнынъ апайы онъа: 

— Бизге падиша келеджек, оны насыл мусафир этейик, насыл 
къаршылайыкъ экен. Аш пиширмеге бир шейимиз ёкъ да, — дея 
ген. Къарт, апайыны тынчландырып: 

— Токъта апай, сен раатсызланма. Эвде олгъаныны къояря 
мыз. Сен мени динъле. Эр шейни мен айткъаным киби япар- 

сынъ, — деген. Бир къач куньден сонъ падиша кельген. Пади 
шаны софра башына отурткъанлар. Къартнынъ апайы кетирип 
софрагъа къарпыз къойгъан. Къарт къарпызны къолуна алып 
сыйпап апайына: 

— Анда бу къарпыздан даа яхшы къарпыз бар, бизге шу къара 
пызны барып кетир, — деген. Апайы къарпызны алып кеткен ве 
бираздан сонъ башкъа къарпыз кетирген. Къарт кене къарпызны 
къолуна алып, эр бир ерини сыйпап кене апайына: 

— Ал да кет, бу къарпызны! — деген. Апайы кене къарпыз- 
ны алып кетип бираздан сонъ башкъа бир къарпыз алып кель- 
ген. Бу сефер къарт разы олып къарпызны кесип падишагъа 
берген. Падиша къартнен чокъ отурып лаф эткен сонъ, озь са- 
райына къайтып кеткен. Падиша, къартларнынъ оны яхшы 
мусафир эткенине пек мемнюн олгъан. Къартнынъ эвинде 
олгъаны-оладжагъы бир къарпыз бар экен. Падиша исе буны 
анъламагъан. 

(Учаббет яшагъан къоранта 


2 ир койде бир акъай апайынен яшай экен. Оларнынъ бир 
сыгъыры бар экен. Сыгъырлары сют бермейип башлай. 
Акъай-апакъай къасеветленип не япайыкъ деп тюшюнип 

отуралар. Апайы акъайына: 

— Базар куню ал да кет сыгъырны, я сат, я да денъиштирип ке- 
тир, - дей. Акъайы шай да япа, ёлда кеткенде сыгъыр саибини эп 
артына чеке, эвге къайтмакъ истей. «Не вакъыт мен сенден къур- 
тулырым», деп саиби ёл бою сыгъырны сёгип кете. Бу адамнынъ 
сёгюнгенини эшиткен бир чобан: 

— Не олды, — деп сорай. Сыгъырнынъ саиби: 

— Бу сыгъыр сют бермей башлады, мен оны сатмакъ истейим, 
базаргъа алып кетем. Сыгъыр исе кетмеге истемей, артына чекип 
мени чекиштире, — дей. Чобан онъа: 

— Сыгъырынъны манъа бер, мен санъа эчкинен эки улакъ берич 
рим, — дей. Сыгъырыны сатаджакъ адам бираз тюшюнип, эчкини 
алып кетмеси енгильдже олур, деп разыола. Амма сыгьырныэчкиге 
денъиштиргенине бинъ пешман ола, эчкини чекип алып кетмеси 
даа къыйын олды. Адам кене де ёл бою сёгюнип кете, бакъса, ат 
устюнде бир адам сепетлерде тавукъларыны алып кете. Атлы адам 
ондан: 

— Не олды? Не ичюн бойле сёгюнесинъ, — деп сорай. Адам 
бутюн шейни олгъаны киби айтып анълата. Айткъан вакътында 
сепетнинъ ичинде хоразнынъ башыны коре де, хоразны бегенип: 

— Кель, хоразны эчкиге денъишейик, — дей. Атлы адам къу- 
ванып разы ола. Хоразны алып къолтугъына къыстыргъан адам шеъ 
эрге барып оны эки кумюшке сата. Эвге къайткъанда къалпакъ 
сатылгъан тюкянгъа кире ве бир къалпакъ бегене. О къалпакънынъ 
фияты да эки кумюш экен. Адам базарлыкъ этип къалпакъны бир 
кумюшке ала. Озь эски къалпагъыны тюкянджыгъа къалдыра. 
Ёлда кеткенде пек сувсай да, озенге барып эгилип сув ичкенде 
янъы къалпагъы сувгъа тюшип ялдап кете. Энди не япсын? Артына 
къайтып тюкянджыдан озь эски къалпагъыны сорай. Тюкянджы 
шашып: 

— Сен бир зевкълы адам экенсинъ. Эвге барып апайынънынъ 
козюне насыл этип бакъаджакъсынъ, о сенинъ джанынъны якъмаз- 
мы? — дей. Адам озюни сыкъмай: 

— Ёкъ, меним апайым ойле дегиль, о манъа бир лаф биле айт- 
маз, — дей. 

Тюкянджы кулюмсиреп: 

— Мен санъа инанмайым. Кель къавиль этейик, эгер апайынъ 
сени сёгсе, манъа учь ай бедава чалышаджакъсынъ, эгер де сёгғ 
месе, мен санъа бир сыгъырнынъ фияты къадар пара беририм, 
— дей. Адам разы ола. Тюкянджы тюкяныны къапатып, экиси 
адамнынъ эвине кетелер. Азбаргъа киргенинен адам апайыны 
чагъырып башлай. Апайы эвден чыкъып: 


— Сен не азбарда къычырасынъ, эвге кирип лаф эт, — дей. 
Акъайы мугъайып: 

— Я мен насыл этип эвге кирейим, сыгъырымызны эчкиге 
денъиштим, — дей. Апайы бир шей олмагъаны киби: 

— Пек яхшы япкъансынъ, энди озь эчкимиз олур, пенир япар- 
мыз, — деп къувана да: — Я эчки къайда? — деп сорай. Акъайы 


апайына къоркъа-къоркъа: 

— Мен эчкини хоразгъа денъиштим, — деп айта. Апайы кулюм— 
сиреп: 

— Сонъ не олгъан, о да ярамай дегиль, хораз бизни саба эрте 
уянтыр, ишимизге кеч къалмамыз, эрте чалышып башлармыз, 


яхшы къазанырмыз, — дегенден сонъ, — Я хораз къайда? — деп 
сорай. Акъайы башыны саллап: 
— Мен хоразны сатып озюме къалпакъ алдым, — дей. Апайы 


эллерини къакъып: 

— Машалла, пек яхшы япкъансынъ, о эски къалпагъынъны чокъ- 
тан денъиштирмек керек эди, янъы къалпакъ санъа пек ярашыр, 
къана, косьтер, бакъайым, — дей. Акъайы бетини бурюштирип: 

— Мен ёлда кеткенде пек сувсадым, озенден сув ичкенде къал- 
пагъым сувгъа тюшип, ялдай-ялдай кетти, — дей. Апайы къоджа- 
сыны къучакълап: 

— Вай, акъайым, сен аслында бир шейни къасевет этме, джа- 
нынъ сагъ олсун, Алла сагълыкъ берсе, даа къалпакъ алырмыз, 
сагъ-селямет эвге къайткъанынъа къуван, — дей. 

Бу сёзлерни эшитип, шашып-сачмалап къалгъан тюкянджы: 

— Сиз насыл бир инсансынъыз? Бирисине айтсам, инанмаз, 
деп, акъай-апакъайгъа бир сыгъырнынъ фияты къадар пара берип 
чыкъыш кете. 

Баш яэыеы 


ир зенгин базиргян кой-койден, шеэр-шеэрден юрип 
алыш-веришнен огърашып юре. Бир кунь озь-озюне 
«бездим энди бу ерлерде алыш-вериш япып юрьмеге, 
узакъ шеэрлерге барып бакъайым», деп узакъ ёлгъа азырланмагъа 
башлай. Янына аш-сув алып, атнынъ устюне бир чувал алтын 
юклеп ёлгъа чыкъа. Къаранлыкъта дагъгъа келип чыкъа, «озюм 
терекке тырмашып отурырым, я атымны не япайым», деп тюшюне. 
Сонъ, «Къоркъакътан базиргян олмаз», деп атыны къамчылап 
дагънынъ ичине кирип кете. Чокъ вакъыт кетип, дагъдан чыкъып 
бир тар ёлчыкъны коре ве кучюк бир эвчикке келип чыкъа: 

— Алла мусафири аласызмы? Ким бар? — деп къычыра. Эв- 
чиктен фукъаре бир адам чыкъа. Фукъаре башта, «апайым таб 
паджакъ», деп эвине къоймагъа истемеди, сонъ базиргяннынъ 
къолунда беш алтынны корип бираз йымшап: 

— Эвимиз кучюк, озюмизге тарлыкъ эте, сен софада ятар- 
сынъ, — дей. Разы олгъан базиргян барып атнынъ устюнден чува- 
лыны алып, аткъа пичен берип, ерине барып ята. Сабагъа якъын 
эв саиби базиргянны уянтып: — Апайым бала догъды, тюфегинъни 
манъа бер, — дей. Базиргян башы тюбюнден тюфегини алып бере. 
Фукъаре авагъа бир кере ата. Базиргян тюфекни къолуна алып: 

— Огълан баламы, я да къыз баламы, — деп сорай. 

Эв саиби, къуванчнен: 

— Огълан бала, — дей. Базиргян да тюфегини бир кере ата. 
Сонъ, энди юкъугъа далайым дегенде, сес эшите. Алладан келип 
софанынъ янына къонып озь-ара лаф эткен эки мелектен бириси: 

— Бу янъы догъгъан бала йигирми яшына келип я теректен йыл- 
къылып я да озенде богъулып оледжек, — дей. Экинджи мелек исе: 

— Ёкъ, ойле олмайджакъ, мына шимди оларда мусафир олгъан 
базиргяннынъ бутюн байлыгъы бу огълан балагъа къаладжакъ, — 
дей. Базиргян мелеклернинъ лафларыны эшитип юкъусы къача, 
кейфи бирден бозула. Саба эв саиби къувангъанындан базиргян- 
нынъ янында айланып юре, базиргян исе ёлгъа азырланып: 

— Меним санъа бир риджам бар, мен санъа ярым чувал алтын 
беририм, сен манъа бугунь догъгъан огълан баланы бер, — дей. 
Фукъаре чокъ тюшюнип-ташынып отургъандан сонъ: 

— Балам зенгин къорантагъа тюшер, бизим киби ёкъсул- 
лыкъ не олгъаныны бильмез, Алла бизге даа бала берир, — деп 
разы ола. Базиргян баланы алып кене дагъ ёлундан кете. Бала- 

ны чувалгъа кьойып, къушлар чокъып ольдюрирлер, деп юксек 
бир терекке асып къоя ве дагьдан чыкъып кете. Шу арада озь 
хызметчилеринен берабер дагъгъа авланмагъа кельген падиша 
бала сеси эшитип нарат терегининъ далына асувлы бир чувал 
коре. Чувалны ерге эндиртип ичинде янъы догъгъан огълан 
балачыкъны озюне ала. Нарат терегининъ устюнде тапкъаны ичюн 
адыны Нарат деп къоя. Йыллар кече, бала осе, балабан ола. Бир 
кунь падишанынъ сарайына бир ишнен базиргян келе. Сайгъы 
ве итибарнен къаршыланып алынгъан базиргян падишанынъ 
ярдымджыларындан Нарат адыны эшитип: 

— Бу насыл бир ад? — деп сорай. Падишанынъ ярдымджылары 
базиргянгъа эр шейни анълаталар. Нарат ким олгъаныны анълагъан 
базиргян къоркъып бир хиянетлик тюшюне. Базиргян, «бу мектюп: 
ни кетирген огъланны ольдюринъиз», — деп эвине бир мектюп яза. 
Падишанынъ ярдымджыларынен анълашып мектюпни огълангъа 
туттурып эвине ёллай. Мектюпни алып базиргяннынъ эвине кеткен 
Нарат-огълан ёлда бир къарт адамны расткетире. Къарт адам: 

— Къайда кетесинъ, балам, — деп сорай. Нарат-огълан: 

— Бир зенгин базиргяннынъ мектюбини эвине алып кетем, 
дей. Юреги яман бир шейлер дуйгъан къарт адам, мектюпни окъу- 
магъа истей. Нарат-огъланнътнъ берген мектюбини окъугъан къарт, 
бу пек яман мектюп олгъаныны айтып: 

— Балам, сен не яманлыкъ яптынъ бу базиргянгъа, — деп сорай. 
Нарат-огълан: 

— Мен оны бильмейим, би- 
ринджи кере корем, — деп 
джеваплана. Къарт бутюн 
шейни анълай ве башкъа бир 
мектюп язмакъ керек деп, мек- 
тюпни озю шойле яза: «Бу мек- 
тюпни кетирген огъланны къы- 
зымгъа эвлендиринъиз». Сонъ 
Нарат-огълангъа бакъып: 

— Мектюпни базиргяннынъ 
апайына берирсинъ, балам, 
дей. Огълан мектюпни алып 
базиргяннынъ эвине келип 
чыкъа. Базиргяннынъ апайы 
мектюпни окъугъан сонъ, шу 
куню огъланны озь къызына 
эвлендире, къызнен огълан 

бири-бирини бегенелер. Баягъывакъыт кечкен сонъ базиргян эвине 
къайтып келе. О, Нарат-огъланны чокътан ольдюргенлер деп сая 
эди, амма эвине кельсе не корьсин: Нарат онынъ къызынен берабер, 
экиси азбарда бир шейлер япып отуралар. О озь козьлерине 
инанмай, шашып къала. Базиргяннынъ апайы огюне чыкъып: 

— Сен манъа ёллагъан мектюпни алдым, бу огълан киевимиз 
ола, — дей. Базиргян ачувлы, не япаджагъыны бильмейип, акъ- 
шамны беклей. Акъшам озь ишчилерине: 

— Бугунь гедже сизге бир адам келеджек, оны киреч якъкъан 


чукъургъа атынъыз, — дей. 

Ишчилер: 

— Яхшы, эфенди агьа, къасевет зтменъиз, эр шейни сиз айткъа- 
нътнъътз киби япармыз, — дейлер. Базиргян звине къайтып апайына: 


— Бу гедже киреч якъкъан чукъурнынъ янына барманъыз, мен 
бу гедже анда Наратны ёллайджагъым, — дей. 

Базиргяннынъ къызы бабасынынъ айткъаныны эшите ве 
акъайына барып: 

— Сен анда барма, азбаргъа чыкъып бираз айланып, сонъ эвге 
кир, — дей. 

Бу лафлардан бир саат кечер-кечмез базиргян киевине: 

— Киреч якъылгъан чукъурларда чалышкъан ишчилерге бар да 
кель, — деп, Наратны анда ёллай. Нарат, апайы айткъаны киби 
азбаргъа чыкьып, доланьш эвге кире. Базиргян бираз беклеген сонъ 
озь-озюне, «барып бакъайым, киевимни чукъургъа быракъып якъ- 
тылармы экен», дей. Базиргяннынъ ишчилери къаранлыкъта оны 
танымайып, шу бекленильген адам кельди деп, базиргянны йыкък 
тырып, янгъан чукъургъа аталар. Базиргян тирилейин янып кете ве 
онынъ бутюн байлыгъы мелекнинъ айткъаны киби Нараткъа къала. 


Намцелы адам ве хырсыз 


2 ир заманда хынзыр, намуссыз, яланджыбир адам яшай 
эди. О омюринде бир кунь чалышмагъан: яланлар 
айтып, адамларны алдатып, хырсызлыкъ япып яшай 

экен. Койде онынъ насыл адам олгьаныныбилип, онъа кимсе къо- 

шулмай экен. Бир кунь о озь-озюне «кимсеге керекмейим, мени 
кимсе севмей, мында насыл яшайджагъым», деп койден кетмеге 
тюшюне. Янына аш-сув алып яшагъан коюнден чыкъып кете. Бир 
къач кунь юрип бир койге кельдим дегенде, кучьлю ягъмургъа 

тутула, устю-башы сылана. Бир эвнинъ араба къапусына келип 
озюни кёр адам косьтерип, эвге кирмеге рухсет сорай. Эв саиби 
мерхаметли, ишкир бир адам экен, бу адамны аджып эвге ала, 
апайы акъайынынъ темиз къуру урбаларыны онъа бере. Мусафирни 
ашатып-тойдурып, йымшакъ тешекке яткъызалар. Бу намуссыз, 
хырсыз адам яткъан еринде «не хырсызлайым, не алайым экен», деп 
тюшюне. Саба эрте эв саибининъ янъы урбаларыны ве штанынынъ 
ичине учь кумюш кьойып, чувалына сакълай, озь эски урбаларыны 
кийип чыкъып кете. Звнинъ саиби саба турып не кёр мусафирни, 
не де озь янъы урбаларыны тапмагъан сонь, эр шейни анъалай ве 
мусафир даа узакъкъа кетип оламагъандыр, деп артындан кете. 
Хырсызны башкъа койде тапып бутюн хырсызлагъан шейлерни 
къайтармасыны истей. Япма кёр мусафир исе бутюн шейлерни 
инкяр этип: 

— Мен сени биринджи кере корем, сени бильмейим, бу меним 
урбаларым, — дей. Оларнынъ шаматасыны эшитип халкъ топла- 
нып башлай. Бу намуссыз адам халкънынъ огюнде бутюн къа- 
баатны, даа якъында оны мусафир эткен адамнынъ устюне ташлай. 
Адамлар «кер» адамны аджып, намуслы адамнынъ устюне къы- 
чырып башлайлар. Адам халкънынъ огюнде бутюн шейлерни: кёр 
адамны ягъмурлы гедже эвине алгъаныны, о исе онынъ урбаларыны 
хырсызлагъаныны айта. Хырсыз да: 

— Эгер бу сенинъ урбаларынъ олса, бу штаннынъ джебинде не 
бар? — деп сорай. 

Намуслы адам: 


— Джебинде бир шей ёкъ, — деп айта. Штаннынъ джебини 
ачып бакъсалар, ичинден учь кумюш чыкъа. Хырсыз буны корип: 
— Демек, бу меним штаным, — дей. Халкъ бу хырсыз адамгъа 


инанып, намуслыны тутып котеклейлер. Намуслы адам: 

- Бу кер адам сизни алдата, не ичюн манъа инанмайсынъыз, — 
депкотеклегенлерге ялвара. Шу дакъкъа къалабалыкъ ичинден бир 
къарт чыкъып, «кёр» адамнынъ омузына къолуны къойып ондан: 

— Орьнеклери къырмызы йылтыравукъ йипнен тикильген бу 
янъы урбаларны, къайдан алдынъ, санъа оларны ким берди», — 
деп сорай. Хырсыз «кёр» олгъаныны унутып, ачувланып, къарт- 
нынъ устюне къычырып башлай: 

— Сен корьмейсинъми, ёкъса? Къырмызы йиплерни къайдан 
корьдинъ? Урбаларымнынъ устюнде бир орьнек ёкъ», — дей. 

Къарт яланджынынъ къолундан урбаларны алып, котек ашагъан 
адамгъа къайтарьш берген сонъ, хырсызгъа айланып: 

— Сен кёр дегильсинъ. Эр кесни алдатасынъ, бу урбалар да 
сенинъ дегиль, — дей. 

Яланджы хырсыз бутюн адамларнынъ огюнде масхара олып, 
къачып кете. Акъикъат ичюн эр даим курешмек керек. 


Падиша ве онынъ огълу 


2 ир заманлары бир падиша яшагъан экен. О падишанынъ 
хызметчилери эр йыл къышнынъ энъ сувукъ айларында 
эв-эвден юрип бирер кумюш топлай экенлер. Падишанынъ 

адети ойле экен. Эр кес бирер кумюштен бере, тек бир фукъаре 
адамнынъ бир капиги ёкъ экен. Падишанынъ хызметчилери келип 
падишагъа: 

— Фукъаренинъ бир кумюши ёкъ экен, — деп айткъанлар. 

— Бизим адетимиз онъа келишмейми? Къоркъмайып бир кумюш 
бермедими? — деген падиша, — О адамны мында кетиринъиз, — 
деп буюргъан. Фукъарени кетирип падишанынъ эмирине бинаэн 
мейданнынъ ортасына союндырып къойгъанлар. Бир якъкъа кет- 
месин, я да атеш якъмасын деп артындан да бакъып тургъанлар. 
Чыр-чыплакъ фукъаре, бутюн гедже сувукъта мейданда турып 
чыкъкъан. Сабасына падиша хызметчилеринден: 

— О адам бузлап ольмедими? — деп сорагъан. Хызметчилер: 

— Биз де онынъ бузлап ольмегенине шаштыкъ, пек даяныкълы 
адам экен, — деп джевап бергенлер. Падиша ачувланып, къаравул 
этип тургъан хызметчилерини котеклеп: 

— Насыл олур да сувукъта бутюн гедже чыр-чыплакъ тургъан 
адам бузлап къатып къалмагъан? Бельки о атеш якъып къызынгъа- 
дыр? — деп багъырып сорагъан. Хызметчилер пек къоркъып: 

— Падишам, гедже узакътан бир шей янгъан киби корюнди, 
бельки о атеш яна эди. Бу адам узакъта янгъан атешке де къол- 
ларыны, де аякъларыны узата, бельки атешке бакъып къызына 
эди, — дегенлер. Фукъарени алып зиндангъа ташлагъанлар. 

Эртеси саба падиша джамиге кетмеге азырлангъан вакъытта, огълу: 

— Баба, сиз джамиге барынъыз, мен эвде къалып аш пишири- 
рим, — деген. Падиша огълунынъ сёзлерине къуванып хызметчи- 
леринен джамиге кеткен. Падишанынъ огълу исе мейдангъа барып 

онынъ дерт кошесине одун къойып атеш якъкъан. Балабан къазан 
ичине эт толдурып мейданнынъ ортасына къойгъан. Озь хызметчиле- 
ринен джамиден пек ач олып кельген падиша, огълундан аш сорагъан. 


Огълу: 

— Аш даа азыр дегиль, беклемек керек, эти пишмеген, — де- 
ген. Эки сааттен сонъ да аш азыр олмагъан. Падиша ачувланып 
огълуна: 

— О къадар вакъыт кечти, сен бир аш пиширип оламайсынъ. 
Биз энди даянып оламаймыз, ачтан оледжекмиз, — деген. 


Падишанынъ огълу бабасыны мейдангъа чагъырып: 

— Баба, коресинъми, мейданнынъ дёрт кошесинде атеш яна, 
мейданнынъ ортасында къазан тура. Не къадар вакъыт кечти, энди 
беклей-беклей озюм де болдурдым. Къазан исе аля даа къайнамай. 
Энди не япаджагъымны бильмейим, — деп къайнамагъан къазанны 
косьтерген. Падиша ачувланып огълуна къычырып башлагъан: 

— Огълум, мен сени акъыллы белледим. Я къазаннынъ тюбюн- 
де атеш ёкъ да, о насыл къайнайджакъ? — деген. 

Падишанынъ огълу: 

— Баба, эгер зинданда отургъан адам узакътан янып тургъан 
атешке бакъып къызынып тургъан олса, не ичюн бу мейданнынъ 
дёрт кошесинде атеш янып, мейданнынъ ортасында тургъан къазан 
къызып къайнамай? — деп сорагъан. 

Падиша огълунынъ акъылына шашып къалгъан: 

— Машалла, огълум! Энди падишалыкъны санъа ишанмакъ 
мумкюн, — деп зинданда отургъан адамны чыкъарып йиберген. 


(“Уцвафакъиет ве Къыемет 


2 увафакъиетнен Къысмет экиси ёл бою кеткенде оларгъа 
бир фукъаре адам расткеле. Мувафакъиет Къысметке: 
— Мен сеннен къавиль зтем, шу фукъаре адамны 
зенгин зтерим, — дей. Къысмет разы олып Мувафакъиетнен къа- 
виль эте. Мувафакъиет бу фукъаре адамгъа юз кумюш берип: 
— Мына бу парагъа тюкян ачып чалышып башла, — дей. 
Фукъаре: 
— Яхшы, айткъанынъызны япарым, — деп кете. Кеткен ёлунда 
озь-озюне «меним къолумда о къадар пара бар, къорантам исе эвде 

ач отура, учь кумюшке аш алып къорантамны тойдурайым», дей. 
Учь кумюшке аш ала, къалгъан параларны къырмызы явлугъына 
сарып эвге кете. Ел бою бираз раатланайым деп отура, богъчасыны 
четке кьоя, шу ерде апансыздан къаргъа учып келе ве богьчаны 
алып кете. Не япсын энди, гьарип, Алла берди, Алла алды, деп 
кейфи бозулып эвине кете. Эвде бутюн шейни апайына айтып бере. 
Апайы исе къоджасынынъ айткъанына инанмай. 

Бир афтадан сонъ Къысмет Мувафакъиеттен: 

— Сонъ, о сенинъ юз кумюш берген адамнынъ зенгин олдымы? 
Барып бакъайыкъмы? — деп сорай. 

Мувафакъиет: 

— Юрь, барайыкъ, — деп баралар. Фукъаре адам насыл яша- 
гъан олса, ойле де яшай зкен. 

Мувафакъиет: 

— Мен санъа берген юз кумюшни не яптынъ? — деп сорай. 

Фукъаре: 

— Бир шей япып оламадым, параны къаргъа алып кетти, — дей. 
Мувафакъиет бу фукъареге энди эки юз кумюш берип: 

— Сен бу параны алып да зенгинлешмеге тырыш, — дей. 

Фукъаре озь-озюне «менде бу къадар пара бар, барып базардан 
къорантама аш алайым», -- деп базаргъа кете. Базарда онынъ 
джебине хырсызлар далып бутюн параларыны хырсызлайлар. 
Апайы буны эшитип энди кьоркьып башлай ве кьоджасына: 

— Санъа не олды шу, сен кимге керексинь аслы, санъа ким эки 
юз кумюшни берир, сен акъылынъны ойнаттынъ, гъалиба, - дей. 
Бир ай кече. Къысмет Мувафакъиетнен корюшип, фукъаренинъ 
звине барып кене де бир шей денъишмегенини корелер. 

— Санъа берильген зки юз кумюшни не яптынъ? — деп сора- 
гъанда, фукъаре: 

— Энди манъа тийменъиз, берген параларынъыз элял дегиль 
экен, — деп оларны къуваджакъ ола. Мувафакъиет исе кене де 
фукъареге учь юз кумюш чыкъарып бере ве: 

— Эгер озь къолунъдан бир шей кельмесе, озюнъе бир 
ярдымджы тап да, оны ишлет, — деп кетелер. Фукъаре келип 
апайына акъчаларны косьтере, апайы онъа бакъмайып: 

— Сен о параларны бардакъкъа сакълап къой, — дей. Фукъаре 
акъчаларны бардакъкъа къойып, озюне ярдымджы къыдырмагъа кете. 
Шу арада къомшу огьланчыгьы оларгъа туз сорап келе. Апайътнътнъ 
къоллары хамурлы олгъаны ичюн кельген огъланчыкъкъа: 

— Бардакънынъ ичинден тузны озюнъ ал, — дей. Огъланчыкъ 
тузнен берабер параларны да ала. Огълан анасына туз кетире ве 
параларны косьтере. Анасы параларны сакълап къоя. Фукъаре 
озюне ярдымджы тапып эвине келе ве акъчаларны бардакънынъ 
ичинден тапмай. Апайындан сорай, апайы да: 

— Мен акъчаларны корьмедим. Сен серсем олдынъ, санъа не 
ола шу, къайсы дели санъа учь юз кумюш берген зкен, — деп 
акъайыны свге. Фукъаре апайыны динълеп «апайым догъру айта- 
дыр, меннен, гьалиба, шейтанлар ойнай», деп тюшюне. Даа бир аз 
вакъыт кече. Къысмет Мувафакъиетнен корюшип кене: 

— Сонъ фукъаренъ зенгин олдымы? Юрь барып бакъайъкъ, — 
деп фукъаренинъ эвине кетелер. Фукъаре насыл яшагъан олса, 
шай да яшай экен. Мувафакъиет: 

— Сонъ, берген параларымны не яптынъ? — деп сорай. Фукъа- 
ре къолуна таякъ алып: 

— Сиз берген параларны тутып, ишлетип оламадым, сиз шей- 
тансынъыз, кетинъиз мындан, - деп оларны къува. Къысмет 
Мувафакъиетке: 

— Сен бу адамгъа алты юз кумюш бердинъ. О сенинъ берген 
параларынънынъ берекетини, файдасыны корьмеди. О къадар пак 
ранен бир шей япып оламады. Мына бакъ, мен онъа беш кумюш 
берейим де, о насыл зенгинлешкенини сонъ кореджексинъ, — дей. 
Къысмет фукъареге беш кумюш чыкһарып бере де: 

— Учь кумюшке озюнъе эшек ал, элли капикке балта ал, элли 
капикке йип ал. Бир кумюшке озюнъе аш ал. Барып дагъда одун 
кесип, оны шезрде сатып, пара кьазанып яша, — деп айта. Фу- 
къаре, Кьысмет айткъаны киби япа, эр кунь дагьдан шеэрге одун 
алып келип сата, иши юрюшип яхшы къазанып башлай. Кузьде 
одун кескенде, буюк бир къуругъан терекни коре ве бу терекни 
кесип бутюн къыш одун сатмагъа мумкюн деп тюшюне. Терекни 
йыкһа да онынъ пытакълары арасында кьырмызы бир шей коре. 
Бакъса, онынъ къаргъа алып кеткен богъчасы экен. Богьчасыны 
чезип юз кумюшни тапа. Алла берсе, мына бойле бере зкен, деп 
къуваньш ишини девам эте. Бир кунь фукъаренинъ къомшусы озь 
парасыны сайгъанда учь юз кумюш зияде тапып апайындан: 

— Бу насыл пара, — деп сорай. Паралар кимнинъ олгьаныны 
анълагъан апакъай, параларны кетирип фукъареге бере. Фукъаре 
адам зенгинлешмеге башлай. Бир вакъыттан сонъ Мувафакъиет 
Къысметнен корюшип: 

— Фукъаре, сен берген беш кумюшинънен зенгинлештими? 
Юрь барып бакъайыкъ, — деп фукъаренинъ эвине кетелер. Фу- 
къаре акъикъатен де зенгин адам олгъан, балабан эв ясагъан. Буны 
корьген Къысметнен Мувафакъиет пек къувангъанлар. Эв саиби 
оларны эвине давет этип мусафир эткен. 

Къысмет деген шей, адамнынъ омрюнде буюк шей экен. 
Аталарымыз догъру айткъан экен: 

«Адамгъа сагьлыкь, зенаат ве къысмет бер, адам бутюн омюр 
бахытлы ве разы олып яшар». 


“ “ 
Ройле ве бойледен бетер 
2 ир заманда бир фукъаре адам яшай экен. Онынъ бир 
эски эвчигинден башкъа бир шейи ёкъ экен. Озю де 
тенбельнинъ тенбели, къолундан ич бир шей кельмей, 
ишсиз салланып юре экен. Энди эвленмек вакъты кельгенде, узакъ 
бир койге барып озюне апай тапып келе. Апайы исе атик, ишкир 
къадын экен. О акъайынынъ бутюн кунь ишсиз юрьгенини корип: 

— Аякъларынъ, къолларынъ бар, акъайсынъ, бираз къыбырда. 
Озюнъе бир иш тап, пара къазан. Бойле этип салланып юрсенъ, 
ачтан оледжекмиз, — дей. Къоджасы, иш лафыны эшитмеге биле 
истемей, эшитсе — бирден кейфи бозула. Бир кунь апайы: 

— Озь топрагъымыз ёкъ, барып бирисинен анълаш да тарласын- 
да сабан сюр, пара къазанырсынъ, — дей де, барып къомшусындан 
эки огюз сорап къоджасына кетире: 

— Сен барып чалышмагъа башла, мен санъа уйлелик аш ке- 
тиририм, — деп оны огъурлай. Акъайы тарлагъа кете, тар- 
ла саибинен анълашып сабан сюрьмеге башлай. Энди баягъы 
чалышкъандан сонъ, уйлеге якъын, огюзлер бирден-бирге токътап, 
еринден къыбырдап оламайлар. Сабан, гъалиба, бир шейге 
илишти деп огюзлерни урып айдай ве олар бутюн кучюнен са- 
банны тартып ерден бир сандыкъ чыкъаралар. Сандыкъны корип 
къоркъкъанындан къалтырап башлагъан адам «вай не япайым, бу 
ерде бир шей сакълы тура экен, падишамыз бильсе, мени асып 
къояр», деп тюшюне де, сандыкънынъ къапагъыны ачып бакъса, 
ичи алтынгъа толу олгъаныны корип, отургъан еринде агъламагъа 
башлай. Бу сырада о ерден эшегине минип кечеяткъан сакъаллы 
бир къарт токътап: 

— Не агълайсынъ? — деп сорай. Фукъаре эр шейни олгъаны 
киби айтып бере. Ишнинъ аслыны анълагъан къарт: 

— Сен къоркъма, огълум, мен санъа ярдым этерим, сен де манъа 
сандыкънынъ ичиндеки алтынларны чувалгъа къоймагъа ярдым 
эт, — дей. Къартнынъ бу сёзлерини эшиткен фукъаре белядан 
кьуртулдым, деп пек къувана. Сандыкъ ичиндеки алтынлар чу- 
валгъа къоюлгъандан сонъ, къарт бир къач дане алтын фукъареге 
берип: 

— Къоркъма, бу алтынларны ал, гуна олмаз, мен сен ичюн 
Аллагъа дуа зтерим, бир шейден къоркъма, падиша бир шей биль- 
мез, — дей. Шу арада апайы аш-сув алып кельгенини корьген фу- 
къаре къуванып апайына бир белядан къуртулдым, деп эр шейни 
айтып бере. Апайы исе акъайына бакъып ачувындан патлайджакъ 
дереджеге келе. Амма озюни тутып къоджасынынъ къулагъына: 

— Эгер къарт адынъны сораса, сенинъ адынъ «Бойле», апа- 
йымнынь ады исе «Бойледен Бетер» деп анълатырсынъ, — деп, фы- 
сылдап айта. Олар ашамагъа отуралар, къарткъа шарап ичирелер, 
апайы акъайына шарап къоймай. Аш сырасында къарт: 

— Сиз мени ойле урьмет этип ашатып-ичиресинъиз, кимсиз, 
адларынъыз не? — деп сорай. Фукъаре, апайы огреткени киби: 

— Меним адым Бойле, апайымнынь ады исе Бойледен Бетер, — 
дей. Апайы исе къарткъа эп шарап тёке. Къарт ашап-ичип, сархош- 
ланып юкълап къала. Акъай-апакъй къартны терекнинъ тюбюне 
къоялар ве алтын толу чувалны эшекнинъ устюне юклеп эвге алып 
кетелер. Фукъаренинъ апайы эвден бир макъас ала да хурулдап 
юкълап яткъан къартнынъ янына келип, мыйыкъ ве сакъалынынъ 
ярысыны макъаснен кесип, кене эвине чапа-чапа къайтып келе. 
Энди кунь батаяткъанда уянгъан къарт коре ки, янында алтын 
толу чувал да ёкъ, кимсе де ёкъ. Шашкъанындан анда чапа, мында 
чапа, тарладан къйткъан койлюлерни коре. Янларына барып: 


— Сиз Бойлени корьмединъизми, мындан кечмедими? — деп 
сорай. Койлюлер онъынъ сыфатына бакъып: 
— Екъ, бойлени даа корьгенимиз ёкъ, - деп кулелер. Къарт 


башкъа бир тарафкъа чапа ве къойларыны койге айдагъан чобан- 
ларны корип олардан: 


— Сиз Бойледен Бетерни корьмединъизми? — деп сорай. Яры 
сакъалынен мыйыгъы кесик къартны корьген чобанлар: 
— Ёкъ, бойледен бетерни даа корьмеген эдик, — деп къакъыл- 


дашып кулелер. Къарт сакъалыны тутып бакъса, эр шейни анълай. 
Апай-акъай исе бахытлы-частлы олып, муаабет-муаабет яшайлар. 

Керчек айткъан адам 


2 ир заманда эки яхшы дост яшагъан экен. Бириси 
койде яшагъан, онынъ балабан къой сюрюси бар экен, 
экинджиси шеэрде яшап базиргян экен. Эки дост бири- 

бирини урьмет эткенлер, амма бир давалы меселеде ич де анълашып 
оламай экенлер. О да — «дюньяда омрюнде ич де ялан айтмагъан 
адам бармы?» деген меселе экен. Бир кунь эки дост къонушып 
отургъанда кене бу меселе ортагъа чыкъа. Койде яшагъан сою: 

— Меним бир чобаным бар о омрюнде бир ялан сёз айтмагъан, 
эм де айтмаз, — дей. Амма шеэрде яшагъан досту бунъа инанмай- 
ып олар къавиль этелер. Шеэрли базиргян: 

— Эгер сенинъ чобанынъ ялан айтмагъан адам олса, меним бу- 
тюн байлыгъым санъа кечер. Эгер де онынъ ялан айткъаны белли 
олса, сен бутюн къойларынъны манъа берирсинъ, — дей. Эки дост 
къавиль эткенлерине баягъы вакъыт кече. Бир кунь шеэрли базир- 
гян эки аркъадашынен берабер янларына ракъы-шарап алып шу 
чобангъа келелер. Чобан, саибининъ знъ яхшы достуны корип пек 
къувана, оларны яхшы къаршылап ала, мусафир этип къой соя. 
Мусафирлер кетирген шарапны чыкъарып, бир терекнинъ тюбюне 
отуралар. Базиргян «чобанны ичирейим» деп чобангъа эп шарап 
къоя, чобан сархошлангъан сонъ базиргян: 

— Достум, эгер сен акъикъатен мени сайьш-севсенъ, урьмет эт- 
сенъ, сюрюдеки энъ балабан, энъ семиз къочкъарны манъа сойып 
бер, — дей. Чобан ичкен олса да: 

— Айып этме, агъа, о ишни япып оламам. О къочкъар саибим- 
нинъ энъ севген къою, — дей. Базиргян не къадар ялварса да, чобан 
разы олмай. Базиргян чобангъа кене шарап къойып оны даа зияде 
сархошлата. Энди чобан не япкъаныны, не айткъаныны бильмей- 
ип, саибининъ къочкъарыны алып соя. Базиргян озь макъсадына 
ете. Саба, базиргян энди айынгъан чобангъа: 

— Сен саибине олып биткен шейни айтма, къойны къашкъыр 
парчалады де, — деп достларынен берабер чыкъып кете. Чобан яп- 
къан ишини анълап пек пешман эте, энди саибиме не айтырым, деп 
таягъыны ерге саплап устюне де озь джуббесини ве къалпагъыны 
асып къойгъан сонъ, бираз артына чекилип, козь огюне саибини 
кетирип шойле тюшюне: Шимди о кельсе, «Селям алейкум, меним 

сайгьылы чобаным! Насылсынъ, сагълыгъынъ насыл? Меним 
къойларым не япалар, энъ севген къочкъарым насъл?» — деп 
сораса. Мен де, — Сагъ ол, эфендим! Меним сагълыгъым яхшы, 
къойларынъ да яхшы, амма сенинъ энъ севген къочкъарынъны 
тюневин къашкъыр парчалады», — десем. Чобан бу ялан сёзлерини 


тюшюнип озь-озюнден утанды. — Ёкъ! — деди, - Бир вакъыт 
ялан айтмадым, шимди де айтмам, — деди, — Саибим кельсе, мен 
онъа эр шейни олгъаны киби айтып беририм, — дегенде, саиби 


келип чыкъа. Селям берип: 

— Насыл яшайсынъ? Къойларым насыл? Меним энъ гузель 
къочкъарым не япа? — деп сорай. Чобан башыны ашагъы алып: 

— Меним сагълыгъым яхшы, къойларынъ да яхшы амма се- 
нинъ энъ севген къочкарынъ ёкъ. Тюневин сенинъ базиргян дос- 
тунъ эки аркъадашынен мусафирликке кельди. Мен оларны 
яхшы къаршылап, мусафир эттим, олар сенинъ къочкъарынъны 
сойып бермеме пек ялварды. Мен башта разы олмадым, мени ичиа 
рип сархошлаттылар, къойны манъа сойдурттылар. «Саибинъе, 
къойны къашкъыр парчалады дерсинъ», дедилер. Ялан айтмагъа 
огретип кеттилер. Энди мени джезаланъыз, мени яхшы билеси- 
нъиз, омрюмде ич ялан сёйлегеним ёкъ. Къабаатым пек буюк, мени 
энди не япсаньыз, япынъыз, мен разым,- деп агъламагъа башлай. 
Саиби эр шейни анълап, чобангъа: 

— Сен агълама, къасевет этме, эр шейни догъру япкъансынъ, 
къардашым. Догърулыгъынъ ичюн сени даа зияде урьмет этип 
къойларымны санъа багъышлайым, — деп, шеэрге базиргян 
достунен корюшмеге кете. Базиргян достуна келип: 

— Сенинъ айнеджилигинъ кечмеди, чобаным манъа эр шейни 
айтып берди. Сен дюньяда ялан айтмагъан адам ёкъ деген эдинъ, 
амма меним чобаным — намуслы адам. Достум, «яланнынъ аякъ- 
лары къыскъа», — дейлер, шунынъ ичюн ялан тек айнеджи, на- 
муссыз адамларгъа керек. Экимиз къавиль эткен эдик, мен енъдим. 
Озь къойларымны намуслы чобаныма бердим, элял олсун! Энди 
сенинъ де бутюн байлыгъынъ манъа кече, — деп лафыны бити- 
ре. Базиргян исе сёз тапмайып, индемей, отура къала. Бойле этип 
адий бир чобан дюньяда намуслы, ялан айтмагъан адамларнынъ 
бар олгъаныны исбат эткен. 

Иадишанънъ шаәкзаджысы 
2 ир заманларда бир падиша яшагъан. Онынъ янында 

акъыллы адам бар экен, амма шакъа эткен, оны 

эглендирген адамы ёкъ экен. Падишанынъ ишлери 
ярамайлашкъанындан о къасеветке дала, «не ичюн меним янымда 
шакъа эткен адам ёкъ, ойле адамны тапмакъ керек», деп, падиша 
ярдымджыларына «манъа шакъаджы адамны тапып кетиринъиз», 
деп эмир бере. Ярдымджылары барып ойле шакъаджы адмны 
тапып кетирелер. Падиша бу шакъаджыны сынамакъ истей ве: 

— Мына санъа кягъыт, меним янымда олгъан адамларнынъ 
ангисини дели, деп сайсанъ, адларыны сыранен кягъыткъа яза- 
джакъсынъ. Бу ишни япмакъ ичюн санъа бир афта вакъыт 
берем, — дей. Бир афта кечкен сонъ, падиша шакъаджысыны 
чагъыртып: 

— Вазифени беджердинъми? Делилер арасында биринджи дели 
кимдир? — деп сорай. Шакъаджы падишанынъ вазифесини бе- 
джерген ве падишанынъ «биринджи дели ким?» деген суалине 
бойле джевап бере: 

— Падишам, даа тюневин улькемизнинъ биринджи делиси ким 
олгъаныны бильмей эдим. Буны бугунь анъладым. Айып этме, па- 
дишам, биринджи дели сенсинъ, — дей. Падиша ачувланып ерин- 
ден атылып турды да: 

— Сен серсем адамсынъ, мен сенинъ падишанъ олам, бойле лаф 
эткенинъ ичюн башынъны кесип атарым. Сен не ичюн мени дели 
саясынъ? — деп сорай. Шакъаджы адам: 

— Падишам, тюневин сен озь ярдымджынъа о къадар алтын 
берип башкъа мемлекетке ёлладынъ. О адам санъа энди къайтып 
кельмез. Дюнья балабан, оны энди тапсанъ, ал. Пара пек сыджакъ 
шей. Оны къолуна алгъан адам бир даа къайтарып бермеге исте- 
мей. Сен буюк янълышлыкъ яптынъ, онъа инандынъ, бойле акъ- 
макълыкъны анджакъ дели адам япар. Шунынъ ичюн биринджи 
дели, деп сени яздым, — деп айта. 

Падишанынъ: 

- Я о адам къайтып кельсе, сен не япар эдинъ? — деп сорагъан 
суалине, шакъаджы: 

— Падишам, эгер къайтып кельсе, сизинъ адынъызны силип 
ташлап, о адамнынъ адыны язып къояр эдим, — деп джевап бере. 
Падиша шашып, тюшюнип къала. 

[5 диша ре багъчеван 


2 ир кунь падиша багъча янындан кечкенде, бир къарт 
адамнынъ шефтали тереги отурткъаныны коре. Падиша 
багъчевангъа: 

— Сен энди къарт адамсынъ, не къадар омюринъ къалды, оту- 
рып эвинъде раатланмайсынъмы? Сен не ичюн бойле авесликнен 
бу терекни отуртасынъ, эп бир онынъ мейвасына етишмейджекр 
синь, — дей. 

Къарт озюни сыкъмай: 

— Кљарт деделеримиз бизни тюшюнип, терек отурткъанлар, 
багълар осьтюргенлер, бизим ичюн яшап чалышкъанлар. Бизлер 
де торунларымызны тюшюнмек керекмиз. Падиша къартнынъ бу 
сёзлерини бегенмеййп: 

— Кечкен заманны акъылынъа кетирип тюшюнмек неге керек. 
О заман чокътан кечти-кетти. Я да келеджек заманны тюшюнмеге 
неге керек, о даа ёкъ, даа кельмеди. Сен анъла, биз бугунь яшай- 
мыз. Бугюнимизни тюшюнмек керек, шимдики заман — бизим за- 
манымыздыр. 

Къарт багъчеван падишанынъ сёзлерине къаршылыкъ оларакъ 
шойле дей: 

— (Сен кечкен заманны хатырламагъа истемейсинъ, чюнки о 
замандан хатырлайджакъ яхшы бир шейинъ ёкъ сенинъ. Келе- 
джек заманны да тюшюнмеге истемейсинъ, келеджек замандан 
къоркъасынъ. Мен сенинъ бугуньки кунюнъе сукъланмайым. Сен 
беджериксиз, файдасыз бир адамсынъ, мен сени аджыйым. 


Джуббесини аткъан адам 


едже ай ярыгъында бир адам азбарына чыкъып, сигарыны 
якьып, раатланьш отура экен. Шу арада багъчасында, 
кимдир онъа бакъып къолларыны узаткъаныны коре 
де, къоркъкъанындан отю патлай. Барып тюфегини ала да, 
багъчасында корьген адамны ата. Сонъ озь-озюни макътап: 
«меннен шакъа этменъиз, меннен ойнамагъа керекмей, адыны да 
сорамайып, атып ольдюририм», — деп эвине кире ве ятып юкълай. 

Саба эрте турып кимни атып ольдюрдим экен деп, барып бакъса, 
шашъш къала. Гедженинъ къаранлыгъында хырсыз беллеп, озь 
асувлы тургъан джуббесини аткъан экен. Апайы къоджасынынъ 
джуббесини ювып, сабагъадже къурур деп тереклер арасында асып 
къойгъан экен. Атылгъан къуршун исе адамнынъ джуббесинде 
буюк тешик япкъан. Адам тизлернинъ устюне йыкъылып бар 
сесинен: 

— Аллагъа бинъ шукюрлер олсун, — деп къычырып башла- 
гъан. Апайы къоджасынынъ сесини эшитип, абдырагъан, шашман 
лап чапып кельген: 


— Не олды, — деп сорагъан. 
— Эй, апай, корьмейсинъми джуббеме не олгъан, - деген 
къоджасы, — о джуббе меним устюмде олгъан олса, меним алым 


не оладжакъ эди? Алла мени къорчалады, сен анълайсынъмы? 
Шунынъ ичюн, Аллагъа бинъ шукюрлер олсун, деп къуванам, 


дей. 
| 


2 ир адам узакъ ёлгъа азырланып, не алайым экен деп, 
огълуны базаргъа ёллай да: 

— Огълум, манъа ойле емек кетир ки, эм шимди аша- 
магъа эм де къалгъаныны ёлгъа алмагъа етсин, — дей. Бала ёл 
бою бабасынынъ берген вазифесини тюшюнип кете. Бала тюшюне- 
тюшюне бабасына туз алып келе де: 

— Баба, сен сымарлагъан, истеген шейни алып кельдим, — дей. 
Бала сепеттен бир торбачыкъ чыкъарып бабасына бере. Бабасы 
меракънен де торбачыкъкъа, де огълуна бакъып: 


— Балам, сен не алдынъ, шу? Бу туз да, — дей. Огълу джид- 
дий бир тавурнен: 

— Мен санъа емин этип айтам — туз санъа эм шимди керек 
олур, эм де ёлгъа алырсынъ. Ёлгъа чыкъкъан адамнынъ янында 
оладжакъ энъ керекли ашы — отьмек, сув ве туздыр, — дей. Ба- 
басы огълуна бакъып: 

— Машалла акъылынъа, — дей. 

Иъыйынлыкъларны енъген адам 

> ир урьметли адамдан «сени догъру ёлгъа ким къойды, 
расткельген къыйынлыкъларны енъмеге ким огретти», 
деп сорагъанлар. 

— Копектен огрендим, — деген о адам, шойле анълаткъан: 

— Копекке бакъып бутюн шейни анъладым. Бир шейден къоркъ- 
мамакъ керек, озюнъе ишанчынъ къавий олмакъ керек. 

Бир кере, сувнынъ четинде сувгъа бакъып яткъан копекни 
корьдим. Копек сувсузлыкътан такъаты кесилип къалгъан эди. 
Айваннынъ къыбырдамагъа биле чареси ёкъ эди. Эр сефер, копек 
сув ичейим дегенде, эгилип сувда озь кольгесини корип, анда 
башкъа бир копек бар беллеп, къоркъып артына чекиле эди. 
Копек озь кольгесинден къоркъып сув ичип оламай эди. Энди 
сувсузлыкътан янгъан айван озюнде такъат тапып къоркъуны енъе 
ве бар кучюнен секирип озюни сувгъа ата. Бакъса, ондан гъайры 
сувда кимсе ёкъ. Озь-озюнден къоркъкъаныны анълагъан копек, 
озюни енъип тойгъандже сув ичип къана. Къоркъусыны енъип 
копек сагъ къала. Шу копекнинъ арекетлерини корип чокъ шей 
анъладым, копек манъа къыйынлыкъларны енъмеге огретти. 


Ҹыэма тиккен уста 


2 уюк бир шеэрде чызма тиккен бир яхшы уста бар зкен. 
Бутюн кунь чалыша, акъшам исе достларынен отурып 
раатлана экен. Шеэрде бир вакъыт кимсенинъ джаныны 

агъыртмагъан, эр кеске ярдым эткен бир уста олгьаныны падишагъа 

айталар. Падиша бу устаны сынамакъ истей ве устюне зски, йыр- 
тыкъ урбаларны кийип, озюни дервиш этип, акыпам олгъанда 
устанынъ звине келип азбаргъа кире. Бакъса, уста къорантасынен 
йырлап ойнап отура. Уста дервишни корип еринден тура ве оны 
къаршылап: 

— Дервиш агъа, къавалынънен бизге бир ава чалып, эглендир 
бизни! — дей. Дервиш ава чала, эр кес ойнап эгленген сырада, уста 
дервишнинъ янына келип: 

— Бугунь чокъ къазанып оламадъгм, мътна санъа учь кумюш, 
айып этме, — деп дервишнинъ къолуна учь кумюш туттура. 
Параны устанынъ элинден алып дервиш къыяфетине бурюнген 
падиша: 

— Сен эр Алланынъ куню бойле кейфленип яшайсынъ, деп 
эшиттим. О къадар параны къайдан аласынъ? — деп сорай. 

Чызма тиккен уста кулюмсиреп: 

— Мен ишчи адамым, сабадан акъшамгъадже чалышып къазан- 
гъан парамны эвге кетирем, акъшам бала-чагъамнен, къорантамнен 
отурып раатланамыз, — дей. Падиша устанен сагълыкълашып 
чыкъып кете. Саба падиша ярдымджыларыны чагъырып: 

— Бугунь чызма тиккен усталарнынъ бирисини де шеэрге йиберн 
менъиз, — деп эмир бере. Уста саба иш ерине кельгенде, падишанынъ 
ярдымджылары онъа чалышмагъа рухсет бермейип, устаханесини 
бозып, йыкъып озюни исе къувып йиберелер. Заваллы уста энди 
не япсын? Къорантамны насыл бакъайым деп, язнынъ къайнагъан 


сыджагъында шеэрни долашып юргенде, къолунда къопкъасы 
олгъан бир адамнынъ сув саткъаныны коре. Онынъ янында пек 
чокъ киши топлангъан — эр кес сувсагъан. Уста тюшюнип, «мен 
де сув сатып башлайым», деп тез-тез эвине барып къопкъасыны 
толдурып шеэрге сув сатмагъа кете. Акъшамгъадже бир чапчакъ 
сув сатып, яхшы пара къазана. Эвине къайткъанда ашыны-сувуны 
алып, дегени киби, достларыны чагъырып къорантасынен ашап- 
ичип кейфленип отуралар. Падиша «бу адам бугунь не япар экен», 
деп дервиш урбаларыны кийип кене устанынъ эвине келе. Коре 
ки, уста ичип-ашап кейфленип отура. Дервишни корьген уста оны 
звине чагьырып, бир ава чалдыргъандан сонъ, джебинден беш 
кумюш чыкъарып бере де: 

— Бугунь манъа падишамыз чалышмагъа бермеди, устаханемни 


бозып йыкътырды, — дей. 
Гедженинъ кеч маалинде, эр кес дагьылып кеткен сонъ падиша 
устадан: 


— Падиша санъа бугунь чалышмагъа бермеди дейсинъ. Я о къа- 
дар параны къайдан алдынъ? — деп сорай. 

Уста серт давушнен: 

— Мен параны къайдан алгъаным санъа неге керек? Хырсыз 
дегилим, биревни алдатып пара къазанмайым. Мен ишкир адамым. 
Залым падишамыз манъа бугунь озь зенаатыма коре ишлеп пара 
къазанмагъа бермесе де, сув сатып пара къазандым. Аллагъа чокъ 


шукюр, ишкир адам ач къалмаз, — дей. 
Айны гедже падиша озь ярдымджыларына: «Ярын сув саткъан 
адамларны шеэрге йиберменьиз,- деп эмир бере. Уста саба 


эрте турып чапчакьны сувгъа толдурып шеэрге ёл ала. Амма 
падишанынъ ярдымджылары оны шеэрге йибермейлер. Не япайым 
деп, уста тюшюнджеге далгъанда, янына бир адам келип: 

— Сенинъ ишинъ ёкъ, гъалиба, анда-мында салланып, копек 
суварып юресинъ. Эгер чалышмагъа истесенъ, манъа даа къыркъ 
ишчи тап да кель, — дей. Уста къыркъ ишчи тапып, бутюн кунь чан 
лыша, яхшы пара къазанып, акъшам эвине келе. Кене достларынен 
берабер ашап-ичип, кейфленип отургъан вакъытта, падиша дервиш 
урбасыны кийинип араба къапунынъ янына келе. Дервишни корип 
оны эвге чагъыралар ве ава чалдыралар. Бу сефер уста дервишке 
он кумюш бере, онынъ достлары да экишер кумюштен къошалар. 
Эр кес къайткъан сонъ падиша устадан: 

— Падиша санъа бугунь де чалышмагъа бермеди, дейсинъ. Я о 
къадар параны къайдан алдынъ? — деп сорай. Уста ачувланып: 

— Сен кене де менден параны къайдан алдынъ деп сорайсынъ. 
Бизим падишамыз — ёкъ олсун! О бугунь манъа сув сатмагъа бер- 
меди. Мен озюме иш тапалмаммы? Мен атик адамым. Бир адамгъа 
бардыкъ да чалыштыкъ. Чалышмагъа истесенъ иш эр вакъыт та- 
пылыр. Чалышкъаныма коре пара да къазандым, кейфленип, рат- 
ланып отурдыкъ, — деп джевап бере. 

Саба, падиша ярдымджыларына: 

— Чызма тиккен устаны узурыма кетиринъиз! — деп эмир 
бере. Устаны падишагъа кетирелер. Устюне аскер урбасыны кий- 
дирип, къолуна къылычнен тюфек берип падишанынъ сарайына 
къаравул этип къоялар. Уста шашып, тюшюнджеге дала. «Бугунь 
къорантама ким пара кетирип берир, бутюн кунь мында отурып 
мен не къазананаджагъым?», деп тюшюне. Акъшам оны башкъа 
аскер денъиштире, устанынъ джебинде исе бир капик пара ёкъ. 
«Энди не япайым, эвге насыл барайым», деп, ала да, къылычыны 
он беш кумюшке сатып йибере. Къынына исе къылыч ерине таякъ 
тыкъып къоя. Эвине аш, шарап алып, къорантасынен ашап-ичип 
кейфлене. Падиша исе бу адам бугунь не япа экен, деп барып 
устаны бакъаджакъ ола. Устюне кене де эски урба кийип, дервиш 
сыфатыны алып, устагъа келе. Падиша корьген шейлерге шашып 
къала — уста кене кейфленип отура. Уста, дервишни эвине давет 
эте ве ава сымарлай. Дервишнинъ къолуна эки кумюш берип 
падишаны къаргъай: 

— Бугунь мени бутюн кунь падишанынъ сарайыны къаравул- 
ламагъа меджбур эттилер. Мен бугунь бундан чокъ пара къазанып 
оламадым, — дей. Падиша кене: 

— Я бу параны къайдан алдынъ? — деп сорай. Уста падишагъа 
дикъкъатлы-дикъкъатлы бакъып: 

- Сен, гъалиба, падишанынъ къулакъларысынъ, сениньнен 
лаф эткен сонъ, экинджи куню мен ишсиз къалам, не ичюн бойле 
ола? — деп меракълана. 


Дервиш: 

— Ёкь, достум, мен де сенинъ киби яшамагъа истейим онынъ 
ичюн сорадым, — дей. 

Уста: 


е Падиша манъа берген къылычны он беш кумюшке саттым, 
къылычнынъ къынына исе таякъ ТЫКЪЫП къойдътм. Звге аш-шарап 

алдым, санъа да эки кумюш бердим, учь кумюш апайыма бердим. 
Дюнья балабан, чалышкъан адам эр вакъыт иш тапар. Алла къыс- 
мет зтсе, ярын да иш тапылыр, — дей. 

Эртеси куню падиша устаны чагъырып: 

— Бугунь бир адам идам этиледжек. Мейданда джемаат топлана- 
джакъ, сен озь къылычынънен о адамнынъ башыны кеседжекя 
синъ — дей. Уста ялварып: 

— Падишам, мен энди яш адам дегилим. Ич бир вакъыт ким- 
сенинъ джаныны агъырткъаным ёкъ, омрюмде чипче биле сой- 
гьаным ёкъ, о адамнынъ башыны насыл этип кесейим? Буны япып 
оламам, башкъа адамгъа буюрынъыз — дей. 

Падиша исе озь мерамындан къайтмай: 

— Ёкъ, сен бу ишни япаджакъсынъ. Эгер япмасанъ, сенинъ 
башынъ кесилир, — деп буюра. Уста «амма да огърадым белягъа, не 
япайым?», деп тюшюне. Мейданда халкъ топлана, устанынъ янына 
башы кесиледжек адамны да алып кетирелер. Къоркъкъанындан 
къоллары къалтырагъан уста, не япаджагъыны бильмейип, халкъ- 
нынъ огюне чыкъып: 

— Джемаат, мени динъленъиз! Мен энди яш адам дегилим, 
омюримде чипче биле сойгъаным ёкъ. Мен бир уста адамым, 
кимсеге меним зарарым тиймей. Падиша манъа бу адамнынъ 
башыны кесип ташла, деп эмир бере. Джемаат, эгер де бу адам 
ярамай олса, бир джинает япып бу джезаны къазангъан олса — 
башсыз къалсын. Эгер де бу адам, яхшы адам олса, онынъ ич 
бир къабааты олмаса, оны ботен ерде идам этмеге истеселер, ме- 
ним онынъ башыны кеседжек къылычым таякъ олсун, — деп 
бакъыра. 

Уста къылычыны къынындан чыкъарып юкъары котергенде, 
мейдандаки халкъ къылыч ерине таякъ корип: 

— Адам къабаатсыздыр! Оны сербест быракъынъыз! — деп къы- 
чыршып башлай. Падиша о адамны азат этмеге меджбур ола. Па- 
диша устаны озь сарайына чагъырта. Уста исе «энди меним башым 


кесиледжек», — деп къоркъа-къоркъа падишанынъ узурына келе. 
Амма падиша сайгъы иле устаны къаршылап: 
— Сен акъикъатен де ишкир, акъыллы бир адамсынъ, — деп 


къолуна беш юз кумюш туттурып, оны эвине озгъара. 

“Эдемнинь кьапуұсы Биринджи 
кимге очылыр< 


ир заманда зенгин бир адамнынъ къызгъанч бир апайы 
бар эди. Акъайы не къадар къазаньш кетирсе де, онъа эр 
вакъыт аз олып корюне эди. Апайы къоджасына гузель 
орьнекли билезликлер, алтын юзюк 
ве сыргъалар алдыртып, «эр кес 
меним зенгинлигимни корьсин, 
пахыллап козьлери патлап чыкъ- 
сын», дей эди. Акъайы озюни аджы- 
май гедже-куньдюз чалыша, апайы- 
нынъ япкъан шейлерини бегенме- 
се де, бир шей айтып оламай эди. 
Апайынынъ зенгинликтен гъайры 
даа бир истеги бар экен — обир дю- 
ньягъа тюшкенде эдемнинъ къапуь 
лары биринджи онъа ачылмасыны 
ниет эте экен. Бир кунь акъайына: 

— Эдемнинь къапулары кимге 
биринджи ачылыр, - деп сорай. 
Бу абдал сёзлерни динълемеге 
вакъты олмагъан акъайы, апайына: 

— Шу балабан къаяны коре- 
синъми? О къаянынъ тёпесинде эски эвчикте озь къорантасынен 
бир чобан яшай, ондан сорасанъ санъа айтыр. О юксекте яшай, 
эр кеске тёпеден бакъа, эр шейни коре, эр шейни биле, — деп 
айта. Экинджи куню апай, чобан яшагъан къаягъа барып чыкъа. 
Бакъса, агъачтан ясалгъан, къапусы япыкъ эски бир эвчик тура. 
Апай къапуны къакъып: 

— Ким бар, — деп сорай. Къапунынъ артындан бир апай сеси: 

— Сен кимсинъ, не керек, — деп сорай. Апай: 

— Мен зенгин бир апайым, дагънынъ тюбюндеки койден кельа 
дим, — дей. Къапунынъ артындан къадын сеси: 

— Мен къоджам рухсет бермегендже кимсеге къапуны ачмам. 
Акъшам къоджам къайтып кельсин, ондан сорарым, сен ярын 
кель, — дей. Зенгин апай эвине къайтып келе. Экинджи куню 
янына баласыны алып, кене чобаннынъ эвине кете. Къаягъа зорнен 
тырманып, болдура, чобаннынъ эвине келе: 

— Мен зенгиннинъ апайы, къапуны ачынъыз, — деп бакъыра. 
Чобаннынъ апайы къапу аралыгъындан къадынны баласынен корип: 

— Мен къоджамдан бир адам ичюн рухсет сорадым. Сен ба- 
ланънен келеджегинъни къайдан билейим, бугунь акъшам къоджам 
кельсе, мен ондан сорарым, ярын келинъиз, — дей. Энди не япсын, 
апай баласынен кене эвине къайта. Учюнджи куню чобаннынъ 
апайы къапуны ачып зенгин къадынны эвине кирсете. Къадын 
чобаннынъ эвине кирип шашып къала — эвнинъ ичи тёпесинедже 
къой юню ве къой терисинен толу, диварларда торбалар толу пенир, 
къатыкъ, сары ягъ асылы тура. Эвнинъ ичи сувукъ, соба янмай. 
Эски ямавлы антер кийген чобаннынъ апайы сувукъ эв ичинде 
отурып къоджасына чорап оре. Зенгин апай корьген шейге шашып: 

— Дагъда о къадар одун бар, не ичюн собаны якъмайсынъыз, 
ойле фукъаре яшайсынъыз, — деп сорай. Чобаннынъ апайы: 

— Аллагъа шукюр, биз фукъаре дегильмиз, озюнъ коресинъ, не 
къадар юнюмиз, терилеримиз бар. Бизим учь бинъ къоюмыз бар. 
Бир къытлыгъымыз ёкъ, къоджамнен огълум къойларны бакъып 
юрелер, мен эв ишлерини япам. Бу ямавлы антерчикни кийип 
сувукъ эвде къоджамны, баламны беклеп отурам, олар бутюн кунь 
сувукъта тонъып да, мен сыджакъ эвде насыл отурайым? Акъшам 
эвге къайтып кельсинлер, собаны якъып эпимиз къызынып 
отурырмыз. Олар меним яшайышым, меним бахтым, меним 
омрюм, — деп турмушыны анълата. Зенгин апай ичинден «амма да 
дели апай экен», деп сагьлыкьлашып чыкъып кете. Чобан апайың 
нынъ айткъан сёзлерининъ манасыны анъламагъан зенгин къадын, 
эвге кельгендже эдемнинъ къапусы кимге биринджи ачыладжакъ 
деп тюшюнип кельди. Омрюнде бир кунь чалышмагъан, барлыкъта 
яшагъан, къыйынлыкъларны корьмеген, бильмеген адам башкъа 
адамнынъ гъам-къасеветини бир вакъыт анъламаз. 


Фукъаре ве зенгин эки 
агьа-кьардаш 


> ир койде эки агъа-къардаш яшай экен. Бириси зенгин, 
экинджиси пек фукъаре экен. Зенгин сою огьлуны эв- 

лендире ве бутюн койни тойгъа чагъыра. «Насыл этип 

мен агъамны тойгһа чагьырайым, устю-башы йыртыкъ-пыртыкъ, 
мени масхара этеджек», — деп тюшюнген зенгин, агьасыны тойгъа 
сув ташымагъа кьоя. Бутюн кой тойда шеньлене, ашай-иче, фукъаре 

агъасына исе бир кесечик отьмек биле кетирип бермейлер. Фукъаре 
агъасы той яхшы кечсин деп бир дакъкъа биле отурып раатланмай. 
Пек ач олып, «барып эвде бир питечик ашайым», деп звине кете. 
«Я мен догъмуш къардашымнынъ тоюндан келем де, меним бойле 
такъаттан тюшкенимни корьген халкъ не дер? Халкътан айып», деп 
Ел бою йырлап, ойнап, салланьш, кетмеге башлай. Йырлап кеткенде 
янында бирисининъ олгъаныны дуя. Артына, огюне бакъа, кимсени 
корьмей, ёлуна девам эте. Сонъ бир даа артындан бирисининъ 
йырлап кеткенини дуя. Айланып бакъса, озюне ошагъан бир фу- 
къарени корип: 

— Сен кимсинъ, къайдан кельдинъ, — деп сорай. Фукъаренинъ 
артындан кельген адам: 

— Мен сенинъ, гъамынъ, къааринъ-къасеветинъ, белянъ олып, 
эр вакъыт янынъдам. Бир вакъыт, бир озюнъни ташлап къалдырма- 
йым. Сен къайда олсанъ, мен де андам, — дей. Фукъаре шашып 
сачмалап: 

— Демек, манъа огъурсызлыкъ кетиресинъ? Эгер сен бильген 
олсанъ, не къадар джанымны якъкъанынъны, етер энди, менден 
вазгечип, ташла да кет. Бар энди башкъасынынъ артындан юр, — 
дей. Фукъаре адамнынъ белясы: 

— Мен сени ташлап оламайым, санъа багълыйым, бутюн омрюнъ 


менимнен кечеджек, — дей. Фукъаре энди ачувланып: 

— Я мен ольсем, сен не япаджакъсынъ? — деп сорай. Фукъа- 
ренинъ белясы: 

— Мен сенинъ артынъдан кетерим, — дей. Фукъаре бир аз 
тюшюнип: 


— Ойле олса, мен бойле яшамакъ истемейим, шимди эвге барып 
оледжегим. 

Фукъаре эвине барып узанып ята. Фукъаренинъ гъамы да янына 
келип ята, козьлерини юма. Фукъаре бирден атылып турып озь 
белясыны тутып, чулларгъа сарып, койнинъ четине чыкъарып, терен 
бир чукъургъа коме. Шу куньден башлап фукъаренинъ ишлери 
юрюшип башлай, зенгин къардашы буны корип къасеветке дала. 
Аш ашап оламай, юкъусы къача. Насыл ола да агъам яхшы яшап 
башласын, деп пахыллагъан зенгин къардашы агъасына келип: 

— Сен насыл олып да бирден зенгин адам олдынъ? Бунынъ бир 
сыры бар, догърусыны манъа айт. Алтын таптынъмы, ёкъса? — 
деп сорай. Агъасы къардашына эр шейни олгъаны киби айта. 

Къардашъг шу гедже агъасынынъ белясы комюльген ерини тапып 
белясыны къазып чыкъара ве кене де агъасына ёллайджакъ ола. 
Амма агъасынынъ белясы: 

— Сен мени къуртардынъ, — деп къардашынынъ бойнуна 
сарылып, онынъ янында къала. Ойле этип агъасынынъ белясы 
къардашына кече ве шу куньден башлап онынъ ишлери ярамай 
ола ве зенгинден фукъаре олып къала. Бойле пахылджы, хынзыр 
адамларнынъ сонъу иште, бойле ола. 


Инеаннынъ АКЪЫЛЫ — ОНЫНЪ кучю 


2 ски бир заманларда Алла девни балабан къаягъа 
зынджырларнен багълап къойгъан экен. О дев омрюнде 
инсанны корьмеген экен. Дев Аллагъа ялварып: 

— Къач йылдан берли бу къаягъа багълы турам, мен омрюмде 
инсан корьмедим, мени чезип йибер, инсаннен корюшип, кучь ольь 
чешмек истейим, — дей. 

Алла: 

— Мен сени чезип йиберирим, амма сен буюк янълышлыкъ 
япарсынъ, инсан сенден кучьлюдир, энъ буюк акъыл ве кучь — ин- 
сандадыр, — дей. Дев Алланы динълеген сонъ инсан къыдырмагъа 
кете. Ёлунда онъа къаршы тильки чапып кельгенини коре. Дев 
тилькини токътатып: 

— Сен кимсинъ, сен инсансынъмы, къайда чапасынъ? Тильки 
токъталып: 

— Ёкъ, эфендим, мен тильким. Эчки сюрюсинден бир улакъны 
алып къачмагъа истедим. Инсан мени корип аз къалды ольдюр- 
меге, — дей. 

Дев: 

— Къана, о инсанны манъа косьтер, — дей. Тильки къоркъа- 
къоркъа: 

— Ёкъ, мен о сюрюнинъ янына башкъа бармам, инсандан къор- 
къам, онынъ къолунда тюфеги бар, бизни корьсе, атып ольдю- 
рир, — дей. 

Тилькининъ бу сёзлерине инанмагъан дев шу инсанны корьмеге 
пек истеп, янына тилькини де алып инсанны къыдырмагъа кете. 
Дев ёлда огюзлерни корип тилькиден: 


“5144 ХУ 


— Инсан дегени булармы, — деп сорай. Тильки: 

— Екъ, эфендим, инсан бу балабан, кучьлю огюзлернинъ боюн- 
ларына агъыр агъач такъып, оларны къамчылап, ер сюрдюрип 
чалыштыра, — дей. Ёлларына девам эткен девнен тильки чёльде 
отлагъан атларны корелер. Дев: 

— Инсанлар булармы? — деп сорай. Тильки: 

— Ёкь, эфендим, инсанлар узакъ бир ерге кетеджек олсалар бу 
айванларнынъ аркъаларына минип кетелер, — дей. Бундан сонъ 
Елда эчки сюрюсини корьген дев: 

— Инсанлар булармы, — деп сорай. Тильки эчкилерге бакъып: 

— Ёкъ, булар дегиль. О ерде эчкилерни бакъкъан кучюк бири- 
сини коресинъми, иште, инсан одър, — дей. Дев инсаннынъ янына 
бараджакъ ола, тильки исе къоркъусындан сыптырылып къачып 
кете. Дев озю инсаннынъ янына бара. Чобан девни корип, къор- 
къудан нефеси тутула. Сонъ, бираздан озюне келип: 

— Аллагъа чокъ шукюрлер олсун! озь кучюмни сынамакъ ичюн 
мен Аллагъа ялварып сеннен чокътан корюшмеге, курешмеге истер 
эдим, — деп къычыра. Дев инсангъа якъын келип: 

— Сен инсансынъмы? — деп сорай. Инсан башыны котерип: 

— Мен инсаным, — деп джевап бере. Дев инсангъа бакъып: 

— Мен сеннен курешмеге кельдим, — дей. Инсан разы олып: 

— Бизим курешкенимизни корип шаат оладжакъ бир инсан 
керек. Мен шимди бойле бир инсанны къыдырмагъа кетедже- 
гим. Амма къыдырып юрьгенимде къачып кетмеменъ ичюн сени 
багълап къояйым, бир ерге къачамазсынъ, — дей. Дев разы ола. 
Инсан узун ве къалын бир йип алып девнинъ аякъ-къолларътнът 
багълай да: 

— Къана, кьыбырдап бакъ, йиплер къатты багьлангьанмы? — 
деп сорай. Дев къыбырданып бакъа, йиплер бир къач еринден 
узюле. Чобан даа къалын бир йип алып бар кучюнен сыкътырып 
девни кене багълап къоя да: 

— Къана, бир даа къыбырдап бакъчы, — дей. Дев не къадар ты- 
рышса да, къыбырдап оламай, инсан исе къолуна балтасыны алып: 

— Акъыл олмаса, башкъа зор келе, — деп. Балтасыны котерип 
девнинъ бойнуна урып башыны кесип ташлай. Тёпеден исе Алла: 
«Мен санъа айттым да, сен янълышлыкъ япарсынъ, инсан сени 
енъер, сен исе инанмадынъ», — деп буюрды. 

Дервиш ре йылан 


> ир мейданда бир ярамаз зеэрли йылан яшай эди. Бир кунь 
шу мейдандан дервиш кече эди. Балалар дервишнинъ 
янына чапып келип: 

— Дервиш агъа, бу мейдандан кечменъиз, анда пек ярамаз йы- 


лан яшай, -- дейлер. Дервиш кулюмсиреп: 
— Балалар, мен йыландан кьоркьмайым, мен ойле дуалар би- 
лем ки, олар мени эр шейден кьорчалайлар, — деп къоркъмай- 


ып ёлуна девам эте. Иылан исе узакътан онъа догъру бир адам 
кельгенини коре ве ачувланып башыны котере ве адамгъа бакъып 
тура. Дервиш йылангъа якъынлашкъанынен йыланнынъ козюне 
бакъып дуа окъумагъа башлай. Дервиш дуаны окъуп битиргенинен, 
йылан тынчланып дервишнинъ аякълары янына йыкъыла. Дервиш 
йылангъа бакъып: 

— Сен не ичюн яманлыкъ япып яшайсынъ? Инсангъа токъунм 
май яшасанъ, оны севмеге огренирсинъ ве бир даа яманлыкъ яп- 
магъа истемезсинъ. Дюньядаки яманлыкъны эр вакъыт яхшылыкъ 
енъер, — дей де ёлуна девам эте. 

Куньлер кече, йылан кимсеге тиймейип яшай. Балалар йылан- 
нынъ тюрленгенини корип энди ондан къоркъмайлар, онъа 
таш аталар, уралар. Бир бала йыланны къуйругъындан тутып 
айландырып бир къач кере ерге ура. Йыланнынъ башы-тени къан 
ола. Бала йыланны ольдюрдим деп оны ташлап кете. Гедже йылан 
бираз озюне келип озь ювасына кирип кете. Бир кунь дервиш кене 
мейдангъа келип йыланны къыдырып юре экен. Балалар дервишни 
корип: 

— Йылан энди мында ёкъ, биз оны ольдюрдик, — дейлер. Амма 
дервиш, йыланнынъ тири олгъаныны биле эди. Йылан да дервиш- 
нинъ кельгенини дуюп озь ювасындан чыкъып дервишке бутюн 
олып кечкен шейлерни айтып бере. Дервиш пек языкъсынаракъ: 

— Сен не ичюн озюнъни къорчаламадынъ, душманларнен 
бираз къаттыджа олмакъ керек. Мен санъа кимсени тишлеме, 
ольдюрме деген эдим. Эгер сен башынъны котерип оларнынъ 
устюне фысылдагъан олсанъ, олар сенден къоркъар эди, бир даа 
янынъа бармаз эдилер. Пек языкълар олсун, сен мени анълама- 
дынъ, — дей. 

иен Бахшыш алынмазэ 


> 


2 ир кунь падиша авланмакъ ичюн дагъгъа чыкъкъанда 
бир къарт адамны расткетирип онынънен лаф зтип отура. 
Падиша бу къарт адамнынъ бильгисине, акъылына пек 

айран ола. О къартны пек бегенип онъа бир бахшыш бермеге истей. 

Амма къарт разы олмайып шай дей: «Бу дагънынъ мейвалары меним 

ашым, мына бу чокъракъ меним сувум, терекнинъ япракълары, 

чевредеки отлар меним тёшегим. Мен дагъдаки къобамда яшайым, 
манъа бахшыш не керек». Падиша къарткъа: 

— Эгер менден бахшыш алмасанъ, джаным пек агъырыр, ме- 
ним сарайыма барайыкъ, джанынъ не истесе, санъа бахшыш этең 
рим, — дей. Падишанынъ о къадар ялваргъанындан сонъ, къарт 
падишанынь сарайына кетмеге разы ола. Сарайгъа келип, падиша 
къарткъа бахшыш береджек ерине, дуа этмеге башлай ве Алладан 
пара, алтын, зенгинлик истей. Къарт падишанынъ Алладан не 
тилегенини эшитип явашчыкътан турып кете. Падиша къартнынъ 
кеткенини корип артындан: 


— Сен не ичюн бахшыш алмайып кетесинъ? — деп къычыра. 
Къарт падишагъа айланып: 
— Айып этме, падишам, тиленджиден бахшыш алынмаз, — деп 


айланып кете. 


БЕН ве тавукъ 


сарнънъ устюне къон- 
гъан торгъай, ерде чёпле- 
нип юрьген тавукъкъа: 

— Эй, тавукъ! Сен бутюн кунь 
бойле чёпленип юрьгенинъден без- 
мейсинъми? Бу да, яшайышмы? 
Сен бойле яшайышнен учмакъны да 
унутырсынъ. Сенинъ ашамакътан 
гъайры гъам-къасеветинъ ёкъ 
экен, — деп айта. Торгъайнынъ 
сёзлерине джаны агъырып, бар 
къуветинен къанатларыны къа- 
къып, зар-зорнен учып исарнынъ 
устюне къонгъан тавукъ да: 


© 147 СУ> 


— Манһа догьрусыны айт, эр вакъыт учып, секирип юрь- 
мектен безмединъми? Сенинъ яшайышынъ яхшы беллейсинъ- 
ми? Бизден огрен, бизим киби раат яша. Ашны къайдан алайым 
деген бир къасеветинъ олмаса, саибинъ огюнъе еминъни кетирип 
къойса — даа не керек. Ойле раат яшап, семирип тавукъ киби 
олурсынъ. Збет, сенден бир кунь шорба пиширеджеклер, иште, не 
япаджакъсынъ — баш язымыздыр. Амма бунъг аслы да акъылынъа 
кетирмейджексинъ, — дей. Шу дакъкъасы апансыздан ель эсип 
башлай. Тавукъ не къадар тырышса да, озюни исарнынъ устюнде 
тутып оламай, ерге секирип тюше. Торгъай къанатларыны ачып 
авеленип учып кете. Бираздан сонъ торгъай кене исарнынъ устюне 
келип къона да тавукъкъа сесленип: 

— Энди анъладынъмы бизим фаркъымызны, сен буюксинъ, 
кучьлюсинъ, амма беджериксизсинъ. Мен сенинъ яшайышынһа 
ич де сукьланмайым. Учмагъа бильмейсинъ, еминъни алдынъа 
кетирип къойсалар, о вакъыт ашайсынъ. Сенден не вакъыт шорба 
пиширеджеклерини беклеп отурасынъ. Аджыйым сени. Чюнки 
яшайышынъда мана ёкъ. Амма мен кимседен ярдым беклемейим, 
азатсевер къуш олып тек озюме, озь къанатларыма ишанам, тек 
озюме ишанып урь-сербест яшайым. Бизим арамызда мына бойле 
буюк бир фаркъ бар, — дей. 


Ярдым эткенге — ярдым этерлер 


м 


2 тнен эшек базардан къайталар. Эшекнинъ устюне о къадар 
юк юклегенлер ки, гьарипнинь кьулакьлары корюнмей — 
зорнен кете. Ат исе юксиз, бош, енгиль кете. Энди баягъы 

ёл кеткен сонъ эшек болдура ве аткъа мураджаат этип: «Достум, 

юкюмнинъ ярысыны ал, ялварам, зорнен кеткенимни коресинъ 
де!», — дей. Ат эшекнинъ сёзлерини эшитмеген киби ола ве ёлуна 
девам эте. Бираздан сонъ эшек кене аткъа ялвара, амма ат къу- 
лакъларыны ойнатып индемей. Эшек энди учюнджи кере ялварып, 
аттан ярдым сорай ве: 

— Сен манъа ярдым этсенъ, мен де санъа ярдым этерим, — дей. 

Амма ат эшекнинъ устюнден шакъа этип: 

— Яхшы, мен санъа ярдым этерим: сен юкюнъни алып кет, мен 
исе сенинъ зорунъны чекерим, артынъдан уфулдап кетерим, — дей. 

Эшек бир къач адым атып йыкъылып къала. Не къадар тырышса 

да, эшекни еринден къыбырдатып оламагъан саиби, эшек устюнде- 
ки юкни алып атнынъ сыртына къоя. Эшек бираз раатлангъан сонъ 
атнынъ янында енгиль-енгиль чапа. Ат исе козь къыйыгъындан 
эшекке бакъып озь къабаатыны анълап индемей кете. 


Огълавукъ къартанай 


2 р вакъыт агълап отургъан бир къартанайнынъ зки къы- 
зы бар экен: буюк къызы шемсие саткъан адамгъа, 
кучюк къызы исе лакъша япып саткъан адамгъа къо- 

джагъа чыкъкъан экенлер. Кунешли куньлери къартанайнынъ 
кейфи бозула, буюк къызыны къасевет этип: «Бугунь авасы яхшы 
оладжакъ, амма меним буюк къызымнынъ иши ярамай олур, бойле 
авада саткъан шемсиелерини ким аладжакъ? — деп къартанай бутюн 
кунь агълай экен. Эртеси кунь авасы ярамай, булутлы олса, кучюк 
къызыны аджып: «Бойле авада о лакъшанъг насыл къурутаджакъ 
экен, балам бир шей сатып оламаз, бир шей къазанып оламаз», 
деп кене отурып агълай экен. Къартанайнынъ къомшулары ондан 
безип онъа «агълавукъ къартанай» деген лагъап бергенлер. Бир 
кунь къартанайгъа, окъумыш, бильгили бир адам расткельген. Бу 
адам онынъ агълагъаныны корип: 

— Сизинъ джанынъызны ким агъыртты, не ичюн агълайсы- 
нъъз, — деп сорагъан. Къартанай озь дертини онъа анълаткъан. 
Окъумыш адам къартанайны динълеген де кулюмсиреп: 

— Сиз нафиле къасевет этесинъиз. Мен сизни бу меселеге баш- 
къа тюрлю бакъмагъа огретирим, янълыш япкъанынъызны анълап 
бир даа агъламазсынъыз, — деген. Агълавукъ къартанай къуванып: 

— Озюм де бездим бу дерттен, амма озюмни тутамайым, — 
деген. Окъумыш адам къартанайгъа: 

— Авасы кунешли олгъанда сиз буюк къызынъызны дегиль де, 
кучюк къызынъызны тюшюнип бакъынъыз. Кунеш къыздырып, 
къызынъызнынъ лакъшалары тез къурып, алыш-вериши яхшы 
оладжакъ, деп къуванынъыз. Амма авасы булутлы олгъанда буюк 
къызынъызны тюшюнип, онынъ шемсиелери бугунь тез сатылыр, 
келири яхшы олур, деп къуванынъыз. Ягъмур да, кунеш де Алла- 
нынъ иши, эр кунь Аллагъа шукюр деп яшамакъ керек. Эр бир 
куннинъ озь къысмети, берекети бар, — деген. Бу сёзлерни пек бе- 
генген къартанай эр шейни анълагъан ве о куньден сонъ раат-раат 
яшап башлагъан. 

Не гузель манзара 


йдер агъа — сайгъылы бир адам, эр саба эрте чыкъып 
кезинмеге, зевкъланмагъа пек севе зкен. Кяде-бирде онынъ 
кьомшусы да онъа кьошулып кезинмеге чыкъа зкен. Къом- 
шусы, Айдер агъанынъ бир адетини яхшы биле экен: кезинген ва- 
кьытта лаф этмейджексинъ, бир сес чыкъармайып гузелликни сейир 
этеджексинъ. Айдер агъа бойле кезинтилерде озь къомпгусынен бир 
керечик биле лаф этмеген. Бир кунь Айдер агъанынъ къомшусына 
мусафир кельген ве Айдер агъагъа кьошулып о да кезинмеге истеген. 
Къомшусы озь мусафирине Айдер агъанынъ бойле бир адети ол- 
гъаныны айткъан. Саба эрте бу мусафир Айдер агъанен кезинмеге 
чыкъкъанлар. О куннинъ сабасы пек тынч, гузель олып, эр ерде 
чечеклик, ешиллик, кьушлар оте экен. Аджайип манзара! Мусафир 
адам бу гузелликтен шашып, кьуванып: 

— Вай! Не гузель манзара! — деп айтмасынъмы. Айдер агъа 
онъа серт-серт бакъкъан сонъ, гьарип мусафирнинъ чырайы бирден 
денъишкен. Бу сёзден гъайры мусафир башкъа бир сёз айтмагъан. 
Энди кезинип эвлерине къайткъан сонъ Айдер агъа: 

— Не къадар тербиесиз мусафиринъ бар зкен, — деп къомушб 
сына шикяет зткен ве: — бугуньки саба пек аджайип зди, амма 
сенинъ мусафиринъ лаф этип эр шейни бозды. Кезинтиден мемнюн 
олмадым, бугуньки саба бош, нафиле кечти, — деген. 


Дерт яшында къарт адам 
2 ир яш огълан, сакъалы чал бир къарт адамдан: 
— Сиз къач яшындасынъыз? — деп сорай. Къарт, огър 
лангъа бакъып кульген: 

— Эй, огълум, айтсам инанмазсынъ. Мен бу сене аля даа дёрт 
яшымны толдурдым, — деп джевап бере. Огълан шашкъанындан: 

— Къартбаба, сизни аньламадым, шакъа этменъиз, мен керчек 
сорайым, — дей. Огъланнынъ козьлерине бакъып: 

— Ёкъ, огълум, мен шакъа этмейим, аля даа дёрт яшындам. 
Мен о къадар йыл яшадым, амма кимсеге файдам тиймеди де, зара- 
рым тийди. Кимсеге эйилик, яхшылыкъ этмедим, омрюм файдасыз 
кечкенине пек пешман этем. Айнеджилик, хынзырлыкъ япып, 
яланлар айтып тек озюмни тюшюндим, тек озюм ичюн яшадым. 

ДЕрт йыл эвель янълыш яшагъанымны анълап денъиштим, Алла 
огреткени киби яшап башладым. Дёрт йыл эвельси мен омюрнинъ 
манасыны бильдим, шунынъ ичюн де дерт яшындайым, — деп айт- 
къан къарт адамнынъ козьлери яшланды. 


Гілядж 


2 ллагъа инанмагъан бир адам 
сайгъылы окъумыш адамгъа 
келип: 

— Сен акъыллы, окъумыш адамсынъ. 
Эр кеске акъыл огретип насиат бере- 
синъ. Адамларгъа ярдым эткен аджайип 
иляджларынъ бар. Мен де санъа 
ярдым сорап кельдим. Манъа Алладан 
къоркъмагъа огреткен бир илядж бер- 
се? — деп сорагъан. Окъумыш адам: 

— Аладан къоркъмакъ ичюн дей- 
синъми? Менде ойле илядж ёкъ. Эгер 
истесенъ, санъа башкъа илядж бери- 
рим. Бу илядж, сени Алланы севмеге 
огретир. Эгер Алланы севмеге исте- 
сенъ, табиатынъны денъиштирмек ке- 
рексинъ. Ялан сёйлеме, хынзырлыкъ этме, кимсенинъ джаныны 
агъыртма. Алланы севмек ичюн башта янынъда олгъан адамларны 
севип урьмет этмеге огрен. Аллагъа инанып, Алланы севип яша- 
санъ, яшайышынъ да догъру, къуванчлы, бахтлы олур. Япкъан 
ишинъ хайырлы, берекетли олур, сени урьмет этерлер, — деген. 
Бу сёзлерни эшиткен сонъ илядж истеген адам тюшюнип къалгъан. 


Иъыэгъанч ве фукъаре 


> ир койде пек къызгъанч бир адам яшай экен. Кимсени 
эвине чагьырмаз, кимсени ашатып-ичирмез, амма озю 
мусафирликке бармагъа пек авес экен. Бир фукъаре адам 
къызгъанчнынъ кьомшуларынен лаф этип: 
— Мен сизлернен къавиль зтем, о къызгъанч мени якъын догъ- 
мушындан да яхшы къаршылап алыр, — дей. 

Къызгъанчнынъ къомшуларындан бири: 

— Сен кимге мусафир олып бармагъа истейсинъ, о коюмизнинъ 
буюгини биле мусафир зтмеди, — деп устюнден кульди. 

Къызгъанчнынъ зенгин бир кьомшусы: 

— Эгер сен акъикъатен де къызгъанчнынъ эвинден мусафир 
олып ашап-ичип, тойып чыкъсанъ, мен санъа эки огюз беририм, 
эгер де сен анда мусафир оламасанъ, эки йыл манъа бедава ча- 
лышырсынъ, — дей. Олар экиси разылашып къавиль эттилер. 
Фукъаре, къызгъанчнынъ отургъан эвине барып араба къапусыны 
къакъа. Къапуны къызгъанчнынЪ апайы ача. Къызгъанч юзюмлер- 
нинъ кольгесинде, миндерлер устюнде ятып аш ашай эди. Фукъа- 
ре селям берип, «аш татлы олсун», деп янына келе. Къызгъанч 
яткһан еринден башыны котерип: 

— Сени корьмегенде аш татлы эди, не кельдинь, санъа не ке- 
рек, меним раатлыгъымны не ичюн бозасынъ? — деп къычырып 
башлай. Фукъаре адамнынъ лафларыны динълеп: 

— Меним бабамнынъ сизге юз алтын борджу бар зкен, оларны 
не вакъыт кетирип берейим? — дей. Къызгъанч, фукъаренинъ бу 
сёзлерини зшитип, бирден муляйим ола, кейфи келип, къуванып: 

— Сен не анда турасынъ шу, кель яныма, отур, — деп янына ча- 
гъыра, апайына да аш-сув, шарап кетирте. Олар экиси ашап-ичип, 
кейфленип отуралар, энди кеч олгъанына бакъмадан, бири-бирини 
къучакълап йыр йырлап, тюркю сёйлейлер. Къызгъанч апайыны 
ойната. Фукъаре еринден атылып турып къызгъачнынъ апайынынъ 
янында ойнамагъа башлай. Къызгъанчнынъ кьомшулары яваштан 
онынъ эвининъ янындан кечкенде, ур патласын, чал ойнасын, де- 
генлери киби, бутюн бу зияфетни корип эшителер. Фукъаренен 
къызгъанч да яхшы этип сархошланалар. Къызгъанч сархош олса 
да, онъа юз дане алтын береджеклерини унутмай ве фукъареге: 

— Айды, огълум, энди кеч олды, манъа раатланмакъ керек. 
Сен ярын саба алтынларны манъа кетирип бер, — дей. Фукъаре 
тааджипли-таджипли къызгъанчкъа бакъып: 

— Истафурулла! Эфендим, насыл алтынлар я? Мен бир фу- 
къаре адам олсам, джебимде бир капигим олмаса, менде алтын- 
лар не ишлесин? Сиз, гъалиба, чокъ ичкенсинъиз, не айткъаны- 
нъызны бильмейсинъиз, — дей. Экиси де бири-бирине къычырып 
башлайлар. Къызгъанч пек ачувланып фукъаренинъ елкесинден 
тутып, аркъасына бир тепип къапусындан котерип ата. Фукъаре 
ерден туралмайып сыкъылып-сыкъылып куле де, «мен юттым, 
энди меним эки огюзим оладжакъ», деп къувана. 


`Учюнджи алма 


2 ир адамнынъ институтта окъугъан огълу, окъувыны 
битирип звине къайтып келе. Бир къач кунь кече, огълан 
сыра тапып ана-бабасътна огренгенини, озюнинъ окъумыш, 

бильгили олгъаныны косьтермеге истей. Бир кунь бабасынен огъул 

софра башында отургъанда, анасы оглерине эки алма кетирип къоя. 

Огьлан «бильгимни косьтермеге тамам сырасы», деп анасындан: 

— Ана, къач дане алма кетирдинъ? - деп сорай. 


Анасы: 

-- Эки алма кетирдим, - дей. 

Огьлу: 

— Ёкъ, мында учь алма бар, — дей. Анасы софрагъа дикъкъат- 


нен бакъа ве эки алма корип: 

— Вай, балам, гьалиба, сенинъ окъувынъ козьлерине зарар ке- 
тирген, — деп къасеветленип башлай, — сен сай да бакъ, огълум, 
софрада эки алма бар, — дей. 

Огълу бир алманы къолуна алып: 

— Бу биринджи алма, софрадакиси — экинджи, энди оларны 
къошсанъ учь алма ола, — дей. 

Анасы: 

— Эльбет де, огълум, бирге эки кьошулса, учь ола, — дей. 

Огълу къопайып ана-бабасътна: 

— Сиз математиканы яхшы бильмей зкенсинъиз, — дей. 

Бабасы огълуна бакъып еринден тура да: 

— Ойле олса, мен ашайым биринджи алманы, ананъ ашасын 
экинджини, бизим окъумыш огьлумыз да, сайып чыкъаргъан 
учюнджи алманы ашасын, — дей. 

Пек макьтанмагһа истеген огьлан масхара ола. 

Рустем Сулейманов 1949 сенеси апрель 18-де Бухара шеэринде 
догъды. Шеэр мектебининь 8-нджи сыныфыны битиргендже 
Самаркъандда яшады ве окъуды. 1966 сенеси ана-бабасынен берабер 
Къырымгъа кочип кельди ве Акъмесджит шеэринде ерлешти. Бу ерде 
орта мектепни битирип, «Рембыттехника» заводында чалышып 
башлады. Айны вакъытта Совет ордусына чагъырылды. Рустем 
Сулейманов Дагълы Къарабагъда Иран сынъырында хызмет этти. 
Арбий хызметини битирип къайткъан сонъ, кене эвель чалышкъан 
заводына ишке кельди ве 20 йыл девамында анда чалышты. 

Р. Сулейманов 39 яшында белькемигинден къазаланып, 
сакъатланды. Шундан сонъ къартана ве къартбабасындан эшиткен 
масаллар эсасында озю де язып башлады. Макъсады — бу 
масалларны янъы несильге, балаларымызгъа ве торунларымызгъа 
асаба этип къалдырмакътыр. 

Рустем яшлыгъында спортнен огърашты. Акъмесджитте яшаркен, 
бокс боюнджа спорт устасы олды. 

Масалджы Р. Сулеймановнынъ биринджи китабы 2007 сенеси 
Акъмесджитте «Тарпан» нешрияты тарафындан басылгъан эди. 

Муэлифнинъ экинджи китабыны да окъуйыджыларымыз, эминмиз 
ки, бегенип окъуйджакътырлар. 


И. Гаспринский адына 

